
GYULAI  PAL. 

írta  Kozma  Andor. 

Gyulai  Pál  háromszorosan  örökítette  meg  nevét  az 
irodalomban.  Mint  költő,  mint  bíráló  és  mint  a  magyar 
szép-próza  stílusának  mestere.  Költészetét  szerették,  bí- 
rálatait rettegték,  stüusa  tisztaságát  elismerték  példá- 
nak. Mind  a  háromfajta  irodalmi  mimkásságának  ha- 
tása egyaránt  erős,  mert  egyénisége  kivételesen  meg- 
volt áldva  olyan  tulajdonságokkal,  melyek  a  költőt, 
az  írót  s  általában  a  közélet  nyilvános  emberét  érdekessé 
teszik.  Ő,  aki  költészetében  a  leggyöngédebb,  bírálatai- 
ban a  legkeményebb,  szép-prózájában  a  legszabatosabb 
és  mindig  jellemzően  egyéni  hangon  szól  a  szívhez,  az 
értelemhez  és  az  ízléshez,  olvasói  részére  ma  sem  lehet 
közönbös.  Akik  verseit  olvassák,  meghatottan  mélyed- 
nek el  kifinomult  nemes  érzéseiben  ;  akik  bírálatait, 
azok  vagy  igazat  adnak  neki  vagy  vitára  kelnek  vele  ; 
akik  pedig  stílusának  világosságában  felismerik  a  fel- 
tétlenül biztos  magyar  észjárást,  azok  természetesnek 
és  élvezetesnek  találják  azt.  Mindezeken  kívül  még  elle- 
nesei is  kénytelenek  eUsmemi,  hogy  Gyulai  Pál  mint 
költő,  mint  bíráló  és  mint  stüista  mindig  feltétlenül 
őszinte.  Már  pedig  ez  az  az  írói  erény,  melynek  híján  a 
legfényesebb  tehetség  is  elvesztheti  hitelét  s  legfeljebb 
érdekes  lehet,  de  értékes  nem. 

Ha  Gyulai  Pál  egyebet  sem  írt  volna,  mint  költe- 
ményeket, akkor  is  fennmaradt  volna  hímeve.  Nem- 
csak az  irodalomtörténetben,  hanem  az  élő,  továbbzengö 
magyar  költészetben  is.  Nemes  veretíí,  csorbátlan  értékű 
versei,  melyek  még  ma  is  érdeklik  s  valameddig  becse 
lesz  a  finomult  érzelmeknek,  mindenkor  gazdagítani  fog- 
ják a  költészetet  kedvelő  olvasók  szíveit. 

Hosszú  életéhez  mérve  Gytüai  Pál  nem  írt  sok  verset, 
pedig  szinte  állandóan  versekben  élt.  Semmisem  érde- 
kelte jobban,  mint  a  vers,  különösen  a  magyar  vers. 
Az  idegen  nemzetek  nagy  költőit  szintén  ismerte,  de  — 
különösen  már  élemedett  korában  —  nem  tartotta  hiva- 
tásának, hogy  sokat  foglalkozzék  velük,  hacsak  mü- 
veikben a  saját  gondolataira,  érzéseire  vagy  magyar 
vonatkozásokra  nem  talált.  Például  Heinét,  akinek  pedig 
cinizmusra  hajló  geniaHtása  éppen  nem  volt  harmóniá- 
ban az  ő  puritán  elveivel,  nagyon  megszerette  különösen 
azért  a  verséért,  melyben  az  a  magyar  szabadságharc 
fenségét  a  tragikus  bukás  után  méltóan  dicsőítette.  Ezt 
a  verset,  ifjúi  lelkesedéssel  át  is  tette  magyarra  s  az  ö 
átírásában  a  heroikus  magyar  vonatkozású  rész  haj- 
szálnyival sem  áll  mögötte  a  német  eredetinek.  Még 
ezenkívül  is  fordított  néhány  verset  idegen  nagy  költők 
műveiből.  Ezek  közül  egyet,  az  orosz  Lermontoffnak 
lírai  trilógiáját  a  költő,  a  szerkesztő  és  az  olvasó  vitá- 
járól, Bodenstedt  német  fordítása  után.  Ebben  a  költői 
vitaversben  egészen  magára  Gyulai  Páhra  vall  az  a  költő, 
akit  sem  a  szerkesztő,  sem  az  olvasó  el  nem  téríthet  a 
saját  lelkiismeretének  sugallatától.  Nekünk,  éppen  ezért, 
nem  az  orosz  eredeti  és  nem  a  német  műfordítás,  hanem 
az  a  magyar  költő  érdekes  ebben  a  szép  versben,  aki  a 
másodkézből  fordított  idegen  műben  is  a  saját  lelki  ér- 
tékeit keresi  és  találja  meg.  Hogy  I^ermontoffra  és  Boden- 
stedtre  jellemzö-e  ez  a  magyar  fordítás,  azt  nem  ítélhet- 
jük meg  ;  de  az  bizonyos,  hogy  meglepően  hü  jellem- 
zése GjTilai  Pálnak. 

Teljes  övSszhangban  van  ezzel,  hogy  ő  eredeti  versei- 
ben szembetíínöen  tartózkodik  az  általánossá  vált  nagy- 
hangú frazeológiától,  mely  az  ő  korabéU  magyar  költé- 
szetben, vajmi  gyakran  hatásos,  de  nem  igaz  értékű 
közhelyekké  devalvált  fenkölt  emberi  és  nemzeti  érzé- 
seket és  eszméket.  Ezek  az  érzések  és  eszmék  a  múlt 
század  forrongó  évtizedeiben  az  egyéni,  nemzeti  és 
világszabadság-vágynak    szellemi    közkincseiként    árad- 

tak  szét  s  méltán  ragadták  el  nemcsak  a  népeket  és  a 
népszerű  politikusokat,  hanem  a  java  költök  képzeletét 
is.  A  legnagyobb  magyar  lantosok  is  ezeket  zengték 
már  Gyulai  Pál  fellépése  előtt.  A  lángoló  Petőfi,  a  parázs- 
tüzű  Vörösmarty  s  nemzeti  vonatkozású  költeményei- 
ben a  hevét  művészi  formákba  rejtő  Arany  János  is. 
Előttük  s  még  utánuk  is  megérezhető  a  tizenkilencedik 
századbéli  magyar  költészeten  az  izgalmas  korszak  ellen- 
állhatatlan közhatása.  Az  írók  és  olvasók  egyaránt  aktív 
vagy  passzív  részesei  voltak  az  egyik  vagy  másik  küzdő 
iránynak  s  így  érdeklődésükre  leginkább  a  nagy  len- 
dületek és  nagy  lecsappanások  tarthattak  számot  az 
irodalomban  is.  Ezért  természetes,  hogy  még  az  érzelmi 
költészetben  s  még  a  szerelmi  lírában  is  inkább  a  fel- 
tétlen általános  emberi  főérzések  zendülnek  meg,  mini 
azok  változatos  árnyalatai. 

Gyulai  Pál  mint  ifjú  költő  ilyennek  találta,  ilyennek 
ismerte  meg  és  ilyenül  szerette,  méltányolta  vagy  bírálta 
ama  kor  magyar  költészetét.  Ámde  mint  erős  eredeti 
egyéniség  ösztönszerííen  tartózkodott  a  kísérlettől,  hogj" 
ö  is  új  meg  új  változatokban  ugyanazokat  az  abszolút 
általános  föérzéseket  zengje,  amelyekkel  nagy  költő  elődei 
már  fényes  sikereket  arattak.  Ha  első  zsengéiben  még 
érezhető  is  némi  utánzása  kitűnő  mintáknak,  hovatovább 
megtalálja  a  maga  egj'éniségében  az  örök  emberi  érzések 
sok  finom  árnyalatát,  nem  különben  a  maga  bíráló  elmé- 
jében a  múlt  korszak  eszméinek  tiíDialadottságát.  így, 
a  nélkül,  hogy  újítóként  lépne  fel,  nem  utánzója  lesz  az 
előző  költő  nemzedék  legnagyobbjainak,  hanem  foly- 
tatója a  nagy  kezdetnek.  Egyben  kiegészítője  is,  mert 
az  örök  emberi  főérzéseknek  saját  lelkében  derengő, 
lírai  kinyilatkoztatásra  méltó,  finomult  árnyalati  érzé- 
sek költője  lesz  s  mint  ilyen  új  nemes  értékekkel  még 
teljesebbé  teszi  a  magyar  költészet  gazdagságát.  Ezek 
az  új  költői  értékek,  ha  nem  is  olyan  hatásosak,  mint 
voltak  a  múlt  század  forrongó  évtizedeiben  a  szén  vedel - 
mes  idők  kijelentésszerű  harsány  énekei,  a  mi  keseríí 
csalódásokban   megcsendesült  korszakunk  sokat  szén  ve- 

dett,  elmélyedésre  kész  olvasóinak  melegebbek  és  von- 
zóbbak. 

Gyulai  Pál  mindjárt  első  verseivel,  melyeket  még 
mint  kolozsvári  fiatal  diák  írt  a  múlt  század  negyvenes 
éveinek  vége  felé,  nem  keltett  országra  szóló  feltűnést. 
Pedig  már  azok  között  is  olyan  örök  értékek  vannak, 
mint  a  ((Virágnak  mondanálak*,  a  «Hazám»,  a  «Világos- 
nál»,  «Pál  gazdao  és  a  íHadnagj'  uram»,  ez  a  páratlan 
remeke  az  izgató  drámai  versmondásnak.  Viszont  hosszú, 
több  mint  félszázados  költői  pál5^áján  soha  nem  hanyat- 
lott, soha  nem  keltett  csalódást.  Híre  nöttön-nőtt  s 
költészetét  a  nemzeti  irodalom  legnemesebb  élvezői,  a 
megérzők  és  megértők,  kezdettől  fogva  mindmáig  szü- 
netlenül mind  jobban  és  jobban  szerették  és  méltóan 
nagyra  becsülték.  Ez  olyan  ritka,  keresztül-kasul  igaz, 
makulátlan  siker,  amilyent  csak  olyan  igazi  költő  érhet 
el,  akinek  költői  egyénisége  nem  tetszetős  álarc,  hanem 
az  igaz  férfiúnak  alakoskodást  nem  tíirő  lelki  hús  és  vér 
valósága. 

Noha  költeményeinek  utolsó,  hatodik  kiadása  két  te- 
kintélyes kötetben  hosszvx  élete  egész  költői  termését 
tartalmazza  s  tárgy  és  előadás  szerint  versei  igen  válto- 
zatosak, költői  egyénisége  változatlanul  egy.  Mindig 
nemes,  mindig  hű  és  igaz,  akár  derűs,  akár  borongó. 
Ezért  hat  meggyőzően  s  ezért  vonzóan  érdekes  minden 
olvasónak,  aki  szereti  felismerni  az  emelkedett  szellemű 
költőben  az  igaz  embert.  Azt  pedig  Gyulai  Pálban  min- 
denkor felismerheti.  Akkor  is,  ha  nem  éppen  az  összes 
költői  termését  böngészi  át,  hanem  csak  azt  a  részét, 
melyben  a  költő  magánéletének,  rövid  boldogságát  és 
hosszú  keserves  gyászát  férfias  bánattal  vallja  ki. 

Kezemben  van  egy  szép  finom  fehér  díszkötésű  kis 
könyv,  melyet  Gyulai  Pálnak  nyolcvanadik  születése 
napjára  tisztelete  jeléül  a  Franklin-Társulat  igazgató- 
sága, mint  az  ajánló  sorok  mondják,  azokból  az  örök- 
szép költeményeiből  áUított  össze,  melyeket  a  költő  lel- 
kében a  családi  élet  legbensőbb  érzései  ébresztettek. 
Gyöngéd   figyelemből   még   azt   fíízi   ehhez   az   ajánlás. 

hogy  a  kis  könyvet  száz  példányban  nyomták,  hogy  a 
költő  megörvendeztethesse  vele  barátjainak  és  közel- 
állóinak nagy  családját.  Legdrágább  kincsemül  őrzöm 
ezt  a  Gyvüai  Pál  emléket.  Valahányszor  újra  meg  újra 
olvasom,  megilletődve  ismerem  fel,  szinte  látom  benne 
a  legigazabb,  a  sorscsapásoktól  sokszor  kegyetlenül  súj- 
tott, de  mégis  holtig  törhetetlen,  tetőtől-talpig  egész 
embert  és  egész  költőt.   Gyulai  Pált. 

Természetesnek  találom,  hogy  olyan  erős  egyéniség 
és  világosan  kifejezett  igaz  ember,  aki  még  a  saját  köl- 
tészetében is  mindenkor  csak  a  valóban  megélt  és  való- 
sággal érzett  s  nem   a  csupán  elképzelt  fájdalmak  és 
örömök  őszinte  énekese  volt,  bírálataiban  is  szigorúan 
ragaszkodott  a  saját  igazságaihoz.  Ez  nála  rendíthetet- 
len elvi  álláspont  volt  és  nem  személyes  ellenségeskedés, 
amint  a  megbírált  müvek  szerzői  s  ezek  hívei  nem  egy- 
szer hitték  és  hirdették.  Neki  lelkiismerete  parancsolta 
a  bírálatban  a  szigorúságot  és  pedig  elsősorban  olyan 
müvekkel  szemben,  melyek  íróinak  tehetségét  figyelemre- 
méltónak ítélte.  Szent  meggj'őződése   volt,   hogy  ezzel 
nemcsak  a  nemzeti  irodalomnak  szolgál,  hanem  az  igazi 
tehetségeket  is  óvja  az  elbizakodástól  és  hozzájuk  méltó 
komoly  írómü vészi  alkotásra  serkenti.  Ma  már,  mikor 
az  ő  bírálatai  örökölt  mintaképei  a  magyar  kritikai  iro- 
dalomnak, valamint  az  azokban  megbírált  müvek  közül 
a  valóban  tartós  értékűek  szintén  túlélték  szerzőiket, 
idejét  multa  az  a  felesleges  kérdés,  hogy  igaza  volt-e 
vagy  nem  a  szigorú  bírálatnak,  használt-e  \agy  ártott. 
Valamint  versköltészetében  és  bírálataiban  s  eg}'éb 
essay-szerű  tanulmányaiban  és   előadásaiban,   elbeszélő 
szépirodalmi  prózájában  is  öntudatosan    tartózkodik    a 
szép    szavakkal    és    bonyolult    mellékes    motívumokkal 
űzött  decoratív  stilizálástól.  Ő  a  díszt  magában  a  stílus 
fővonalaiban  s  az  egész  mü  szerkezetében  találja  meg. 
Azzal  nem  törődik,  hogy  a  tömegolvasóknak  a  sok  díszí- 
tek változatos  csillogása  inkább  tetszetős  és  könnyebben 
élvezhető,  mint  a  fővonalakból  ki  világló  egész  szerkezet. 
Ilyen  olvasókra  nem  számított  Gyulai  Pál  soha.  Nép- 


szerűségre  nem  vágyott,  de  meg  volt  róla  győződve.  hog>- 
akiket  ö  a  nemzeti  lélek  leghívebb  kifejezőiként  becsült, 
azok  az  ö  olvasói  s  azwkat  az  a  magyar  irodalom  érdekli, 
mely  nem  stilizált  diszítékekkel  űz  álpompát,  hanem  az, 
melynek  stílusa  ha  zord  és  cicomázatlan  is,  a  nemzet 
lelki  stílusát  fejezi  ki. 

A  szabadságharc  bukása  után.  Gyulai  Pál  szinte  két- 
ségbeesett a  magyarság  pusztulásán.  Erdélyben  siralom 
volt  néznie  a  hazáért  áldozatos  nemes  urak  romladozó, 
kirabolt  régi  udvarházait,  Ezek  az  előbb  vidám  vendég 
séges  udvarházak  a  költő  fájó  szívének  baljóslatúan 
szimboUzálták  a  nemzet  végzetét.  Már  1852-ben  meg 
énekU  ezt  «Bgy  régi  udvarháza  című  nagyon  szomon'i 
versében.  Aztán  is  tovább  kísérti  a  régi  udvarház  haza- 
járó lelke.  Hat  év  mvdva,  mély  megfontolások  s  az  ide- 
gen hatalommal  a  maguk  vesztére  ügyetlen  tüntetésekkel 
dacoló,  múltjukban  bennragadt,  jelenüket  fel  nem  fogó 
nemes  magyar  urak  sokszoros  megfigyelése  után,  végre 
megírta  prózában,  stílusának  teljes  erejével,  legnagyobb 
elbeszélő  művét  :  ('EgT"  régi  udvarház  utolsó  gazdája* 
címmel.  Míífaj  szerint  beszélynek  nevezi,  korának  szo- 
kása szerint.  Ma  az  üyen  nagy  stílusú  és  teljes  kötetet  ki- 
tévő  elbeszélő  mmikát  méltán  regénynek  is  lehetne  ne- 
vezni. Vívódó  magyar  szíve  soká  visszatartotta  e  művé- 
nek kiadásától.  A  cenzortól  is  féltette  bátor  írását,  de 
még  inkább  nyugtalanította  az  a  gondolat,  hogy  elnyo- 
mott nemzete  fellengző  tévedéseinek  keservesen  igaz 
rajzát  az  elnyomott  magyar  olvasók  kegyetlenségül  ven- 
nék magyar  írótól.  Végre  is  csak  az  alkotmány  vissza - 
áUítása  után,  1867-ben  adta  ki  ezt  a  nevezetes  mtivét, 
egyéb  elbeszélő  munkáival  együtt,  megnyugodva  abban  a 
hitében,  hogy  többé  nem  lesznek  olyan  nehéz  idők, 
melyekben  a  nemzetet  a  magyar  író  még  szeretetből 
fakadt  fájó  gúnytól  is  kímélni  tartozik.  Azt,  hogy  mi 
szegény  mai  magyarok  néhány  évtized  múlva  még  ke- 
gyetlenebb sorsra  fogunk  jutni,  nem  is  képzelhette. 

Nevezetes  elbeszélő  müve  még  a  «Vén  szinész»  is, 
melyet  szintén  nem  sokkal  a  szabadságharc  után  írt. 

melyre  azonban  ez  a  mü  nincs  megállapítható  vonat- 
kozásban. Legfeljebb  a  vén  színész  életének  megrendítő 
tragíktxma  s  annak  lázasan  lüktető  drámai  elmondása 
ejthet  bennünket  abba  a  sejtelembe,  hogy  az  író  a  rette- 
netes nemzeti  katasztrófa  lesújtó  hatása  alatt  találhatta 
zordonúl  kedvét  üyen  szokatlanul  izgató,  fájdalmas, 
képzelt  és  mégis  örök  emberi  katasztrófa  megjeleníté- 
sében. Ezt  az  elbeszélést  mostanában  már  mint  való- 
.ságos  drámát  a  színpadon  is  előadják  s  noha  csak  eg5'et- 
len  szereplő  beszéli  el  az  egészet,  teljes  hatással. 

Ennyi,  lehetőségig  rövidre  fogva,  Gyulai  Pál  irodalmi 
élete-mimkájának  tájékoztató  vázlata.  Ha  nem  is  teljes, 
az  olvasók  maguk  fogják  pótolni,  mihelyt  azzal  az  ér- 
deklődéssel tekintik  át  ezt  a  legújabb  Gyulai-kiadást, 
amelyet  a  magyar  irodalom  egyik  halhatatlan  nagysága 
megérdemel. 

Életében  és  müveiben  Gytüai  Pál  az  igazságot  szol- 
gálta s  nem  kereste  a  zajos  sikert.  Mégis  a  csendes,  de 
igaz  értékű,  mély  meggyőződésekből  kisarjadt  siker  már 
életében  is  felkereste  őt.  Mert  Gyulai  Pál  élete,  költé- 
szete és  irodalmi,  valamint  hazafitiii  közszereplése  is 
megállta  az  igazság  próbáját.  A  hazáért,  nemzetért  sokat 
aggódott.  Ifjiiságában  már  veszni  látta  a  magyart,  de 
mint  Deák  Ferenc  rendíthetlen  híve,  az  1867-tki  kiegye- 
zésben ismét  megtalálta  vigasztaló  hitét  s  bízott  a  nem- 
zet jobb  jövőjében.  Aztán  nemes  szívét  hű  szerelmének, 
szép  és  jó  hitvesének,  Szendrey  Máriának  korai  halála 
sebezte  vérig.  Ritka  férfiassággal  kibírta  ezt  a  kegyetlen 
sorscsapást  is.  De  azért  mégis  kivallja  egy  aggkorában 
írt  szomorú  versében,  hogy  ez  a  sebe  seb  maradt  s  koron- 
ként újra  raeg-megfájdul.  Utóbb,  alighogy  férjhez  adta, 
örökre  elrabolta  tőle  a  halál  gyönyörű  fiatal  leányát  is, 
a  három  árva  közül  hozzá  legkedvesebbet.  Egyetlen,  már 
férfiúvá  serdült  fia  halálát  is  megérte.  Minden  tíz  év 
^gy-6gy  új  gyászt  hozott  szívére.  Ez  a  szerető  szív  azon- 
ban megedződött  a  fájdalmaktól,  de  azért  mindhalálig 
szerető,  hiíséges,  nemes  szív  maradt.  Ezt  a  szívet  senki 
el  nem  felejtheti ;   sem  nagyrangó  kiválóságok,  sem  egy- 

szerű  barátok,  de  még  szegény  emberek,  szolgasorsuak 
sem,  ha  egyszer  megismerték  Gyulai  Pált.  A  gyermekek 
pedig  rajongtak  érte  ;  hiszen  senki  sem  tudott  nekik 
olyan  érdekes  mesés  verseket  mondani  mint  ő,  a  «Krisztus 
és  a  madarak»  meg  a  többi  gyönyörű  állat-fabula  remeklő 
költője. 

Illett  rá  a  régi  magyar  jelző,  melyet  általános  tisz- 
teletben álló  kedves,  öreg  uraknak  szokott  a  közvéle- 
mény adományozni :  Gyulai  Pál  valóban  *a  nemzet 
legjobbjai))  közé  tartozott. 

Még  sokan  emlékeznek  Budapesten  is  a  fürge  járású, 
ősz,  fényes  fekete  szemű  kis  öreg  úrra,  aki  mindig  sietett, 
mindig  egyazon  úton,  hol  a  tudományos  Akadémia  felöl 
a  Sándor-utca  felé,  hol  megint  a  Sándor-utca  felöl  az 
Akadémia  felé.  Mindenki  tudta  a  nevét  is  ;  azt  is,  hogy 
híres,  nevezetes  ember.  Mindenki  tiszteletteljes  rokon- 
szenvvel bámult  rá,  noha  ö  soha  senkit  meg  nem  ismert, 
mert  mindig  el  volt  foglalva  gondolataival  és  nem  jól 
szelelő  szivarjával.  Nyárelőtől  őszutóig  Leányfalim  la- 
kott. Ott  is  rendesen  egy  úton  szokott  volt  sietni  nyaraló- 
jából a  hajóig  és  vissza,  minden  nap  bizonyos  órájában. 
Ott  azonban  nem  a  szivarja,  hanem  sehneci  pipája  nem 
szelelt  s  hogy  azt  iijra  meg  újra  meggyújthassa,  ott  bár- 
kivel szóba  áUt.  Nagy  kegyelettel  ápolják  és  ünneplik 
emlékezetét  máiglan  is  a  leányfalusiak. 

Azt  a  sokszor  felmerülő  kérdést,  hogy  a  költő 
emberi  élete  méltó-e  költészetéhez  az  írói  és  költői 
hitel  kisebbítésére  vetik  fel  a  költök  emberi  erkölcseiben 
kétkedők,  nem  mindig  jogosulatlanul.  Viszont  a  viharos 
szenvedelmek  éneklésétől  tartózkodó  költökkel  szemben 
sokszor  felmerül  az  a  kifogás,  kivált  még  életükben, 
hogy  költészetünk  nem  eléggé  megrázó.  Gjoilai  Pál  is 
megélte  ezt  a  kifogást,  de  :nély  és  igaz  örök  érzéseket 
őszintén  zengő  költészetével  túl  is  élte. 

ő  mint  költő  csak  nyert  azzal,  hogy  nűnt  ember  is 
igaz  tudott  lenni. 


KÖLTEMÉNYEK 

1846— 1864 


Gyulai  Pál  munkái.  I. 

VIRÁGNAK  MONDANÁLAK .  .  . 

Virágnak  mondanálak, 
A  rózsa,  liliom, 
Mint  egy  tőnek  virági 
Virulnak  arcodon. 
De  a  virág  nem  érez, 
Ne  légy  virág  nekem  .  .  . 
Maradj  kedves  leánynak, 
S  légy  hü  szerelmesem! 

Csillagnak  mondanálak, 
Mely  est  koránya  lett, 
Virasztva  édes  álom 
S  édesb  titok  felett. 
A  csillagfény  hideg  fény, 
Ne  légy  csillag  nekem  .  .  . 
Maradj  kedves  leánynak, 
S  légy  hü  szerelmesem! 

Hajnalnak  mondanálak. 
Mely  hogyha  felköszönt. 
Ég  és  föld  mosolyogva 
örömkönyüket  önt. 
A  hajnalláng  múló  láng. 
Ne  légy  hajnal  nekem  .  .  . 
Maradj  kedves  leánynak, 
S  légy  hü  szerelmesem! 

Vagy  légy  virág  s  virulj   fel, 
Itt  híved  kebelén  , 
Légy  csillag,  fényt  sugárzó. 
Balsorsom  éjjelén  ; 


S  hajnal,  mely  harmatot  hoz, 
örömkönyüt  nekem  : 
Oh  légy  a  nagy  világon 
Egyetlen  mindenem! 


AZ  ÉJRŐL. 

Csodás  vagy  éj ! 
Ruhád  sötét,  de  bűbájos  lepel, 
N^oigalmat,  enyhet  és  gyönyört  lehel : 
A  kunyhóban  altatsz  könnyet,  sóhajt, 
A  gazdagnál  költesz  tivomya-zajt. 
Csodás  vagy  éj ! 

Kegyes  vagy  éj ! 
Homályodban  kiléphet  a  leány, 
S  boldog  lehet  várt  ifja  hü  karán  ; 
Homályodban  magát  elrejtheti 
A  nő,  ha  részeg  férje  kergeti. 
Kegyes  vagy  éj ! 

Tréfás  vagy  éj! 

Szép  álmot  adsz,  örömben  gazdagot. 
Fénypalotát,  pénzt  és  nagy  birtokot ; 
De  míg  bájol  e  tündérlátomány, 
Szekrén3'ünkben  kutat,  lop  a  zsivány. 
Tréfás  vagy  éj ! 

1846 


CSILLAGOS  AZ  ÉG  .  .  . 

Csillagos  az  ég,  szép  csillagos. 
Rózsafa  levele  harmatos  : 
Könnyemtől  harmatos  levele, 
Éretted,  éretted  hulla  le! 


Csillagos  az  ég,  szép  csillagos, 
A  szellő  fuvalma  bánatos  : 
A  szellő  fuvalma  sóhajom, 
Éretted,  éretted  angyalom! 
1846 


A  SZÉL  ÉS  A  NAP. 

Egykor  régen  szél  urfival 
Fogadott  az  öreg  nap  : 
Egy  vándor  köpenyét  melyik 
Lophatná  le  hamarabb. 

Jött  a  szél  s  magát  fölfúván 
Zúgott-búgott ;  mint  csak  tudta, 
A  köpenyt  úgy  húzta,  fiitta. 
Hát     a  vándor  mit  csinál? 
Elébb  ugyan  félelmében 
Ijedten  kap  fühöz-fához. 
De  a  köpenyt  majd  a  vállhoz 
Szoritgatja  s  odébb  áll. 

Mosolyog  a  jó  öreg  nap, 
S  hő  sugárral,  fén3'es-szépen 
Megindul  a  tiszta  égen. 
Hát  a  vándor  mit  csinál? 
Lassabban  megy,  meg  is  izzad, 
A  meleget  alig  állja. 
Majd  a  köpenyt  földhöz  vágja, 
S  hogy  pihenjen  rajt',  megáll. 

Egykor  régen  így  nyeré  meg 
Szél  úrfit  az  öreg  nap  : 
Többet  ésszel,  mint  erővel, 
így  közel,  úgy  hamarabb. 
1846 


ERDŐ  ÉS  VÁR. 

Ki  ott  az  erdőn,  oly  magán, 
Halálseb  tátong  oldalán, 
S  már  hollók  étele? 
Az  egy  vitéz,  az  egy  halott, 
Nejének  szeretője  ott 
Orozva  döfte  le. 

Mi  vár  az  ott  a  bérc  fokán, 
Mi  zaj  hangzik  ki  ablakán. 
Ki  ott  vigad,  ki  ő? 
Násznép  vigad  éj  idején. 
És  a  menj^asszony  s  vőlegény 
A  g^dlkos  és  a  nő. 
1846 

AMOTT  EGY  AGG  CSERFA 

Amott  egy  agg  cserfa  zöldül. 
Tetejében  vadgalamb  ül, 
Ott  ül,  ott  ül  s  oly  búsan  szól, 
Hogy  a  levél  hull  az  ágról. 

Dőre  madár,  mért  e  bánat? 
Hol  tanultad  a  nótámat? 
Mert  a  bú,  mit  szerelem  szül, 
Nekem  jutott  csak  egyedül. 
1847 

ERDÉLY. 

Vadregényes  fenyvesek  homálya, 
Sziklabércek,  felhők  közelében! 
Üdvözöllek,  mint  anyát  a  gyermek, 
Hű  szerelmem  forró  érzetében. 


Szebb  talán  a  rónaság  vidéke, 
Délibábos  pusztáknak  lapálya, 
S  vonzó,  enyhe,  édes  mosolyával 
Vidám  halmok,  völgysikok  hazája. 

Mind  hiába  .  .  .  köztetek  születtem, 
Csermelyzúgás,  bérci  vad  virágok! 
Szívem  egy,  és  szívem  egy  szerelme 
Csak  egyért,  csak  értetök  sóvárog. 

Mily  dicső  e  bércek  közt  az  élet! 
Föld  fiához  közelebb  az  Isten, 
S  messze  mindaz,  min  a  nagy  világ  csüng. 
Sápadozva,  mint  rab  a  bilincsen. 

Forróbb  itt  a  szülőföld  szerelme, 
Szabadabb  a  szívnek  dobbanása, 
A  gyönyörrel  félelem  határos, 
S  nagyszerűbb  a  lélek  gondolása. 

lm  az  ég  és  tiszta  levegője, 
lm  az  erdők  tengerének  árja. 
Mely  örök  zöld  s  mint  a  büszke  lélek 
Fellegekben  úszik  koronája. 

Hótetőknek  távol  csillogása 
Rá  fénylik  az  erdők  éjjelére. 
Színeikből  gyönge  szivárványt  sző, 
Hajnal,  alkony  a  táj  kék  egére. 

Oh  minő  kép!  smaragd  halmok,  völgyek 
Koszorúja,  mint  egy  tündér  álom  ; 
Kékes  ködben  elzavart  falucskák, 
S  dűlt  tornyával  egy-egy  mohos  várrom. 

Bérc-oldalban  nyájak  legelésznek, 
Csermelyek  kígyódznak  a  határon, 
És  fészekként  könnyű  malmok  függnek 
Zuhatagot  síró  vén  sziklákon. 


Itt  kél  a  nap,  itt  nyugszik  le  később, 
Itt  néz  a  sas  büszkén  a  szemébe, 
Itt  ereszti  meg  szárn\^itorláját, 
Hogy  elsápad  a  kelő  hold  képe. 

Itt  zendíti  az  erdők  tündére 
Fuvoláját  sokszor  csöndes  éjjel, 
Kérve  a  hold  édes  mosolygását, 
Bús  dalával,  harmatos  szemével. 

Szánja  a  hold,  föllebbenti  fátylát. 
Ajakára  nyájas  mosolyt  vészen, 
És  szerelme  fényes  tengerárját 
Elönti  az  erdő-messzeségen. 

Néz  a  pásztor,  s  bámulja  világát. 
Hosszú  horgas  botjára  hajolván, 
S  elmereng  a  távolban  morajló 
Fürészmalom  s  vizesés  siralmán. 

A  hold  fényén,  éji  pompájában, 
lm  a  vidék  még  egyszer  kitárul, 
Árnyak  nyúlnak,  himbálnak  a  légben 
A  virasztó  hegytetők  ormárul. 

Álmos  erdők  mélán  álmodozva 
Felsuttognak,  lágy  morajt  lehelnek ; 
Meg-megharsan  távolbői  egy  kürtszó, 
És  reá  száz  visszhangok  felelnek. 

Majd  a  csendben  a  szomszédfalvakból 
Az  ebeknek  csaholása  hallik, 
S  nyikorgása  bor\áz-szekereknek 
A  kanyargó  úton  megnyilallik. 

őrházaknál  hamvadó  tüz  pislog, 
Egy-egy  székely  vészi  útját  arra. 
Hosszú  puska  mellett  énekelve 
Bús-nótádat,  gyászos  Mádéfalva! 


De  ki  tudna  mindent  elbeszélni 
Rólatok,  ti  kedves  völgyek,  bércek? 
Még  is  mért,  hogy  gyakran  elborulok, 
És  szememben  forró  könnyet  érzek. 

A  várromok,  az  ősök  sírhalma, 
Kérdik  tőlem  :  hol  Attilla  népe? 
Él-e  még  a  székely  s  hol  van  Erdély 
Szabadsága,  neve  dicsősége? 

E  kérdés  csal  könnyeket  szemembe. 
Siratom  én  elhunyt  szabadságod 
S  híred,  melyet  fényessé  nem  tészen 
Nap-  s  holdfényben  tündér  csillogásod. 

De  mért  sirjak?  Amott  a  sziklákon 
Felrepülni  sascsoportot  látok  .  .  . 
Hah  e  bérc  a  sasoknak  tanyája, 
S  itt  születnek  mennydörgő  villámok. 

Tán  e  népnek  majdan  a  sasokkal 
A  magasba  szárnyal  gondolat  ja, 
S  a  szabadság  viharos  érzése 
Hideg  keblét  még  egyszer  áthatja. 

S  újra  látjuk  szárnya  szabadjában 
Napsugárhoz  merész  repülését. 
És  meghalljuk  hosszú  ébredése 
Villámokkal  terhes  mennydörgését. 

1847 


ESTVE. 

Enyhe  szellő  suttog  halkai, 
Már  homálylik  az  esthajnal. 
Estcsillag  félénk  sugara 
Mosolyog  le  a  világra. 

Majd  föltetszik  a  telő  hold, 
Fényes  lesz  az  egész  mennybolt. 
Elnyugodt  a  föld  lármája 
És  a  menn}'  harmóniája 
Megzendül,  a  lélek  hallja, 
Meg  nem  szűnik  hallani, 
S  lassan,  lágyan  elringatják 
Édes  álom  karjai. 
1847 


EGY  TAVASZI  NAP. 

I. 

Bolygunk  a  mezőkön. 
Virágot  szedünk, 
Rezgő  lombok  árnyán 
Meg-megpihenünk. 

Oh  ily  zöld  az  erdő, 
Oh  ily  kék  az  ég. 
Ily  piros  a  rozsa 
Nem  volt  soha  még! 

II. 

Virágeső  hull  a  fáról. 
Szerelem  hulló  virága  .  .  . 
Mért  búsulnánk  érte,  kedves? 
Rakva  azért  minden  ága. 

Könnyü-vígan,  tarka-barkán 
Pillangók  szállnak  körülünk. 
Ki  tudhatja,  ki  mondhatja  : 
PiUangó-e  vagy  jó  kedvünk? 

Kakuk  szól  az  erdő  mélyén. 
Meddig  élünk,  kérdezgetjük  ; 


Istenem!  csak  addig  éljünk, 
Míg  egymást  hiven  szeretjük. 

III. 

Mint  holdfény  a  kék  Szamos  vizében, 
Fürdik  lelkem  sötétkék  szemedben, 
S  mint  e  lomb,  mely  virágokhoz  hajlik. 
Omló  fürtöm  homlokodra  lebben. 

Mint  körűlünk  a  nyugvó  vidéket, 
Éj  és  ábránd  szelíden  környékez. 
És  szivünk,  mint  a  madárka  fészkén, 
Társa  mellett,  boldogan  fölérez. 

1847 

MÁJUSBAN. 

Az  Isten  ád  tavaszt  és  ifjúságot. 
Szívnek  szerelmet  és  lombnak  virágot  : 
Oh  szép  tavasz,  szép  ifjúság! 
Hadd  reszkessen  sziv  és  lomb  örömében, 
Hadd  nyiljék  rajtok  szerelem,  virág! 

Hajnalsugár  száll  szívhez  és  virághoz 
És  aranyport  és  arany  álmokat  hoz, 
Mosolygva  nyílnak  kelyheik, 
A  föld  tavasszát,  éltök  ifjúságát 
Egy  hő  sóhajban  s  könnyben  erezik. 

Szelíd  holdfény  enyhít  borongó  éjét 
És  édes  dallal  édesebb  csók  ébred 
Szellők  vágyó  fuvalmiban  ; 
Elaludt  rég,  mi  fáj,  zajong  és  fáraszt. 
Csak  a  szerelem  éber  boldogan. 

Ne  gúnyolódj',  hogy  a  virág  elhervad, 
A  szív  érez  csalódást  és  fájdalmat, 


Bús  száraz  ág  lesz  mindenik, 

S  csak  gyászos  hollók  serge  száll  reájok. 

És  vad  szélvészek  vivják,  tördelik. 

Csak  mondhassák  :  virágoztam,  szerettem. 
Hajnal-  és  holdfény  ragyogott  felettem. 
Enyhültem  csókon,  harmaton, 
S  hulló  levél  közt,  szélvészek  zajában, 
Tavasz  szép  napja,  rólad  álmodom. 

1848 


A  TÁVOZÓ. 

Vándor  felhők  jőnek-mennek, 
Ismerősi  a  bérceknek  ; 
Megyek  a  menőkkel. 
Kik  jőnek,  irigylem. 
Bércek,  édes  ismerősim, 
Nem  lehet  pihennem! 

Virág  nyilik  a  völgyben  már, 
Rajta  méh  és  pillangó  jár  : 
Remények  virági. 
Édes  ajkú  méhem, 
Kedvem  játszi  pillangói, 
Eljöttök-e  vélem? 

Erdő  felett  vadgalamb  száll, 
Megállok  egy  vén  tölgyfánál, 
I.enyuló  ágai 
Vissza-visszavonnak, 
Messze  kisér  búcsuhangja 
Búgó  vadgalambnak. 

Az  országút  hegyen  visz  fel, 
Lassan  lépek,  fáradnom  kell  ; 
Megfordulok  gj^akran, 

Jól  esik  megáUnom  : 

Hajh  de  már  a  toronynak  is 

Csak  tetejét  látom. 

Zöld  vetések,  szőllős  kertek 
Alább-alább  ereszkednek. 
Tűnni  kezd  a  vidék. 
Oda  van  már  minden  .  .  . 
Csak  a  vándorbot  maradt  meg. 
Csak  egy  könny  szememben! 

1848 


HAZAM. 

Sokszor  valál  már  életedben 

Veszendő,  oh  szegény  hazám! 

Tatár,  török  és  német  gyilkolt 

S  haldoklál  fényes  rabigán  : 

Mi  lesz  majd  sorsod  a  jövőben? 

Ki  tudja  azt,  sötét  titok  ; 

De  most,  de  most,  ha  rád  tekintek. 

Csak  sírok  és  csak  sirhatok. 

Nem  gyáva  bú  e  könnj'ek  anyja. 
Haragom  sirja  azokat ; 
Beszélünk  hangos,  büszke  szóval, 
S  hazánk  még  csak  névben  szabad. 
Nem  csüggedés  e  könnyek  anyja, 
Rajtok  tettek  villáma  ég  ; 
Versengünk  puszta  semmiségen, 
S  fölöttünk  mind  borúsb  az  ég. 

Hah  mennyi  gúny!  győzelmi  hymnus 
Harsog  körűibe  mindenütt, 
S  a  vértől  megszentelt  mezőkre 
Szabadság  fényes  napja  süt. 

Nekünk  e  hang  tán  síri  dal  lesz, 
S  a  szent  sugár  tán  búcsufény, 
Véres  felhőben  elhunyó  nap, 
Halottak  gyászos  mezején. 

Inkább  halál,  mint  gyáva  élet. 

Igen,  vesszünk,  ha  veszni  kell. 

De  küzdjünk,  míg  csak  egy  magyar  lesz 

És  vérezzünk  dicsőén  el. 

Lesz  legalább  a  történetben 

Rólunk  egy  nagy  emlékezet  : 

Egy  büszke  nép  élt  meggyalázva, 

De  dicsőn  halt,  mint  született. 


HADNAGY  URAM. 

«Hadnagy  uram,  hadnagy  uram!» 
««Mi  bajod  van,  édes  fiam?»»> 
oPiros  vér  fol)'  a  mentére. » 
««Ne  bánd,  csak  az  orrom  vére.)»> 

Hadnagy  uram,  hadnagy  uram! 
El  ne  essék  itt  az  útban. » 
««Bele  botiám  egy  nagy  kőbe  ; 
Szegezz  szuronyt  s  csak  előre !»» 

Megy  a  honvéd,  áll  a  hadnagy. 
Mély  sebében  összeroskad. 
♦Hadnagy  uram,  hadnagy  uram!» 
««Csak  előre,  édes  fiam!»* 

1849 

A  SZÉKELYEK. 

Vitéz  s  furcsa  nép  valának 
Régentén  a  székelyek, 
Most  is  furcsák  és  vitézek. 
Isten  őket  áldja  meg. 

Nem  magas  a  székely  ember, 
Inkább  kardja  jó  darab, 
De  kezétől  hull  az  ellen, 
Bár  két  fővel  magasabb. 

Heg\'i  nép  a  székely  ember, 
S  még  szegény  is  e  felett, 
Ágyuja  nincs,  no  de  se  baj, 
Hoz  a  labanc  eleget. 

Nyugtalan  a  székely  ember, 
Hosszú  harctól  nem  remél. 
«Hadd  vágjon  le  kiki  százat. 
Aztán  haza!»  —  így  beszél. 

Meg  nem  áll  a  székely  ember 
Ágyú  s  puskacső  előtt, 
Inkább  beront,  mert  az  ellen 
Jobb  ha  meghal,  mintha  lőtt. 

Nem  tréfál  a  székely  em.ber. 
Tréfáljon  bár  a  vezér. 
«Vezess  —  szól  —  de  megkolintunk. 
Ha  csatánk  rossz  véget  ér!» 

Ritkán  víg  a  székely  ember, 
De  ha  víg,  akkor  bolond. 
Muszka  sisakból  iszik  bort, 
S  kenyérért  Szebenbe  ront. 

Vitéz  s  furcsa  nép  valának 
Régentén  a  székelj'ek. 
Most  is  furcsák  és  vitézek 
Isten  őket  áldja  meg! 
1849 

VILÁGOSNÁL. 

Világosnál,  Világosnál 
Huszárok  könnyeznek, 
Sirva  sirnak  veszedelmén 
A  magyar  nemzetnek. 
A  sóhajtás  zaj  szelében 
Hajlik  meg  a  zászló. 
Szegény  g\'alog  gazdájára 
Búsan  nyerit  a  ló. 

Csak  egy  régi,  vén  huszár  ül 

Mozdulatlan,  némán. 

Mély  bánattal,  mély  sebekkel 

Napsütötte  arcán. 

Csak  egy  régi,  vén  huszárnak 

Zászlója  lobog  még. 

Mintha  várna  csatajelre 

És  vért  szomjúhoznék. 

Hejh  vén  huszár,  hejh  vén  huszár, 
Szállj  le,  szállj  le  immár! 
Nem  rohamra  harsog  a  kürt, 
Nem  a  győzelem  vár. 
Tépd  el,  tépd  el  lobogódat, 
Nincs  már  Magyarország! 
Őseinknek  szent  sirhalmát 
Kozákok  tiporják. 

Hall  és  lát  és  föltekint  majd 
Kétségbeesetten, 
Mintha  nézné,  tudakozná  : 
Van-e  Isten  mennyben? 
Hall  és  lát  és  búsultában 
Pisztolyát  ragadja. 
Mintha  sors  és  világ  ellen 
Csatázni  akarna. 

«Magyar  vagyok,  rabbilincset 
Nem  visel  magyar  kéz, 
Huszár  vagyok,  zászlajával 
A  huszár  együtt  vész. 
Foszlányai  ezt  a  sebet 
Legjobban  takarják  .  .  . 
Isten  hozzád,  édes  hazám, 
Szegény  Magyarország!* 

Dörren  a  cső,  piros  vér  foly. 
Meghajlik  a  zászló. 
És  haldokló  gazdájára 
Búsan  nyerit  a  ló. 
Honja  sirján  ott  feküszik 
Mozdulatlan,  némán, 
Mély  bánattal,  mély  sebekkel 
Kebelén  és  arcán. 
1849 

OKTÓBERBEN. 

Merre  tűntél,  hova  lettél 
Völgyek,  halmok  friss  virága? 
Mért  halványulsz,  miért  hervadsz 
Erdők,  berkek  még  zöld  ága? 

Sirján,  kik  elestek 

A  véres  csatákon. 

Halott-koszorúnak 

Hullatám  virágom' 

S  míg  egy  új  tavasznak 

Piros  fénye  támad, 

Halovány  színemmel 

Gyászolom  hazámat. 

Fényes  hajnal,  vidám  hajnal, 
Régi  arcod,  fényed  hol  van? 
Tiszta  kék  ég  mért  jelensz  meg 
Oly  korán  már  gyászfátyolban? 


Gyulai  Pá)  munkái.  I. 

Fényünk  villogásán 
Halt  el  kardotoknak, 
Szemeink  a  könnytől 
Nem  mosolyoghatnak 
Szégyen  és'jgyalázat 
Ég  lelkünk  haragján, 
Megtagadva  tőlünk 
Bosszúálló  villám. 

Lanyha  szellő,  játszi  szellő 
Merre  röpkedsz  szárnyaiddal? 
Hova  lettek  kísérőid  : 
Enyhe  harmat  és  madárdal? 
A  harmat  könnyé  lett, 
A  dal  hattyuének, 
Társim  vér,  sóhajtás 
És  átok  levének. 
És  viharrá  nővén 
Járom  a  világot, 
Szálljon  a  zsarnokra 
Vér,  sóhajtás,  átok! 


MAGYAR  KÖLTÖK. 

Szegény,  szegény  magyar  költők, 
Hol  vagytok,  hol  zeng  dalotok? 
Mint  az  elzüllött  csalogány 
Tavasz  szép  napjai  után. 
Úgy  elnémultatok. 

Széttört  a  lant,  eltört  a  kard, 
Mély  sebben  vérzik  a  kebel ; 
És  messzi  föld  vidékiről, 
És  közel  börtön  mélyiről. 
A  hang  nem  hallik  el. 

Ejts  könnyet,  oh  nép,  hogyha  tudsz. 
Ha  adhat  még  a  fájdalom, 
S  mig  lelked  a  múltakba  hal, 
Zendüljön  meg  a  régi  dal, 
Mint  visszhang,  ajkadon. 

Ki  meghalt,  jobban  nyughatik, 
A  rab  egy  percre  felvidul, 
S  a  bujdosó  megérti  majd  : 
Bár  honja  rablánc  közt  sóhajt. 
De  él  még  s  nem  fajúi. 
1849 

PÁL  GAZDA. 

<(Pál  gazda,  hejh  Pál  gazda,  mit  búsul  kend?» 
««Ne  kérdezze,  jobb  volna  már  oda  lent.)»> 
<rEj  hiszen  most  minden  éled,  tavasz  jö!» 
««Tudom,  tudom  .  .  .  fiam  sírján  virág  nő.»» 

*Pál  gazda,  hejh  Pál  gazda,   mit  suttog  kend?» 
««Nincs  is  talán,  nincs  már  Isten  oda  fent!»» 
«Ej   dehogy  nincs,  nézze  mily  szép  zöld  a  ía.» 
««Mikor  száradt,  öcsém  volt  rá  akaszt va.»» 

«Nyugodjanak!  örvendjen,  kit  baj  nem  ért, 
Aztán  még  is  szép  halni  a  hazáért. » 
««Nem  is  azért  vérzik  szivem  bujába'  .  .  . 
Hejh  hiába  haltak  meg,  hejh  hiába. »» 
1850 

MIDŐN   ELINDULT. 

Oly  rövid  volt  ez  az  óra, 
Oly  hosszú  e  pillanat! 
Fehér  kendőd  sem  látom  már. 
Hogy  hallhatnám  szavadat? 


Visz  a  széi  s  hullám  hajója, 
S  itt  hagy  engem  oly  magán  .  .  . 
Csak  most  érzem,  hogy  szeretlek, 
Hogy  szeretlek  igazán. 

Illatot  hoz  fürteidről 
A  szelek  fuvalma  még, 
A  hullámok  tükörében 
Napszemed  visszfénye  ég. 
Oh  ha  zúgó  szél  lehetnék, 
Átölelne  két  karom, 
Elvinnélek  messze,  messze, 
Híven,  büszkén,  szabadon. 

Hosszan  nézek  el  utánad, 
S  mint  örvény  a  viz  alatt, 
Meg-megkapja  és  sodorja 
Lelkemet  egy  gondolat  : 
Tán  utolszor  láttalak  most. 
Vagy  ha  látlak  ezután  .  .  . 
Csak  most  érzem,  hogy  szeretlek, 
Hogy  szeretlek  igazán. 

Tűnő  hajód  vitorláján 
A  hajnal  sugara  ég. 
Síkján  a  futó  folyamnak 
Ott  egy  fekete  pont  még. 
Oh  ha  napsugár  lehetnék. 
Kísérhetne  mosolyom  .  .  . 
Elkísérne  messze,  messze, 
Híven,  büszkén,  szabadon. 


TAVASZÉ  J. 

Szeretek  kinn  a  szabadba'  járni, 
Tavaszéjben,  egyes-egyedül. 
Mint  a  balzsam,  a  lég  olyan  enyhe. 


21 


Elbolyongok  messze  a  ligetbe' 
És  mélázva  lelkem  elmerül. 

Hold  a  tájra  mintha  fátyolt  szőne, 
Melyet  néha  meglebbent  a  szél ; 
A  nyugvó  természet  föl-fölérez 
Hü  anyaként  kedves  gyermekéhez, 
S  álmodozva  édes  szót  beszél. 

Ing  a  lomb  s  egy-egy  virágot  hullat, 
Virágodat,  múló  ifjúság! 
Búsan  zeng  a  bokrok  csalogánya. 
Fáj  talán,  hogy  holnap  nem  találja  : 
Ha  egyik  hull,  nyílik  más  virág. 

Fénybogárkák  ragyognak  a  fűben, 
Csillag  fenn  és  csillag  ide  lenn  ; 
Sötét  az  éj,  sötétebb  a  bánat, 
Csillag  fénye  csak  sötétbe'  támad. 
Oh  ragyogj  hát  szivben  és  egén! 

Tó  és  csermely  ébren  álmodoznak, 
Kebelökre  ifjú  lomb  hajol ; 
Tó  hulláma  fájva  összerendül, 
Míg  a  csermely  víg-csevegve  zendűl, 
Bú-  s  örömhang  lágyan  összefoly. 

Illatot  hord  a  völgyek  fuvalma. 
Egyik  virág  másiknak  izén. 
Mint  eseng,  mint  vágy  e  hő  lehellet. 
Mint  susog  a  nyíló  kelyhek  mellett 
Hívó  hangod,  édes  szerelem! 

Mint  emlék  a  boldogabb  időkből. 
Bércek  ormán  pásztortűz  lobog. 
Most  magasan  csillagokkal  játszik, 
Majd  lehull  és  elalunni  látszik, 
Csak  lobogj,  míg  hajnal  jőni  fog. 


Mily  csendesség,  mégis  mennyi  hang  szól, 
Mily  homály  és  mégis  mennyi  fény! 
Fényhomályból  mennyi  kép  kifej  lik, 
A  hangokban  menn3á  titok  rejlik, 
S  mint  szövődik  bűvös  sejtemény! 

És  a  sziv  úgy  önmagába  sülyed. 
Nyugszik  benne  minden  szenvedély  ; 
Szelid  álmok  bölcsőjén  ringatva, 
Csak  egy  enyhe  mély  érzés  virasztja. 
Jobb  és  hőbb  és  hisz,  szeret,  remél. 
1850 


NE  HOZD  A  BORT! 

Ne  hozd  a  bort,  nem  ihatnám! 
Miért  innám?  Nem  iszom. 
Könnyemtől  méreg  lehetne, 
És  a  méreg  megölhetne. 
De  nem  ölné  bánatom'. 

Hol  vagytok,  vidám  barátok? 
Ami  múlt,  vissza  nem  tér. 
Ittunk  egyért,  ittunk  másért, 
De  legtöbbet  a  hazáért, 
H'jába  folyt  a  bor,  a  vér. 

Ide  mégis,  iszom  egyet. 
Meg  se'  mondom,  hogy  miért. 
Tudja  azt  az  én  Istenem, 
Aki  magyar,  iszik  velem, 
Hos.szan  iszik  és  megért! 
i8so 

BETEG-ÁGYON. 


Ha,  mint  ellebbentett  fátyol 
Az  életnek  nagy  titkáról, 
Reszketőn  és  haloványon, 
Rám  borúi  az  örök  álom  : 
Ne  tegyetek  koporsóba, 
A  mezőre  vigyetek! 
Kisérjen  a  kelő  hajnal 
S  könnyű  bárány-fellegek ; 
Hulló  viráglevelekkel 
Szálló  illat  takarjon  el ; 
Elhunyó  nap  búcsúcsókján. 
Csillagos  ég  boruljon  rám  ; 
S  mint  holdsugár,  mely  a  hársfák 
Nyiló  lombjain  pihen, 
A  csalogány  lágy  dalánál 
Álmodozzam  szelíden! 

II. 

Még  se,  még  se, 
Le  a  földbe! 

Ott  az  elzárt  völgy  ölében 
Ássatok  sírt  majdan  nékem, 
Hogy  ne  tudjon  a  világ, 
Hogy  ne  halljak  semmi  hangot, 
Melyet  bú,  öröm  sóhajtott : 
Nyugtasson  a  síri  ágy! 
Csak  a  hű,  a  szeretett  lyány 
Látogasson,  jöjjön  hozzám, 
Csak  szehd  szemének  könnye 
Hasson  fennről  síromba  le  ; 
Majd  fölérez,  majd  megmozdul 
Szívem  hamvadó  pora. 
Majd  kinő,  majd  felvirágzik 
Síromon  az  ibolya 

S  fog  beszélni  álmaimról, 
Szerelmemről,  bánatomról, 
Mint  ha  ajkam  dalt  susog. 
A  lyány  sir,  szíve  dobog, 
Sóhajtás  kel  ajakán. 
De  megenyhül  s  otthonában 
Gyakran  elméláz  magában 
És  hiven  gondol  reám. 


III. 

Mit  beszélek,  mit  beszélek? 
Zúgó  erdők,  magas  bércek. 
Édes  szülőföldem! 
Hadd  nyugodjam  erdők  árnyán, 
Hadd  nyugodjam  magas  bércen! 
Hol  sas  ébred,  napsugár  kel. 
Felhő  jár  és  villám  gyúl  fel ; 
Hol  bokor,  lehajló  erdő. 
Mintegy  zöld  Isis-fátyolt  sző, 
Mely  alatt  titkok  pihennek. 
Oltárán  a  természetnek  ; 
Hol  az  ég  is  fehndúlva 
Olykor  a  földig  borúi, 
S  bűnös  ember  gőgös  hangját 
Mennydörgés  kiáltja  túl 
S  míg  a  völgyeken  sóhajt  a  gyáva  bú. 
Fenn  a  szabadság  levegője  fú. 
Ott  fekügyem  én, 
A  bérc  tetején, 
örökzöld  fenyülombok  alatt, 
Ott  zúgja,  dörögje  a  vihar  haragomat 
A  haza  romja  felett  siró  dalomat! 
1850 

HÁROM  ÉJ. 


I. 

«Nem  hallod-e,  hogy'  sóhajt 
A  szél  a  falevelén  ?» 
*«Csak  hangodat  hallom  én, 
Oh  kedvesem,  édesem !»» 

«Nem  látsz-e  egy  csillagot 
Hullani  ott  a  habon  ?» 
««Csak  szemedet  látom  én. 
Oh  ragyogó  csillagom !»» 

«Nem  érzesz-e  valamit, 
Mi  fáj,  nem  tudni  miért?* 
««Csak  szerelmet  érzek  én, 
Szerelmet  szerelmedért !»» 

II. 

Hajnalban  elvált  az  ifjú. 
Másnap  este  újra  jött. 
Mi  lehetne  gát  a  földön 
Két  szerelmes  szív  között? 

Hajh  de  most  a  szél  sóhajjá 
Szélvész  lón  a  habokon. 
És  a  csillag  villám  fénye. 
És  a  sejtés  fájdalom. 

Hullámzajban,  villámfénynél 
Küzd  az  ifjú  csónakán  ; 
Mécsvilágnál,  vidám  dallal 
Vár  reá  a  hü  leány. 

Halld  csak  kinn  a  haldoklónak 
Végső  hangját :  kedvesem! 
Halld  csak,  benn  még  suttog  a  dal 
Édes  ríme  :  szerelem. 

III. 

Parton  mereng  a  leány, 
Várja,  bár  tudja  halott, 
Kedvesét  várja  hiven. 
Oh  szegény  tébolyodott! 

Oly  nyugtalan,  úgy  sóhajt 
A  szél  a  falevelén  .  .  . 
A  lyány  remeg  és  susog  : 
«0h  kedvesem,  édesem !» 

Fenn  úgy  ragyog  egy  csillag, 
Majd  hull  s  elvész  a  habon  : 
Fut,  sir,  felsí  a  leány  : 
«0h  ragyogó  csillagom !» 

Hullám  s  hold  csalogatja. 
«Hű  szive  hív,  szava  kér.» 
Mi  hallik,  mi  úszik  ott? 
«Szerelmed  szerelmedért. » 


SÓHAJ. 

Szállj  dalom,  oh  siralom  sóhajjá, 
És  sírd  el  legszentebb  könnyedet! 
Emberi  kény  embert  eltiporhat. 
De  ki  az,  ki  szívet  láncra  vet? 

Szállj  kunyhóba  és  szállj  palotába 
És  ápold  a  honfi  bánatát  : 
Légy  sugár,  légy  harmat,  mely  virágnak 
Késő  őszig  éltet,  enyhet  ád. 

A  bánatnak  is  vagyon  virága 
S  néha  öröm-magvakat  terem  : 
Hogy  magadhoz  méltókép  örülhess, 
Érezd  búdat,  érezd,  nemzetem! 

1850 


EMLÉK. 

Vissza-visszagondolok  rád 
Sokszor,  bűnös  angyalom! 
S  lelkemen,  mint  tó  hulláma, 
Ha  vihar  jő  éjtszakára, 
Megmozdul  a  fájdalom. 

Gyermekhittel,  ifjú  szívvel 

Szerettelek  tégedet ; 
Annyi  vággyal,  félelemmel, 
Annyi  búval,  szerelemmel 
A  szív  csak  egyszer  szeret. 

Fényes  vigalmak  zajába 
Temeted  el  álmaim', 
S  büszke  öröm  érzésében 
Tapodtál  nyíló  reményem 
Széttépett  virágain. 

Egyedül,  egyedül  vagyok, 
Kivel  legyek  boldog  már? 
Szívem  vén  új  csalódásra, 
S  eltemetett  ifjúsága 
Szebb  jövendőt  sírba  zár. 

Vajha  még  könnyezni  tudnék. 
Megsiratva  tégedet, 
S  csak  egy  percig  emlékednél 
Érezhetném,  hogy  szerettél. 
S  megáldhatnám  nevedet! 
1850 

EMLÉKSZEL-E  .  .  . 

Emlékszel-e  a  pillanatra. 
Jut-e  eszedbe  néha  még? 
A  földön  virágok  tavasszá. 
Fölötte  fényes,  tiszta  ég. 


a8 


Az  elhunyó  nap  végsngára 
Reszket  a  csöndes  tóvizen  ; 
Körülünk  ingó  lombok  árnya. 
Szivünkben  első  szerelem. 

Nyíló  kelyhen  pillangó  alszik, 
Elnyúgodt  fészkén  a  madár, 
Csaíc  vízesés  morajjá  hallszik 
S  a  szellő,  mely  suttogva  jár. 
Bólingat  már  az  álmos  erdő, 
A  bércen  estcsillag  ragyog, 
A  völgy  oly  illatot  lehellő. 
Szívünk  oly  hő  vágyban  dobog. 

Azóta  több  tavasz  virága 
Virult  a  völgyben  s  hervadott. 
De  hosszú  ősz  a  szív  világa, 
Felhők  takarják  a  napot ; 
S  ha  olykor  az  est  csillagában 
Fölreszket  az  emlékezet, 
Csak  azt  jelenti,  hogy  már  éj  van 
A  félig  meghalt  föld  felett. 

El-eljárok  a  tó  partjához 

Az  őszi  csöndes  alkonyon, 

S  melyet  már  semmi  vissza  nem  hoz, 

Szűm  ifjúságát  siratom  ; 

S  irigylem  a  pillangó  sorsát, 

Mely  ha  átéli  a  tavaszt. 

Hulló  virág  takarja  sírját, 

S  fölötte  szerelem  viraszt. 

Bolygó  felhők  a  hamvas  égen, 
Bágyadt  fénj^  dérütött  virány. 
Száraz  lombok  sóhajtó  szélben. 
Borongó  köd  a  bérc  fokán  : 
Úgy  illenek  hozzám  e  képek, 
Mintegy  lelkem  darabjai ; 
Nézek  reájok,  hosszan  nézek 
S  úgy  el  tudok  borongani. 
1850 

SZÜRETI  LAKOMÁN. 

Hegyen  a  köd  fehér-kéken 
Napsugár  csókjába  vész. 
Diófán,  a  hegy  tövében, 
Víg  madárka  fütyörész. 
Csak  visszhang  a  víg  madárdal, 
Nincs  virág,  a  lomb  lehull ; 
De  bár  minden  hervad,  elhal, 
Szüret  zajlik,  kedv  virul. 

Vajha  őszén  napjainknak, 
Midőn  talló,  száraz  ág. 
Mit  legtöbbször  hátra  hagynak, 
Szerelem  és  ifjúság  : 
Hangzanék  egy-egy  víg  ének. 
Sütne  nyájas  napsugár, 
S  termésén  a  kedv  tövének 
Megcsendülne  a  pohár! 
1850 


HONVÁGY. 

Mi  vonja  a  fecskét  keletre. 
Túl  bérceken,  tenger  fölött? 
Mit  elhagyott  volt,  régi  fészke, 
És  az  emlék,  mely  véle  jött. 
Mi  bántja  ész'kon  a  virágot, 
Mely  déli  tájt  virulva  nő? 
A  föld,  mit  hóval  fedve  lát  ott, 
S  amit  beszív,  a  levegő. 
Mi  az  ott  a  távol  ködébe'. 
Oh  mi  az  ott  kelet  felé? 
A  hervadó  virág  búm  képe, 
S  a  szálló  fecske  vágyamé. 
1851 


UTI  EMLÉK. 

Elindulánk,  bizony  már  ideje, 

Oly  fárasztó  a  búcsú  pillanat]  a  ; 

Mellettem  űl  egy  ifjú  szép  leány. 

Nem  úri  hölgy  s  nincs  véle  édes  anyja  ; 

A  városon  parasztleánynak  híjják. 

Mint  engemet  faluhelyt  úrfinak. 

Az  ostor  pattog  és  mint  menyegzőre 

Szilaj -vigan  vágtatnak  a  lovak. 

«Szép  utunk  lesz,  —  így  szólék  nyájasan  — 
Tavaszi  est,  a  nap  im  lemenőben.* 
A  lyány  nem  szól,  de  úgy  sír,  úgy  zokog, 
S  el-elfordul  szegény,  szégyenli  tőlem. 
Immár  a  végső  ház  előtt  megyünk  el, 
A  jegenyék  búcsúra  ingának. 
Az  ostor  pattog  és  mint  menyegzőre 
Szilaj -vigan  vágtatnak  a  lovak. 

««0h  ifjú  úr,  engem  megöl  a  bú.»» 
«Ej ,  ej  milyen  bohó  vagy,  szép  babácskám ! 
««A  faluban  egy  jó  legény  szeret. 
Oh  Istenem,  ha  még  egyszer  láthatnám !»» 
És  újra  sír  és  vissza-visszanéz  még, 
A  falunak  már  tornyát  látni  csak. 
Az  ostor  pattog  és  mint  menyegzőre 
Szilaj -vigan  vágtatnak  a  lovak. 

«Ne  sirj  babám,  hisz  majdan  visszajősz, 
S  ő  várni  fog  rád,  híven  emlékezvén.* 
««0h  ifjú  úr!»» .  .  .  «0h  szép  menyasszonyom. 
Hogy'  táncolunk  a  hű  pár  menyegzőjén.* 
Egyet  sóhajtott,  kétszer  elpirúla  ; 
Zöld  erdőben  galambok  szállanak. 
Az  ostor  pattog  és  mint  menyegzőre 
Szilaj -vigan  vágtatnak  a  lovak. 

Vállamra  hajtja  fáradtan  fejét, 
Vigasztalom,  mintha  testvére  volnék  ; 
Elszenderül,  hullámzik  kebele, 
S  arcán  reményben  játszó  édes  emlék. 
A  nyugvó  nap,   mint  búcsúzó  szerelmes 
Csókokat  hint  a  völgy  viráginak. 
Az  ostor  pattog  és  mint  menyegzőre 
Szilaj -vigan  vágtatnak  a  lovak. 

Ott  virrasztok  és  úgy  irigyelem, 
Kiről  a  lyányka  álmodik  ölemben. 
Hajh  hol  a  sziv,  mely  érettem  dobog? 
Itt  nem  sirattak,  ott  nem  várnak  engem. 
És  kél  a  hold  törődött  felhők  alján, 
Elbúsitnak  e  méla  sugarak. 
Az  ostor  pattog  és  mint  menyegzőre 
Szilaj -vigan  vágtatnak  a  lovak. 
1851 


ERDÉLY  HATÁRÁN. 

Elzavart  falucskák 
Kéklő  hegyek  alján, 
Madárfütty  az  erdőn, 
Vizomlás  a  sziklán! 

Érzem  levegődet. 
Megállok  a  bércen, 
Erdély,  szegény  Erdély, 
Édes  szülőföldem! 

S  leborulok  sirva. 
Mint  a  vándor  gyermek, 
Ki  édes  anyjának 
Sirhalmán  pihen  meg. 
1851 

SZÜLŐFÖLDEMEN. 

Bércek,  erdők  szomorú  hazája, 
Mi  von  hozzád,  mi  von  engemet? 
Könnybe  lábad  a  szemem  pillája 
S  ajkamon  sóhaj  a  felelet. 
Fájdalom  von  engemet  te  hozzád, 
Legerősebb  a  láncok  között  ; 
Hadd  csókoljam  halovány  szép  orcád 
Hadd  érezzék  búban  örömöt. 

Itt  születtem,  bérceid  növeltek. 
Erdő  és  víz-zúgás  ringatott. 
Jó  kedvemnek  visszhangid  feleltek, 
Termő  földed  kenyeret  adott. 
A  te  völgyed,  a  Szamos  vidéke, 
Virág  nyílott  egykor  ott  nekem, 
Tükrén  játszik  multam  szép  emléke, 
Zúgásában  sír  a  szerelem. 

Szent  földedben  nyúgosznak  szüleim 
S  érted  halva  annyi  hü  barát  ; 
Fájdalmadba  temetvék  reményim. 
Aminőket  sorsunk  egyszer  ád. 
Fájdalmadban  az  enyémet  érzem, 
Egyben  kettőt,  nincs  számunkra  ír. 
Bérceidet  sirhalmoknak  nézem, 
Melyik  is  nem  köztök  egy-egy  sír? 

Mégis  szép  vagy,  ennyi  változásban, 

A  természet  hozzád  hü  maradt. 

Rajtad  most  is  annyi  régi  báj   van, 

Mennyi  új  seb  bájaid  alatt. 

A  tavasz  rád  ezer  koszorút  füz, 

Bérceidet  kék  ég  öleli. 

Zúg  a  fenyves,  a  patak  folyót  üz, 

S  tájaid  mosolyját  rengeti. 

Szép  vagy,  Erdély,  szép  és  szerencsétlen, 
Koporsóban  mosolygó  halott, 
S  én  szeretlek  hőbben  és  hívebben, 
Mint  valaha  szívem  tudhatott. 
Ujabb  bájad  lett  talán  a  bánat. 
Avagy  érzőbb  most  az  én  szivem? 
Mert  a  búból  néha  szentség  támad 
S  tisztul  a  szív  szenvedésiben. 

Mit  tudom?  Elég  ha  érzem  itt  bent. 
Van  valamim,  nem  vagyok  szegény. 
Bár  tebenned  elvesztettem  mindent. 
Szent  fájdalmad  örökre  enyém, 
S  jobb  napodban,  mely  hü  visszhangod  volt, 
Hogy  sirasson,  megmaradt  dalom  : 
Minden,  minden  elveszett  és  megholt,  — 
El  nem  veszhet,  él  a  fájdalom! 
1851 

GYERMEKKORI  BARÁTNŐMHÖZ. 

Gyermek  valál,  még  gyermek   voltam  én  is, 

Most  hajadon   vagy,  komoly  ifjú  én. 

Ügy  nézzük  egymást,  mint  két  ismeretlen. 

Bár  hü  az  emlék  mindkettőnk  szivén, 

A  gyermekkor  virágporát,  derűjét 

Idő  és  élet  elrabolta  rég  ; 

Akkor  csak  sírni,  mosolyogni  tudtunk 

És  nem  tanúltunk  hajh !  szenvediű  még. 

Ha  évek  múlva  majdan  újra  látlak. 
Te  nő  leszesz  már  s  fáradt  férfi  én. 
Tán  egymást  újra  meg  nem  ismerhetjük. 
Bár  hü  az  emlék  mindkettőnk  szivén. 
Az  ifjúság  verőfényét,  viharját 
Idő  és  élet  elrabolta  rég  ; 
Ha  mondhatnók  :  szenvedni  megtanultunk, 
De  tudunk  sírni,  mosolyogni  még. 
1851 

Gyulai  Pál  munkái.  I.  3 

OTTHON. 

Járok  alá  s  fel  az  utcán, 
Itt-ott  alig  ismernek  rám, 
Csak  úgy  bámul,  ki  megismer  .  ,  . 
Hogy'  megváltozik  az  ember! 

Áll  az  ajtó,  áll  az  ablak, 
De  benn  idegenek  laknak, 
Avagy  ház  és  udvar  puszta. 
Tudja  Isten,  hol  a  gazda! 

Nem  jó  helyen  járok  talán? 
Milyen  nagy  lett  ez  a  kis  lyány  ; 
Irul-pirul  s  nem  ölel  meg, 
Nem  is  csoda,  már  nem  gyermek. 

A  hegedű  a  korcsmából 
Ki-kiszól,  de  az  is  gyászol. 
Ezelőtt  még,  —  hejh  azóta 
Szomorúbb  a  magyar  nóta! 

Én  Istenem,  mit  vétettem, 
Hogy  itthon  idegen  lettem? 
Tovább  megyek,  meg-megállok. 
Mindent  másképen  találok. 

Csak  a  harang  beszél  hozzám, 
Szomorúan,  régi  hangján. 
Megújul,  fáj  minden  emlék, 
Mintha  temetésre  mennék. 
1851 

EMLÉKKÖNYVBE. 

Több  éve  már,  hogy  nálam  van  e  lap, 
Több  éve  áll  ott   pusztán  és  fehéren, 
Csak  olykor  hullott  egy-két  könyü  rá, 
Oh  titkos  érzés,  hő  vágy,  szűz  szemérem! 

Világba'  járván,  most  bátrabb  vagyok, 
Elmondhatnám,  hogy  híven  emlékszem  rád, 
Elmondhatnám,  mit  szenvedett  szivem, 
S  mit  híven  őrzök,  szenvedésim  titkát. 

Emlék  köztünk  ne  puszta  szó  legyen, 
Ha  nem  lehet  oh  bár  egy  boldog  óra  . 
Támadjatok  föl  régi  könnyeim, 
Egy  percre  még,  emlékül,  bücsuzóra. 
1851 

ESKÜVŐ  ELŐTT. 

Kertjében  nászkoszorúnak 
Virágot  szed  a  leány. 
Mellette  egy  ifjú  áll  meg, 
Szomorú  és  halovány. 
Indul  a  lyány  s  nem  mozdulhat 
És  az  ifjú  nézi  hosszan  ; 
Mennyi  kéj  és  mennyi  bánat 
Férhet  meg  egy  pillanatban! 

«Szedj  virágot  és  fáradj  el 
És  pihenj  meg  keblemen. 
És  ne  szólj,  ne,  hadd  beszéljen 
Szó  nélkül  a  szerelem. 
Emlékszel-e?  Én  e  percnek 
Édes  kéjét  újra  élem. 
Mint  dajka  siró  gyermekkel, 
Boldog  emlék  játszik  vélem. 

Volt  és  elmúlt,  bár  feledni 
Tudnám,  mint  te  esküdet, 
Oh  de  feldúlt  ifjúságom' 
Hogy  feledjem?  Nem  lehet. 
E  koszorú  ott  kezedben 
Reményeim  sirján  nőtt  fel. 
Mely  fölött  szerelmem  virraszt, 
A  csalódás  keresztjével.» 


36 


A  lyány  hallgat,  nem  tekint  föl. 
Mint  liliom  halván\'ul, 
A  nászkoszorú  virága 
Megreszket  és  alá  hull. 
És  az  ifjú  nézi  hosszan, 
Mintha  szíve  fájdalmára 
Még  egy  szót,  még  egy  pillantást 
Bimi  vágynék  utoljára. 

«Ne  kivánd,  hogy  megáldjalak, 
Nem  hallgatja  meg  az  ég  ; 
Átkozni  nem  átkozhatlak, 
Fáj  a  gondolat  is  még. 
Lelkem  átok  és  áldás  közt,  — 
Mint  viharban  a  tört  sajka, 
Csak  a  hullám  és  szélvész  zúg, 
Néma  a  haldokló  ajka, 

Majd  ha  fájni  fog  az  élet, 
Kincs  és  fény  nem  boldogít. 
És  szived,  kit  meg  nem  csalhatsz. 
Visszakéri  jogait : 
Eljövök,  hogy  megbocsássak. 
Vajha  ez  megg3^ógyithatna ! 
De  aki  eladta  szivét, 
Nem  virad  több  boldog  napra.* 
T851 

MI  HALLIK  AZ  ERDŐN. 

Az  erdőben  örök  hang  szól 
Mély  és  titkos  fájdalomról. 
Tudod-e,  hogy  korán  reggel 
Olyan  búsan  mi  sóhajt  fel? 
Sejted-e  a  lombok  nyelvét. 
Bujdosó  szellők  szerelmét? 
Érted-e  a  víz  siralmát, 
Szikla  keblén  megtört  habját? 

Hallod-e  a  búgó  hangot, 
Bújában  a  vadgalambot? 
Nem  vetted-e  néha  észre, 
Hogy  a  lég  mint  beszél  félre? 
Mélán  suttog,  vigan  füttyent, 
Mormol,  felsí,  búsul,  örvend. 
Most  panaszol,  majd  vigasztal, 
Itt  vad  átok,  ott  édes  dal. 
És  e  csengő-bongó  hangok. 
Mint,  ha  tűz  van,  a  harangok, 
Egymás  ellen  búval  telnek, 
összevesznek,  feleselnek, 
Míg  haraggal  jő  a  szélvész. 
Zúg  az  erdő  s  minden  elvész. 

Tudod-e,  ha  az  éj  csendes. 
Nem  hallik  a  legkisebb  nesz. 
Minden  alszik,  hallgat  m.élyen. 
Mi  nem  alszik,  mi  van  ébren? 
Mi  az  mégis,  mi  megszólal, 
Lassu-mélyen,  fájdalommal? 
Nem  beszél  és  még  se'  hallgat. 
Nyugszik  s  nem  talál  nyugalmat 
Mintha  siratná,  mit  vesztett. 
Mégis  újra  vágyba'  reszket ; 
Mintha  majd  a  hold  sugara 
Szelid  álmot  küldne  rája 
S  amint  lágy  szellő  ringatja, 
Alunnék  egy  pillanatra. 
És  beszélné  álma  közben, 
Ami  eddig  rejtve  volt  benn, 
Mint  a  szellő,  bűvös  hangon. 
Mely  igéz,  fáj,  üldöz  és  von, 
Melyben  együtt  zendűl,  érez, 
Anű  kínos,  ami  édes, 
S  mely  amint  erősben  árad, 
Sír  a  kéj,  mosolyg  a  bánat, 
Melyre  szó  és  eszme  nincsen. 
Csak  egv  érzés  benn  a  szívben  —  - 

Most  felhangzott,  újra  elhalt. 
Hallod-e  a  csalogánydalt!? 
1851 


ÉJI  SÉTA. 

Nem  alhatom.  Ki  is  alhatik 
Ily  világos  nydLÚ  éjtszakán? 
Indulok  mint  gazdátlan  ladik. 
Isten  tudja,  csillagok  után. 

Oh  mi  szép  e  hallgató  liget, 
Fűben,  fában,  légben  szerelem! 
Ha  édes  hang  súgná  nevemet, 
Ha  egy  szép  lyány  ülne  itt  velem! 

Fent  viraszt  a  kopasz  hegytető. 
Kis  falucska  alszik  ott  alant. 
Mért  nem  vár  ott  reám  egy  ifjú  nő, 
Mért  nem  csábít  veszély  és  kaland? 

És  bolyongok  Tolnán-Baranyán, 
Elfáradok  mondhatatlanul ; 
Gúnyosan  néz  fent  a  hold  reám 
S  úgy  kacag,  hogy  csillag-könnye  hull. 
1851 


A  BUJDOSÓ. 

«Szelek  szárnyán  járó, 
Édes  lovam  Ráró! 
Előtted  van  az  út. 
Ne  várd  a  sarkant5rút, 
Csak  előre,  sebesebben, 
S  a  világból  vigy  ki  engem! 

««Ej  ej,  édes  gazdám, 
Ne  haragudjál  rám! 
Azért  megyek  lassan. 
Hogy  itt  megnyughassam, 
Az  út  mellett,  a  csárdánál, 
Hátha  inni  befordulnál !»» 

Nem  felel  a  vitéz, 

Mindig  csak  hátra  néz, 

Törülgeti  képét. 

Verítékét,  vérét  : 

«Mint  a  vadat  űznek  engem, 

Csak  előre  sebesebben!* 

««Ne  szólj,  édes  gazdám, 
Ilyen  búsan  hozzám. 
Eressz,  hadd  forduljak 
Ennek  a  falunak, 
Ahol  az  a  kis  lyány  lakik, 
Mulatoznánk  ott  hajnalig.»» 

Nem  felel  a  vitéz, 
Szomorúan  oda  néz, 
De  semmit  sem  láthat, 
Szeme  könnybe  lábad  : 
«Látlak-e  még,  vagy  soha  sem 
Csak  előre,  sebesebben !» 

««Jaj  én  édes  gazdám, 
Vissza-fordulhatnám ! 
Éjtszaka  van  immár. 
Édes  anyád  rég  vár  ; 
Nekem  szénát,  abrakot  ád, 
Neked  jó  szót,  jó  vacsorát. »» 

Nem  felel  a  vitéz, 
Föl  a  magasba  néz. 
Nincs  csillag  az  égen. 
Csak  fölleg,  sötéten  : 

«Édes  anyám,  ne  várj  engem 
Csak  előre,  sebesebben!)) 

Ekkor  a  hű  állat 
Neki  búsul,  vágtat, 
Veszett  haragjába' 
Szikrákat  hány  lába. 
A  szélvész  sem  érte  utói, 
Ki  is  ment  tán  a  világból. 
1851 


EGY  FIATAL  LEÁNYRA. 

Piros  arcod  fris  rózsáin 
Mosolyt  hint  a  fehér  jázmin  ; 
Szép  a  rózsa,  szép  a  jázmin, 
Oh  de  szebb  a  liüom. 
Mely  mint  legszebb  szűzi  párta, 
Nyílik  fent  a  homlokon. 

Nézlek  némán,  nézlek  hosszan 
És  óhajtom  gondolatban  : 
Vaj'  midőn  egy  csókra  hervad 
Homlokodnak  liljoma. 
Arcodon  a  rózsa  s  jázmin 
Még  szebben  virítana. 
1851 


GÉZA  URFL 

Géza  úrfi  lovagolna, 
Azaz  hogyha  lova  volna. 
De  ha  ló  nincs,  van  egy  pálca, 
Kapja  magát  s  felül  rája. 

Most  már  sarkantyúja  nincsen, 
Ej  dehogy  nincs,  ád  az  Isten, 
Ott  a  kréta,  rajzol  egy  párt. 
Ha  eltörik  sem  vall  nagy  kárt. 

Korbácsa  is  van  e  mellett. 
Kenderből  hogy  jobb  se'  kellett, 
Jó  hajlós  vessző  a  nyele, 
Csak  úgy  csattint-pattint  vele. 

Gyi  Fakó!  vágtatva  megyén, 
Tüskén-bokron ,  völgy  ön-hegy  en , 
De  már  ez  nem  tréfa-dolog. 
Félre  álljon,  aki  gyalog! 
1851 


POKAINE. 

Emelkedik  a  nap  már  a  hegyek  fölé  .  .  . 
Kelj   föl  párnáidról,  özvegy  Pókainé! 
Tárogató  harsan,  tenger  nép  az  utcán  : 
Szent-páü  csatából  jő  Báthori  István. 

Fölkel  és  kitekint,  semmit  nem  hall,  men  lát, 
Csak  csörgő  láncok  közt  két  szerelmes  fiát. 
És  csak  annyit  mondhat,  több  ereje  nincsen  : 
«Báthori,  Báthori,  verjen  meg  az  Isten !» 

A  két  fiu  hallgat,  az  ablakra  fölnéz  : 
Büszke  szabad  homlok,  sebzett  arc,  békós  kéz. 
Könny,  sóhaj,  fájdalom,  mélyen  eltemetve. 
Hogy  a  sokaságnak  ne  telhessék  kedve. 

«Ti  fiaim  vagytok,  anyátok  vagyok  én 
—  Kiált  Pókainé  föleszmélve  büszkén  — 
övé  a  győzelem,  miénk  a  becsület. 
Oh  de  hogy  lássalak  vérpadon  titeket!* 

Jár-kel  öntudatlan,  fátyolt  vet  magára, 
Fekete  a  fátyol,  jól  illik  arcára. 
Gyűrűt  és  nyakláncot,  minden  ékszert  elhányt 
Csak  szemén  szikrázott  drága,   nehéz  gyémánt. 

«Nagyságos  fejdelem  —  és  elcsuklott  szava  — 
Elitélt  fiáért  könyörög  az  anya. 
Én  könyörgök,  nézz  rám,  én,  aki  gyűlöllek  ; 
Térdelek  mint  szolga,  sírok  mint  a  gyermek.* 

Trónján  űl  Báthori,  Erdély  fejedelme. 
Szivében  aluszik  irgalmas  kegyelme, 
De  haragja  ébren,  boszuja  szomjú  még. 
Büszke  homlokáról  oda  van  a  fönség. 

«<dm  Ítélt  közöttünk  Isten  sújtó  karja, 
A  pártütő  hadat  sírhalom  takarja  ; 
Gyáván,  nyomorúltan  fut  Békessi  Gáspár, 
Fiaidra  pallos,  reád  gyalázat  vár.»» 

«Gyalázat  én  reám,  Békessire  átok, 
Én  szívből  gyűlöllek,  ő  trónodra  vágyott. 
Fiaim  a  székely  szabadságért  küzdtek. 
Vitéz  fiaimnak,  bocsáss,  keg}'elmezz  meg!» 

Nem  felel  Báthori,  ingerülve  kél  fel, 
Inti  Pókainét  s  kimutat  kezével. 
Bitófák  állanak  sűrűn  ott  a  téren. 
Székel 3^ek  függenek  rajtok  harmincnégyen. 

«<'Pártütés  a  székely  híres  szabadsága. 
Elfeledte  :  székely  támad,  székely  bánja! 
Nem  vagyok  festett  kép,  nem  leszek  gyermekbáb, 
Fejedelemmé  tőn  Isten  s  Erdélyország  »» 

«Verjen  meg  hát  Isten,  támadjon  Erdély  fel!» 
Kiált  Pókainé,  s  többé  nem  sír,  térdel. 
Nagy  fájdalma  lelkén  nagyobb  elszánást  szül, 
Elfordul  kevélyen  és  távozni  készül. 

«<(Megállj !»»  szól  Báthori  s  arca  rettentő  lesz. 
Megáll  és  leborul :  «Kegyelmezz,   kegyelmezz !» 
««Egyiknek  kegyelem,  a  másik  haljon  meg, 
Válaszd  ki  amel3ák  kedvesebb  szivednek. »» 

Kegyetlen  kegyelem,  fájóbb  öröm  búnál, 
Báthori  hős  lehetsz,  de  atya  nem  voltál! 
Szegény  Pókainé,  mint  egy  tébolyodott, 
A  börtönbe  rohant  s  fiaira  omlott. 

«Hol  vagy  János.  Péter?  Hisz'  mindkettő  él  még  .  . 
Melyitök  kedvesebb?  —  Oh  irgalmas  szent  ég! 
Melyiket  szeressem  ?  .  .  .  Szóljatok  igazán !» 
Fiai  zokognak:  ««Anyám,  édes  anyám !»» 

Elnémult  a  börtön,  csak  sírás  hallatott, 
A  bús  atyafiak  elhozták  a  papot  ; 
Villog  már  a  pallos,  belépett  a  hóhér  ; 
Porkolábtól  rabot,  anyától  fiút  kér. 

Felsóhajt  most  Péter  :  «Én  ifiabb  vagyok, 
Kedves  bátyám,  érted  szívesen  meghalok!* 
Többet  is  mondana,  de  nem  tud  mondani. 
Mintha  még  eszébe  jutott  vón'  valami. 

És  felel  rá  bátyja  :  «0h  neked  mátkád  van. 
Neked  élni  kell  még,  hosszan,  boldogságban. 
Lásd  én  úgy  maradtam,  mint  szedett  szőlőág, 
Az  én  mátkám  meghalt :  a  székely  szabadság.* 

<(«Halljunk  mind  a  ketten !»»  egymást  átölelik, 
Anyj oknak  kebelén  nyugosznak  fejeik, 
Anyjok  tébolyodva  kiáltja  szüntelen  : 
((Melyiket  szeretem,  melyiket  szeretem !» 

Elnémult  a  börtön,  csak  sírás  hallatott, 
Az  anya,  a  fiu,  a  pap  imádkozott. 
Villog  már  a  pallos,  előbb  lép  a  hóhér  ; 
Porkolábtól  rabot,  anyától  fiút  kér. 


44 


«Nincs,  nincs,  nincs!  csak  egy  van,  csak  egy,  egyetlen 
Sikolt  Pókaine  és  szive  megreped.  [egy!» 

Péter  átölelve  tartja  és  nem  látja. 
Hogy'  suhan  ki  gyorsan  a  hóhérral  bátyja. 

*Hol  van  János  bátyám,  hol  van?  ^lond játok  meg ! 
A  bús  atyafiak  könnyekkel  felelnek. 
Kiáltás  hangzik  fel  a  vérf)ad  lépcsején  : 
<(Temess  anyám  mellé  s  élj  boldogul,  öcsém !» 
1851 


RAJTAM  NE  CSODÁLKOZZATOK. 

Rajtam  ne  csodálkozzatok. 
Gyermek  lettem,  gyermek  vagyok, 
A  szerelem,  a  szerelem, 
A  szerelem  játszik  velem. 

Járok  tarka  lepke  után, 
Tarka  lepke  vagy  te  kis  lyány. 
Meglebbented  fényes  szárnyad', 
Hogy'  ne  futnék  te  utánad! 

Hol  a  madár  is  elfárad, 
Épitem  a  tündér-várat. 
Vágtat  hintóm  szárnyas  lova, 
Királynénak  viszlek  oda. 

Könnyen  sírok,  nagyon  könnyen. 
Ez  a  világ  bosszant  engem, 
De  bánatom  amilyen  nagy, 
Te  épen  oly  hü  dajkám  vagy. 

Megcsókolsz  és  magadhoz  vessz, 
Könnyem  mindjárt  mosolyba  vész, 
Szép  mese,  dal  minden  szavad. 
Megvidámít,  el  is  ringat. 

Már  én  gyermeknek  maradok. 
Úgy  is  csak  a  gyermek  boldog. 
A  szerelem,  a  szerelem 
Játszadozzék  sírig  velem. 
1851 

FÁRADT  VAGYOK  .  .  . 

Fáradt  vagyok,  mint  az  üldözött  vad, 
Lelkem  szomjú,  mint  a  mező  nyáron! 
Bájaidnak  verőfénye  éget, 
Szerelemtől  vérzik  ifjúságom! 

Hagyj  pihenni  fürteid  árnyában, 
Sebeimből  karjaid  gyógyítnak, 
Enyhíts  csókod  drága  balzsamával, 
S  édes  álmát  hozd  meg  hajnalomnak. 

Nem  érzed-e  a  tavasz  bubáját? 
Reszket  a  lég,  szédül  a  pillangó. 
Egyik  virág  a  másikhoz  hajlik, 
S  mint  a  hő  csók,  csattog  a  madárszó. 

Ne  tagadd  el,  amit  szíved  érez, 
Hogy  lehetnél  csak  te  érzéketlen? 
Feledd  el  az  emberek  világát. 
Isten  szól  az  örök  természetben. 
1851 


SZÜRETEN. 

Szüret-e  ez  vagy  talán  tor? 
Hallgatunk,  pedig  fogy  a  bor. 
És  sóhajtunk,  mint  körültünk 
A  süvöltő  őszi  szél ; 
Jól  ilhk,  hogy  ide  ültünk, 
Hull  reánk  a  falevél. 

Hajdanában  nem  így  volt  ez, 
Hűn  megmondja,  bárkit  kérdezz 
Pezsgett  a  szív,  szólott  a  hegy, 
Milyen  vígan,  mily  nagyot! 
A  hegy  hallgat,  a  szív  szenved, 
A  lőpor  meg  elfogyott. 

Komoran  ül  a  vén  gazda, 
Nincs  már  többé  vidám  napja. 
Rajta  még  a  régi  mente, 
Régi  kedve  nincs  sehol. 
Ajkán  egy-egy  teremtette, 
De  sem  tréfa,  sem  mosoly. 

Rá-ráhuzzák  a  cigányok. 
De  a  tánchoz  senki  sem  fog, 
Elindulnak,  tovább  lépnek, 
Elhal  a  hang  szomoran  ; 
Ifjúsága  a  vidéknek  — 
Hol  és  hol  nem  —  oda  van. 

Fa  alatt,  a  dombok  alján. 
Ül,  mereng  egy  fiatal  lyány. 
Szeméből  könnyet  törül  ki. 
Már  rég  menyasszony  szegény. 
De  sir  ját  sem  tudja  senki. 
Hol  nyugszik  a  vőlegény. 

Az  unalom  egymáshoz  üz. 
Leülünk,  hol  lobog  a  tüz, 
És  beszélünk  a  multakról, 
A  szó  gyakran  megreked  .  .  . 
Lelkünk  hosszan  el-elgondol 
És  felszítjuk  a  tüzet. 

Köd  a  völgyben,  éj  a  bércen. 
Már  a  tüz  is  alvófélben. 
Halvány  hold  és  sötét  árnyak 
A  felhők  közt  oda  fenn  .  .  . 

A  halottak  fel-f eljárnak, 
Sok  a  sír  a  völgyeken. 
1851 

A  SZÜLŐI  HÁZ. 

Ez  a  város,  ez  a  ház,  ez  a  kert 
Egykor  engem  mind  igen  jól  ismert! 
Itt  születtem,  itt  nevelt  föl  anyám, 
Édes  hangját  mintha  még  hallanám, 
Mintha  látnám  ott  magában  ülve, 
özvegyi  gyász  bújába  merülve. 

Kis  húgommal  itt  futkostam,  játszám, 
Milyen  szép  volt,  hogyan  mosolygott  rám, 
S  mit  körűibe  szemem  csak  meglátott, 
Szedtem  neki  gyümölcsöt,  virágot, 
S  boszus  apám  ha  megdorgált  érte. 
Velem  együtt  zokogott  szegényke. 

Mint  madárnak,  fészkem  volt  ez  a  fa, 
Oh  mi  sokszor  pihentem  alatta, 
S  olvasgattam  egy  nagy  képes  könyvben. 
Ez  a  szellő,  mely  arcomra  lebben, 
E  rezgő  fény  most  is  még  a  régi .  .  . 
Gyermeki  kedv  édes  szép  emlékű 

Hova  pusztult  a  nagy  kályha  innen? 
Mennyi  boldog  karácsont  töltöttem, 
Mig  künn  zúgott,  csattogott  hó  és  szél, 
Karszékében,  vidám  melegénél, 
S  együtt  látva  az  egész  családot, 
Szivemben  is  örömtűz  szikrázott. 

Ez  a  küszöb!  itten  ölelt  által 
Édes  anyám  reszkető  karával. 
Mikor  lelkem  nyughatatlan  vágya 
Űzve  űzött  ki  a  nagy  világba. 

Itt  sóhaj tá  :  látlak-e  még  vagy  sem! 
S  hogy  ne  lásson,  úgy  akarta  Isten. 

Jó  emberek,  bár  e  ház  tiétek. 
Hogy  nyugodjam  benne,  engedjétek 
Multam  kincsét,  boldog  gyermekségem' 
Nem  vevétek  meg  az  árverésen  : 
E  szobában,  e  kertben  enyém  még. 
Amit  bírtam,  minden  drága  emlék. 


EGY  RÉGI  UDVARHÁZ. 

Vén  udvarház  egy  kis  falu  végén, 
Puszta  falak,  düledező  kémény  ; 
Ügy  áll  ott  az  útra  kihajolva, 
Mintha  csak  egy  öreg  koldus  volna. 

Pedig  egykor,  nem  is  olj^an  régen. 
Tisztes  úr  volt  az  egész  vidéken, 
Nyilt  kapuja  hivta  a  vendéget, 
S  nem  egykönnyen  ment  el,  ki  belépett. 

Kapuja  nincs,  gyepes  lett  a  járt  út, 
Gyalog  ösvény  a  fű  közé  elbútt. 
Egy  kis  erdő  az  udvar  sok  gazzá  .  .  . 
Hova  tűnt  el  a  jó  szivü  gazda? 

Nem  lelhette  honját  a  hazában. 
Messze  bolyong  nagy  Törökországban, 
Vissza  se'  jő,  jobb  is  neki  már  ott, 
Itt  hazája,  háza  összeomlott. 

Hazáját  hogy  veszély  fenj'egette, 
Régi  kardját  ő  is  felkötötte, 
S  mintha  nem  is  ötvenéves  volna. 
Felkapott  egy  tüzes  huszárlóra. 


49 


A  fiát  is  elvivé  magával, 

Együtt  néztek  szembe  száz  csatával ; 

Fia  elhullt,  ő  maga  is  vérzett, 

De  lelkében  mélyebb  sebet  érzett. 

Neje,  lyánya  búban  tölti  napját. 
Várja  férjét,  várja  édes  apját. 
De  csak  nem  jő,  a  helyett  egy  éjjel 
lm  kozák  had  száguld  szerte-szélyel. 

Egy  csapat  ez  udvarházhoz  téved. 
Kifoszt,  megöl  úrnőt  és  cselédet, 
A  házat  is  nyomban  rá  felgyújtja. 
Vér  is,  láng  is  a  vad  kozák  útja. 

ígyen  lett  rom  a  vén  udvarházból. 
Három  éve  immár,  hogy  ott  gyászol ; 
Napról  napra,  jobban  őrli  a  bú, 
Omladozik,  ha  erősebb  szél  fú. 

A  teremben,  hol  egykor  vigadtak. 
Most  denevér,  vércse,  bagoly  laknak, 
Az  se'  lakik  a  szélső  szobában, 
Törmelékén  bodza  nő  magában. 

Jobb  időből  csak  a  vándor  fecske. 
Régi  fészkét  aki  fölkereste, 
S  megtalálva  egy  zugolyban  épen, 
Most  is  vígan  fecseget,  mint  régen. 

De  akadt  a  háznak  új  barátja  : 
Ihszalag,  moh,  vadszőlő  megszánja, 
Hü  részvéttel  öleli  át  karja, 
S  mély  sebeit  fris  zölddel  takarja. 

Takard,  takard!  .  .  .  Vajha  igy  elfödné 
A  remény  is,  sarjadva  fris  zölddé, 
Honfi  sebünk,  annyi  gyász-emlékünk, 
S  Ígérhetne  szebb  jövendőt  nékünk! 
1852 

Gyulai  Pál  munkái.  I. 

A  TÁVOLBÓL. 

Már  útnak  indul  gólya,  fecske, 
Ha  szállhatnék  oly  szabadon! 
Köddel  borul  reám  az  este 
És  majd  megöl  az  unalom. 
Egyetlen  árva  mulatságom, 
Hogy  elsóhajtom  nevedet, 
S  álmomban  néha  arcod'  látom  .  .  . 
Hajh  mért  nem  lehetek  veled! 

Ott  ülnénk  csöndes  kis  szobádban, 

S  amig  süvöltöz  kinn  a  szél, 

Beszélgetnénk  a  félhomályban, 

A  hamvadó  tűz  fényinél. 

És  éreznéd  minden  szavamnál. 

Szivem  mily  igazán  szeret. 

És  hallgatnád  és  mosolyognál  .  .  . 

Hajh  mért  nem  lehetek  veled! 

Egyetlen  mosoly  szép  szemedben 
Föléri  a  napsugarat, 
Pacsirta  sem  szól  édesebben, 
Mint  lelkemben  a  gondolat. 
Hogy  jó  kedvem  leszögzett  szárnyit 
Feloldád,  itt  a  kikelet. 
Kebledre  szaggatnám  virágit  .  .  . 
Hajh  mért  nem  lehetek  veled! 

Szememre  nem  jöhetne  álom, 
Hajnalfény  volna  éjjelem  ; 
Legédesb  álom  a  világon, 
Midőn  viraszt  a  szerelem. 
Meg-megpihennél  karjaimban, 
Vállamra  hajtanád  fejed. 
Megcsókolnálak  öntudatlan  .  .  . 
Hajh  mért  nem  lehetek  veled! 

Melletted  mint  enyelgő  gyermek 

Mosolyog,  játszik  a  remény, 

Dalolva  pillangókat  kerget, 

És  koszorút  hajít  felém  ; 

S  ha  ébred  egy-egy  fájó  emlék, 

Csókodtól  ittasul  s  feled. 

Oh  örömemben  sírni  tudnék  .  .  . 

Hajh  mért  nem  lehetek  veled! 

Ott  múlatnék,  mig  szminyadoznál. 
Mint  álmos  gyermek  keblemen, 
Őrködném  arany  álmaidnál 
S  elringatnálak  csöndesen. 
Hallgatnám  ajkad  suttogását, 
Mely  mind  csak  engem  emleget. 
Még  egy  csók,  még  egy  Isten  hozzád 
Hajh  mért  nem  lehetek  veled! 
1852 


NEM  VAGY  TE  LEGSZEBB  .  .  . 

Nem  vagy  te  legszebb  a  világon, 
Tán  oly  szép  sem,  mint  képzelem, 
De  nékem  érted  szép  az  élet, 
És  boldogság  a  szerelem. 

Mért  lennél  szebb,  mért  lennél  legszebi); 
Hisz  akkor  nem  volnál  enyém  ; 
Csak  szemed  gyúlaszt,  arcod  bájol, 
Csak  tégedet  szeretlek  én. 

A  szép  arc,  mint  tavasz  virága, 
Alig  virul,  hervadni  kezd. 
Csak  egy  szépség  van,  mely  sirig  tart, 
Mit  érzésünk  másokra  fest. 

1852 

A  FŐVÁROSBAN. 

Szép  e  nagy  város,  szeretem,  csodálom, 
De  mind  hiába  csüggök  élvein, 
Meg-megszáll  titkon  egy  borongó  álom, 
S  felkölti  minden  szent  emlékeim'  ; 
S  mint  csónakot  a  hullámok  dagálya, 
Akaratlan  távol  partokra  vet, 
Lelkem  szülőföldem  vidékit  járja 
És  üdvözli  a  kedves  bérceket. 

Ti  gúny  mosollyal  gyermeknek  neveztek, 
Csak  mélyen  érzek,  ennyi  az  egész, 
E  társaságot,  soh'  sem  szokhatom  meg 
Hol  illem  a  szív  s  elmésség  az  ész. 
És  a  művészet,  melyet  úgy  imádok. 
Ezért  mind  nem  n3aijt  kárpótlást  nekem. 
Mi  másnak  áldás,  reám  nézve  átok. 
Szivemnek  itt  a  kéj  is  idegen. 

Oh  szülőföldem  viruló  határa 
S  te  kis  fehér  lak  árnyas  fák  alatt. 
Hol  engem  a  szeretet  vőn  karára. 
S  a  barátság  viselte  gondomat  : 
E  palotáknak  márvány  büszkesége 
Mint  nem  éri  föl  rozzant  födeled'! 
Mély  gyászban  virraszt  örömid  emléke 
Szivemben,  mely  lemond,  de  nem  feled. 

A  mulatságok  kábitó  zajába' 
Ugy  óhajtom  csöndes  estvéidet, 
El-elkerül  az  éjnek  édes  álma 
S  csak  szánalom,  mit  hajnalomra  vet, 
S  ha  kitekintek  néha  unalommal. 
Kelet  felé  fényes  csillag  ragyog. 
Megcsendül  mélán  lelkemben  a  bús  dal : 
«Én  is  oda,  oda  való  vagyok». 

E  nőknél  tán  az  angyalok  sem  szebbek, 
A  kellem,  izlés  meg-megtántorit. 
De  kedvesem,  csak  téged  szeretlek, 
Bár  szégyent  vállnak  itten  bájaid. 
És  e  hangverseny  legmennyeibb  hangját 
Mint  od'adnám,  ha  nyeritne  lovam! 
Vigan  fütyölve  vágtatnék  te  hozzád, 
Az  én  helyem  csak  közeledbe'  van. 

Ne  szóljatok  meg,  ha  folyvást  merengek. 
Amit  nem  érzek,  nem  is  tettetem. 
Hogy'  örüljek,  midőn  szivem  szakad  meg, 
S  mosolygás  helyett  sirhatnék  szemem? 
Ha  ott  látnátok,  ahova  úgy  vágyom. 
Tudom,  hogy  kedvelnétek  engemet, 
Szivem  csupán  kettőt  tud  a  világon  : 
örül  vagy  szenved,  gyűlöl  vagy  szeret. 
1852 

OH  HA  KI  TUDNÁM  FEJEZNI  .  . 

Oh  ha  ki  tudnám  fejezni. 
Ami  küzd,  forr,  zajong  bennem  : 
Egy  chaoszszá  folyna  össze 
Ész  és  szív  az  emberekben. 
És  fölötte  ott  lebegne 
Üj  teremtő  hatalom  ; 
Más  nap  a  felhőtlen  égen. 
Más  föld  a  hullámokon. 

Oh  ha  ki  tudnám  fejezni 
Metsző  gúnyját  haragomnak  : 
Minden  víg  húr  megszakadna. 
Hol  a  bün  és  gőg  tobzódnak 
S  a  vad  lélek,  kegyetlen  szív 
Megátkozná  önmagát  ; 
Elfeledne  mosolyogni 
Csalfa  nő,  hűtlen  barát. 

üh  ha  ki  tudnám  fejezni 
Mikor  néha  szivem  örvend  : 
Ékii  vágynék  az  öngyilkos 
S  mosolyogva  áldna  Istent  ; 
A  szenvedő  reménypárnán 
Álmodoznék  s  a  szegény 
Tündér  szigethez  evezne 
Nyomorának  tengerén. 

Oh  ha  ki  tudnám  fejezni 
Kéjét,   kínját  szerelmemnek  : 
Mint  a  tengeren,  hol  mélység 
És  magasság  ölelkeznek  ; 
A  vihar  fölvetne  minden 
Gyöngyöt  a  szív  mélyirül 
S  kiderülne  minden  csillag, 
Ha  a  vész  elcsöndesül. 

Oh  ha  ki  tudnám  fejezni 
Mindazt,  amit  hazám  szenvedt  : 
Olthatatlan,  győzhetetlen 
Lelkesülne  ez  a  nemzet, 
És  a  zsarnok,  nem  védhetné 
Szivét  hármas  ércpaizs, 
Félelmében,  bánatában 
Reszketne  is,  sima  is. 

Vagyok  egy  uj  Memnon  szobra. 
Melyre  napsugár  soh'  sem  száll  ; 
Lettem  régi  Niobévá, 
Kinek  kínja  csak  kővé  vál'. 
Egy  .sírkő  —  jaj,  mennyi  eszme. 
Mennyi  érzés  nyugszik  ott. 
Rajta  az  sem  lesz  felírva  : 
Szenvedett-e  a  halott! 
Í853 

VISZONTLÁTÁS. 

Ne  csalj,  ne  csalj  meg  engemet, 

Mosolygó  ég,  meleg  sugár. 

Ne  csalj  meg  zöld  lomb  és  virág 

S  te  elmaradt  dalos  madár! 

Nem  vagy  tavasz,  nem  vagy  remény. 

Csak  festék  rajtad  az  élet-szin  ; 

Ősz  vagy  te,  az  emlékezet, 

Mely  élni  vágy  a  sírok  szélin. 

Ne  csald  meg,  szívem,  magadat, 
Ne  hígy  szavamnak,  kedvesem! 
A  régi  dal  viszhangjai 
Rezdülnek  meg  csak  lelkemen  ; 
Csak  a  múlt  hervadt  mezején 
Szakítgatok  egy-két  virágot, 
S  megolvadt  dér,  nem  harmat  az, 
Kely hőkben  ami  fölcsillámlott. 

Ha  tudnálak  szeretni  még. 
Mint  hajdan  —  bár  mély  volt  a  seb  • 
Lehetne  sorsom  nyomorúbb 
És  szived  sokkal  bűnösebb  : 
Megáldanám  a  kínokat, 
Gyönyörrel  nézném  büszkeséged', 
S  im  porba  tiprott  homlokod 
Úgy  megaláz,  hogy  szánlak  téged. 

Nem  vádollak,  hogy  megcsalál. 
Csak  nem  szerettél  soha  sem! 
De  téged  megcsalt,  kit  szeretsz, 
S  érzed,  mi  kín  a  szerelem. 
Midőn  akit  gyűlölni  kell. 
Szeretjük  hőbben  és  hívebben, 
És  míg  feledni  nem  tudunk. 
Remélnünk  többé  lehetetlen. 

Éreztem  én  is  egykor  ezt, 

Most  már  csöndes,  njoigodt  vagyok 

Az  éjben  ott  alább,  alább 

Csak  méla  pásztortűz  lobog. 

Mégis,  hogy  újra  láttalak. 

Mégis,  hogy  oly  boldogtalan  lől, 

Mi  hamvadoz,  megéled,  ég 

S  pokollá  g)ml  gyötrelmeidtől. 

Oh  jer,  pihenj  meg  keblemen. 
Ott  jól  pihentél  egykoron  ; 
Ha  nincs  szivemben  szerelem, 
Maradt  még  annyi  fájdalom. 
Hogy  értsen,  érezzen  veled 
S  megenyhítsen  egy  pillanatra. 
Nincs  égnek,  földnek  balzsama. 
Mely  bennünket  meggyógyíthatna! 

1853 

JÁROM  ÉN  IS  A  VILÁGOT  .  . 

Járom  én  is  a  világot, 
S  tanulom,  hogy  mi  az  élet, 
És  minden  nap  összetépek 
Egy-egy  vágyat,  reménységet. 
Menn^ü  mindent  eltemettem. 
Milyen  számos  már  a  sír! 
Gyöngeségem  néha  értök 
Egy-egy  dalt  és  könnyet  sír. 

Elhangzik  a  végső  dal  is. 
És  a  könny  lassan  fölszárad. 
Nem  fog  engem  majd  gyötörni 
Magasabb  vágy,  mélyebb  bánat. 
Leszek  józan,  leszek  boldog. 
Tudom  e  szó  mit  jelent  : 
Megtagadni  mi  a  szívben 
örök,  igaz,  drága,  szent. 

Ez  tehát  az  élet  titka, 
A  boldogság  tudománya? 
Az  én  szívem  együg3'ü  még, 
Az  én  szívem  nagyon  gyáva. 
Fél,  remeg  és  föl-f óljaidul, 
Meg-megkérdi  eszemet : 
Hogy'  szeresse,  akit  gyűlöl, 
Hogy'  gyűlölje,  kit  szeret? 

Visszakér  hitet,  küzdelmet. 
Álmait  és  ifjú  kedvét, 
S  a  szerelmet,   bárha  érte 
Ezer  kín  is  szaggatná  szét, 
S  amelyért  oly  híven  küzdött, 
S  őrizé  szentség  gyanánt, 
Büszkeségét,  szabadságát 
Kéjben,  kinban  egyaránt. 

Gyáva  szív,  oh  együgjai  szív 
Maradj  mindig,  aki  voltál! 
Bár  egész  világ  gúnyoljon, 
Bárha  egyedül  maradnál  .  .  . 
Ki  szivét  meg  nem  tagadja. 
Szenved  és  veszít  sokat  : 
Legfőbb  kincsét  el  nem  veszti. 
Tiszta,  hű,  igaz  marad. 

1S53 

KÉSŐ  VÁGY. 

Miért  kellett  látnom  téged. 
Oh  mivé  tői  engemet? 
Üjra  fázni  kezd  az  élet. 
Visszavágyom  élni  véled. 
Mi  örökre  elveszett. 

Avagy  mért  nem  adta  Isten, 
Hogy  régebben  lássalak. 

Midőn  fiatal  szivemben 
Mély  hitem,  első  szerelmem 
Vágyai  lángoltanak. 

Még  egy  órát,  még  egy  percet 
Napjaidból  szenvedély! 
Régi  lángod',  ifjú  lelked', 
Mint  azt  egykor  rám  lehelted, 
Mondván:  szeress,  szenvedj,  élj  I 

Még  egy  álmot  és  ne  többet. 
Álmot,  mely  hosszan  hazud', 
Még  egy  hangot,  mely  elrenget, 
Még  egy  mámort,  mely  feledtet, 
Még  egy  kínt,  mely  ölni  tud. 

Miért  kellett  látnom  téged? 
Szeretlek,  de  érezem, 
Hogy  csak  egy  eljátszott  élet 
Emlékének  kínja  éget  .  .  . 
Hagyj  el,  hagyj  el  szerelem. 

1853 

SÉTÁL  A  LYÁNY . .  . 

Sétál  a  lyány,  kinn  a  kertben  sétál, 
Mint  a  madár,  idébb  vagy  odább  száll 
Fűvel  fával  elbeszél,  elsuttog,  — 
Aki  szeret,  Istenem,  beh  boldog! 

Alig  tudja,  hogy  lehajol,  szakaszt 
Két  virágot,  kettőben  egy  tavaszt : 
Ez  nef elejts,  az  meg  amott  rózsa. 
Mintha  csak  a  gondolatja  vóna. 

Rajtok  a  nap  végsugára  reszket  .  .  . 
Oh  hogy'  várja,  várja  már  az  estet, 
A  szép  esti  csillagot  az  égre, 
Szeretőjét  dobogó  keblére. 
1853 

ŐSSZEL. 

Hideg  szél  fú,  hull  az  erdő  levele, 

Beh  szeretnék  hullani  én  is  vele, 

S  mint  az  a  mag,  mely  már  földben  aluszik, 

Elalunni,  elalunni  tavaszig! 

Elfeledném,  hogy  elhervadt  idején. 
Ki  se'  nyilva,  bimbajában  a  remény. 
Elfeledném,  hogy  már  ősz  lett  életem. 
Nem  melegít,  búcsúzik  a  szerelem. 

S  majd  amikor  beköszönt  a  kikelet, 

S  a  hideg  föld  érzi  már  a  meleget. 

Mint  a  bokor,  mely  új  lombot,  bimbót  hajt, 

Fölébrednék,  virágoznám  én  is  majd. 

Hajh  de  a  szív  csupán  csak  egy  tavaszt  él, 
Igazában  egyszer  szeret  és  remél. 
Azután  csak  másodvirág  —  érzem  én  — 
Csak  hervadni  csalta  ki  az  őszi  fénv. 


A  VÁNDOR  FIU. 

Az  útfélen  vadalmafa. 
Vándor  fiú  ül  alatta ; 
Fáradt  szegény,  de  hogy'  is  ne? 
A  nap  oly  melegen  süt  le. 

Hazunnan  együtt  indult  el 
A  patakkal  és  szellővel, 
Mind  a  kettő  véle  van  még, 
Hogy  biztassák,  enyhitgessék. 

Most  is  lassan  elringatják, 
Szépen  álmodozni  hagyják, 

S  mind  csak  arról  sugnak-bugnak. 
Amit  immár  otthon  hagytak. 

Mit  hagytak  ott?  szép  vidéket, 
Istenfélő,  jámbor  népet. 
Kicsiny  falut,  magas  tornyot, 
Mellette  egy  házat,  lombot. 

Álmában  újra  otthon  van  : 
És  megáll  kinn  a  pitvarban 
S  vigy  örvend,  hogy  a  komondor 
Farkat  csóvál,  reá  mormol. 

Kicsiny  húga  szólítja  őt : 
«Hoztál  nekem  piros  kendőt  ?» 
««Hoztam  neked  piros  kendőt, 
Nem  is  egyet,  hanem  kettőt. »» 

A  vén  cseléd  csak  elbámul. 
De  a  fiú  hozzá  járul  : 
«Hogy  van,  mint  van.  Sári  néni?* 
S  aŰg  győzik  egymást  nézni. 

Aztán  belép  a  szobába, 
Borúi  anyjának  karjába  : 
«Édes  anyám !»  ««Édes  fiam!»» 
S  úgy  megsírnak-rínak  szótlan. 

Még  mind  alszik  és  mosolyog, 
Szellő,  patak  még  mind  susog. 
S  amit  dalol  a  madárka  : 
Talán  az  ő  édes  álma. 

1854 

SZERETNÉLEK  MEG  EGYSZER 
LÁTNI  .  .  . 

Szeretnélek  még  egyszer  látni 
A  kertben,  ott  a  fák  alatt, 
Hallgatni  édes  csevegésed, 
Mint  gyermek,  úgy  örülni  véled, 
Szakítva  a  virágokat. 

Szeretnélek  még  egyszer  látni 
Homályos  őszi  délután. 
Kandallódnál  a  karosszéken. 
Ha  mintegy  elringatva,  ébren 
Alszol  s  álmodva  nézsz  reám. 

Szeretnélek  még  egyszer  látni. 
Midőn  úgy  várod  jöttömet, 
Megismersz  immár  a  távolból, 
S  bár  ajkad  olyan  hidegen  szól. 
Elárul  néma  örömed. 

Szeretnélek  még  egyszer  látni, 
Szép  csöndes  nyári  estvelen. 
Holdfénynél  az  akászok  árnyán, 
Midőn  fejed'  keblemre  hajtván, 
így  suttogsz  :  még  maradj   velem  I 

Szeretnélek  még  egyszer  látni 
A  vén  udvarház  csarnokán, 
S  ha  elhangzott  az  Isten-hozzád, 
Még  visszanézni  utolszor  rád 
S  először  sírni  igazán. 

Szeretnélek  még  egyszer  látni, 
Meggy ógyítna  egy  pillanat. 
Mit   szenvedtem,   feledni   tudnám, 
S  még  egyszer  örömest   feldúlnám 
Éretted  ifjúságomat! 

1854 

HONFIBÚ. 

Az  ifjúság  megvénül  bennem, 

Ösz  hervad  éltem  tavaszán  ;  ^ 

Hazámban  nincs  többé  mit  tennem, 

És  örülhetnem  igazán.  ' 

Mi  múltjában  szép  és  dicső  volt,  ; 

S  jövőjében  kétségbe  ejt, 

Mi  van  és  lesz,  mi  élt  és  megholt, 

Kiittam  mint  méregkehelyt. 

Még  sem  halál,  csak  haldoklás  ez, 

Az  élő  bú  éltetni  tud  ;  n 

Szivem,  szivem  oh  miért  érzesz,  | 

Ha  vágyad  gúnyol  és  hazud'?! 

Mi  gyáva  kín  föllángolásod, 

Mely  örömest  áldozna  vért, 

S  magad'  hijába  téped,  hányod, 

Dobogni  vágynál  s  nincs  miért.  i 

Bort,  bort!  s  hadd  sirjon  az  a  nóta,  | 

Mely  azt  siratja,  amit  én. 

Úgy  sem  sírhattam,  amióta 

örülni  immár  megszüném. 

Hadd  sírjak  és  hadd  vígadj ak  hát, 

S  míg  azalatt  megvénülnék, 

Temess  el  —  újra  hallgatok  rád  — 

Remény,  ki  elhagysz,  s  biztatsz  még! 

PÁRBAJ  ELŐTT. 

Ha  az  ember  halálra  vár. 
Magába  tér,  elmélyed  : 
Mégis  szomorú  a  halál. 
Mégis  csak  szép  az  élet. 

Hosszan  szeretnék  élni  még, 
És  mégis  halni  vágyom, 
Hajh  életem  rossz  tréfa  volt, 
S  az  lesz  holnap  halálom! 

Ne  sirass,  hü  szolgám,  nagyon, 
Add  el,  mi  kévésem  van, 
S  igyál,  a  temetés  után. 
Nagy  áldomást  nagy  búdban. 
Otthon  mérges  nőd  van,  tudom, 
És  szeHd  gazdád  sem  volt : 
Hadd  felejtsd  el  azt,  aki  él. 
Felejtsd  el,  aki  megholt. 

És  barátidnak  mit  hagyandsz? 
Emléket  szivbe  írva, 
Mely  kísért  éltem  útain 
És  elkísér  a  sírba. 
Tudom  soh'  sem  felednek  el, 
S  hol  gyakran  összejöttünk, 
Nem  egyszer  fogják  mondani  : 
Beh  kár,  hogy  nincs  közöttünk! 

És  kedvesednek  mit  hagyandsz? 
Ezer  meg  ezer  áldást. 
Jól  tette,  hogy  nem  szeretett, 
S  okosan  választott  mást. 
Szegényes  nő  lett  volna  s  most 
Már  özvegy,  elhagyatva,  — 
Hadd  csókolom  szép  kis  fiát, 
Nevelje  Isten  nagyra! 

És  jó  húgodnak  mit  hagyandsz? 
Oh  édes-kedves  lyánykám! 
Hogy'  fogsz  maradni  nélkülem 
Oly  egyedül  és  árván. 
Soh'sem  panaszlál,  oh  soha, 
Csak  aggódtál  érettem. 
Isten  bocsássa,  oly  kevés, 
Mit  éretted  tehettem! 

És  nemzetednek  mit  hagyandsz? 
Úgy  fáj,  hogy  épen  semmit. 
Egy  sírt,  talán  egy  sírkövet, 
Majd  Írjatok  rá  ennyit : 
Híven  szerettem  a  hazát, 
írtam  többek  közt  kritikát, 
Sohasem  ültem  veszteg  ; 
Egy  bősz  poéta  jött  reám, 
Előbb  versével,  azután 
Meg  a  kezével  ölt  meg. 

BÜCSU. 

Isten  hozzád,  édes  hazám, 

Még  egyszer! 

Isten  hozzád  utoljára. 

Isten  hozzád  ezerszer! 

Búval  hagylak,  búdban  hagylak 

Nehezen  : 

Lesz-e  kedvem,  földerülsz-e 

Avagy  immár  sohasem? 

Idegen  nép  közt  bolygók  majd 

Egyedül, 

Honvágy  búja,  honfi  búja, 

Kettősen  rám  nehezül. 

Elbirom-e  ezt  a  terhet. 

Istenem? 

Köd  homálylik  hegyen-völgyön. 

Köd  homálya  lelkemen. 

Ködbe  sülyedt,  édes  hazám, 

Határod, 

Isten  hozzád,  vándor  fiad' 

Talán  többé  nem  látod! 

De  födjön  bár  külföld  hantja, 
Távol  sír. 

Lelkem  híven  hozzád  tér  még. 
Veled  örül,  veled  síri 

1855 

A  MENYASSZONY. 

Vőlegényét  sírba  tették. 
Ifjú  kedvét  eltemették. 
Gyász  ruhában,  arca  halvány. 
Elő  bánat  lett  a  hű  lyány. 
Ha  a  nap  már  lemenőben, 
Ott  bolyong  a  temetőben, 
Rá  borul  egy  kedves  dombra. 
S  tört  szivének  könnyét  ontja. 
Gyepes  hantján  az  új  sírnak 
Ibolyácskák  nőnek,  nyílnak. 
Szellő  lendül,  fű  meghajHk, 
Halk  sohajjok  hallik,  hallik. 
Mintha  súgnák  a  sír  titkát, 
Vőlegénye  hívó  hangját. 

És  a  bús  lyány  leszakasztja. 
Rajtok  könnye  rengedez, 
S  amint  bokrétába  fűzi, 
Dobogó  keblére  tűzi, 
Megenyhül  nehéz  bánat  ja. 
Csendes,  nyugodt,  méla  lesz. 
És  elalszik  nyoszolyáján. 
Kebelén  még  a  virág, 
A  szerelem  mosolyg  álmán, 
Nem  e  föld,  egy  más  világ. 
És  amint  a  virág  hervad,' 
Édesebben  álmodik, 
Ö  is  hervad,  véle  hervad 
És  elhervad  hajnalig. 
1856 


Gyulai    Pál  munkái    I. 

KÜLFÖLDÖN. 

Jaj  mit  hallok,  magyar  nótát,  Istenem! 
Könnybe  borul,  könnybe  lábad  a  szemem. 
Nem  hallottam  a  mióta  bujdosom, 
A  mióta  idegen  föld  a  honom. 

Beh  szomorú,  beh  jól  esik.  Istenem! 
Ügy  elbúsul,  úgy  megkönnyül  a  szivem  : 
Újra  enyém  minden,  amit  szerettem. 
Elsiratom  újra,  amit  vesztettem. 

Sírva  vigad  szegény  magyar  bujában. 
Éljen  otthon  vagy  idegen  hazában, 
Sirva  vigad,  mig  világ  ily  sorja  tart  .  .  . 
Szánd  meg,  Isten,  szánd  meg  immár  a  magyart. 
1856 


A  HŐSÖK  SÍRJA. 

Egy  sírban,  az  erdő-szélen. 
Háromszáz  hős  alszik  mélyen. 
Mély  sebekkel  eltemetve, 
Emlék  nélkül,  elfeledve. 
De  lehajUk  a  zöld  erdő. 
Rajok  élő  koszorút  sző, 
És  mint  álmaik  haragja. 
Harsog,  zúg  a  bérc  patakja. 
Éjfél  tájban,  sírj  ok  ormán. 
Felgyúl  néha  egy-egy  villám. 
És  felindul  a  természet, 
A  menny  mintegy  leborul, 
S  mintha  volna  végitélet, 
Mindent  egy  hang  kiált  túl. 
Mintha  trombiták  harsognák 
Nem  veszett  el  a  szabadság. 

Az  igazság  ünnepel! 
Lelkünk  szélyeljár  a  légben, 
örök  bíró  él  az  égben, 
Nem  estünk  hiába  el! 

^^57 


MARIHOZ. 

Nem  vagy  velem,  veled  vagyok! 
Hiába  álom,  éjtszaka, 
Ott  ég  szemednek  csiUaga, 
Ott  ég,  viraszt  és  mosolyog. 

Nem   vagy   velem,    veled   vagyok! 
Hiába  zaj,  hiába  csend. 
Édes  szavad  szivembe  cseng, 
S  az  félve,  fájva  feldobog. 

Nem  vagy  velem,  veled  vagyok! 
Veled  meghitten,  egyedül. 
Majd  társaság  vészen  körül. 
Nézlek,  szeretlek,  hallgatok. 

Nem  vagy  velem,  veled  vagyok! 
El-elragad  a  báj,  gyönyör, 
Majd  a  féltés,  a  bú  gyötör, 
Átkozlak,  áldlak,  hervadok. 


EZ  A  KIS  LYÁNY  . 

Ez  a  kis  lyány,  a  barna. 
Szivemet  megzavarta. 
Ej  haj,  nem  bánom, 
Az  Isten  úgy  akarta! 

Ez  a  kis  lyány,  a  hamis, 
Meg-megtréíál,  kinoz  is. 
Ej  haj,  nem  bánom, 
Jól  esik  a  kínja  is! 

Ez  a  kis  lyány,  a  kevéh', 
Csak  úgy  félvállról  beszél. 
Ej  haj,  nem  bánom, 
így  is  szebb  a  többinél! 

Ez  a  kis  lyány,  a  gonosz, 
Fejemre  még  sok  bajt  hoz. 
Ej  haj,  nem  bánom, 
Érte  halni  sem  lesz  rossz! 
1858 


KIS  BOKRÉTÁM  .  .  . 

Kis  bokrétám,  szép  bokrétám, 
Majd  ha  Marim  felkelt. 
Harmatoddal,  illatoddal 
Mondj  neki  jó  reggelt. 
És  ha  meg  nem  sérted, 
S  meghallgatná  érted, 
Súgd  meg  édes-lágyan 
Búm',  titkom'  és  vágyam'! 

Súgd  meg,  súgd  meg,  hogy  szeretem 

Lángolón  és  híven. 

Kérd,  szeressen,  meg  ne  vessen, 

Boldogítsa  szívem'. 

Holtig  megszerettem, 

örök  rabja  lettem! 

Súgd  meg  édes-lágyan 

Búm',  titkom'  és  vágyam'! 

SZEGÉNY  VAGYOK  .  . 

Szegény  vagyok  hozzád, 
Szerethetnél  mégis, 
Én  szeretni  foglak. 
Ha  szegényebb  léssz  is. 
Megélnék  én  veled 
Még  a  kősziklán  is, 
Megnyugodnám  veled 
Csak  egy  párnácskán  is. 

Nélküled  mit  érne 
Világ  gazdagsága. 
Csak  börtönt  éreznék 
Fényes  palotába', 
Koporsó  párnáját 
Puha  selyem  ágyon, 
S  még  sem  adna  nyugtot 
Hajh!  az  örök  álom. 
i8s8 


SZERETLEK! 

Szeretlek,  szeretlek! 
Kimondom,  kimondom! 
El  nem  bírhatom  már, 
Oly  nehéz  lett  titkom  ; 
S  mint  a  néma  gyermek, 
Amidőn  megszólal. 
Megteltem  csordultig 
Könnyel,  fájdalommal. 

Fájdalomnak  könnye, 
örömnek  fájdalma. 
Szivem  hő  szerelme. 
Hűsége,  bizalma, 
1858 

Lelkem  minden  kincse. 
És  egy  egész  élet. 
Utasítsd  bár  vissza, 
örökre  tiéd  lett. 
1858 


ESTE  TŐLED  HA  ELVÁLTAM  .  .  . 

Este  tőled  ha  elváltam, 
Édes  búval  nézsz  utánam, 
Érzem  szemed  hatalmát, 
S  még  egy  szóra 
Búcsúzóra 
Visszatérek  tehozzád. 

Befordulnék  a  szegleten, 

S  ablakodon  vész  a  szemem  : 

Karcsú  árnyad  még  ott  van. 

És  megállok, 

Elmélázok, 

S  boldog  vagyok  magamban. 

Haza  térek  vidám  kedvvel, 
Csendes,  boldog  szerelemmel, 
Búcsuhangod  kisér  el 
Kis  lakomba 
És  álomba. 

Ringat  édes  csengéssel. 
1858 


BALBAN. 

Táncot  járnak,  muzsikálnak. 
Szilaj   kedve  van  a  bálnak. 
Egyedül  magamban, 
Csak  én  ülök  ottan  ; 

Gondolkozom,  álmodozom 
Néma  unalmamban. 

Te  vagy,  te  vagy  gondolatom. 
Rólad,  rólad  álmodozom! 
Mind  csak  az  a  gondom  : 
Mit  csinálsz  most  otthon 
A  magányban,  kis  szobádban 
Édes  szép  galambom! 

Ha  melletted,  ott  ülhetnék, 
Ezer  bált  is  oda  adnék. 
Édes  hangod  hallnám, 
Kis  kezed  megfognám. 
És  hevemben,  örömemben 
Könnyek  közt  csókolnám! 
1858 

MI  HŰN  SZERETSZ  .  .  . 

Mi  hűn  szeretsz,  én  kedvesem! 
Mennyit  nem  szenvedsz  értem! 
Okát  hiába  keresem, 
Ennyit  nem  érdemeltem. 
Mi  vagy  nekem,  alig  tudod  : 
Enyém  örömöd,  bánatod, 
Múltad,  jövendőd,  életed, 
Csak  a  feláldozás  tied. 

Ügy  áldjon  Isten  engemet 
És  álljon  bosszút  rajtam  : 
Szivem  mily  igazán  szeret, 
S  mint  nem  mondhatja  ajkam. 
Árnyék  vagyok,  fényed  teremt, 
Bennem  minden  téged  jelent : 
Mi  szép,  mi  jó,  mi  tán  erény. 
Csupán  a  boldogság  enyém. 
1858 


ÁLDJON  MEG  AZ  ISTEN! 

Áldjon  meg  az  Isten, 
Rózsatő  virága! 
Virulj  még  sokáig 
Marim  ablakába' ! 
Alkonyatkor,  elmenőben 
Ott  láttam  meg  legelsőben. 
Áldjon  meg  az  Isten, 
Rózsatő  virága! 

Áldjon  meg  az  Isten, 
Kis  fehér  szobácska, 
Lebegjen  fölötted 
Angyalok  védszárnya. 
Oh  mi  sokszor  ültünk  itten, 
Beszélgetve,  édes-ketten. 
Áldjon  meg  az  Isten, 
Kis  fehér  szobácska! 

Áldjon  meg  az  Isten, 
Csevegő  madárka! 
Ne  érezd  rabságod' 
Fényes  kalitkádba' ! 
Ott  csevegtél,  téged  hallánk, 
Midőn  csókot,  szivet  váltánk. 
Áldjon  meg  az  Isten, 
Csevegő  madárka! 
1858 


SZERESS  ÉDES  MARIM  .  .  . 

Szeress  édes  Marim,  mint  eddig  szerettél. 
Amint  én  szeretlek,  híven,  hőn,  igazán  ! 
Mindent  elvesztettem,  mindenem  te  lettél 
Vigaszom,  reményem,  dicsőségem,  hazám. 

Oh  mily  reményekkel  léptem  a  világba, 
Mennyit  nem  remélett  megifjult  nemzetem! 
Szebb  napok  derűitek  a  magyar  hazára, 
Nagy  jövő  határán  birkózott  a  jelen. 

S  minden  összeomlott  .  .  .  Jaj  meg  kellé  érnem ! 
Óriás  küzdelmet  sírhalmok  takarnak. 
Nincs  többé  reménység !  .  .  .  Jaj  végig  kell  néznem 
Lassú  pusztulását  haldokló  magyarnak. 

Szeress  édes  Marim  és  taníts  feledni. 
Ha  a  honfibút  is  elfeledni  lehet  ; 
Engem  csak  szerelmed  tud  boldoggá  tenni, 
Ha  boldog  lehetne,  ki  hazát  veszített. 

Oh  lásd  karjaid  közt  sem  hagy  el  a  bánat! 
Oh  hát  még  nélküled  mi  volna  életem? 
Mig  örök  bánattal  gyászolom  hazámat, 
Enyhítsen  szerelmed,  édes  egyetlenem! 

1859 

HORATIUS  OLVASÁSAKOR. 

Oh   Róma,   Róma,  megalázott  Róma! 

Horatius  im  örömrül  dalol, 

Mikéntha  rajtad  rablánc  nem  is  volna, 

S  díszében  állna  még  a  Capitol. 

Oda  a  hit  és  oda  a  szabadság. 

Egy  ember  Isten  —  hogy'  tűrhetni  meg! 

Dicsőségét  lángelmék  harsogtatják. 

Nincs  többé  nép,  csak  élvező  tömeg. 

Avagy  csalódom,  s  e  hízelgő  óda 
Csupán  adó,  melyet  fizetni  kell, 
S  ha  lelkével  adózik  egész  Róma, 
Mért  volna  ment  az,  aki  énekel? 
Avagy  talán  az  örömök  dalában 
A  költő  szíve  majd  hogy  megszakad, 

S  némán  kiált  :  a  Brutusok  honában 
Csupán  a  jó  kedv  s  mulatság  szabad. 

A  félelem,  az  önzés,  élvezetvágy 
Kiöl  belőlünk  minden  szent  hitet : 
Erény  te  puszta  név,  te  meg  szabadság 
Egy  álomkép,  mit  birni  nem  lehet ; 
A  bölcseség  Epikur  tudománya, 
És  az  egyetlen  erkölcs  az  eszély  ; 
A  közügyektől  vonulj   a  magányba, 
Történjék  bármi,  tűrd  el,  vígan  élj ! 

Nézd,  nézd  Soractét  magas  hó  borítja, 
Tégy  fát  a  tűzre,  bőven  tölts,  igyál ; 
Ne  kérdezgesd,  mi  a  jövőnek  titka. 
Előbb-utóbb  csak  eljő  a  halál. 
Addig  hát  élvezd,  amit  sorsod  enged, 
övezze  myrtus  fényes  fürteid', 
Ne  vesd  meg  a  bort,  táncot,  dalt,  szerelmet, 
Az  élet  drága,  legfőbb  kincseit. 

Boldog,  ki  messze  a  világ  zajától 
Földét  mivelve  önkedvére  él, 
A  gazdagság-  és  szegénységtől  távol. 
Arany  középszer,  benned  hisz,  remél! 
A  bércoromra  sújt  inkább  a  villám, 
A  szél  a  legmagasb  fát  dönti  meg. 
De  minden  oly  ép  Tíbur  völgye  táján. 
Virágon,  bokron  lágy  szellő  lebeg. 

A  természet,  művészet  annyi  bája 

Köszönt  és  kínál  minden  lépteden, 

S  ha  éjjel  üt  a  légyott  várt  órája, 

Mi  édesen  suttog  a  szerelem! 

Kit  kedvelsz  jobban  Chloét-é  vagy  Pyrrhát?  . 

De  az  idő  fut,  csak  beszélve  így  : 

Szakítsd  le  minden  órádnak  virágát 

És  a  jövőbe  kevésbbé  se  hígy! 

Oh  édes  hang,  oh  gyönyör  nagy  költője, 
Ne  bájold  el  borongó  lelkemet! 
Nekünk  is  ott  áll  Philippi  mezője. 
Hol  annyi  sok,  hol  minden  elveszett. 
Korunk  talán  hasonló  a  tiédhez. 
Ez  uj   világ  is  már  rohadni  kezd. 
De  fáj  sebünk,  de  szívünk  mély  bút  érez, 
Hitünk  jelképe  :  szenvedés,  kereszt. 

Szenvedve,  küzdve  és  lemondva  élni .  .  . 
Nem  legnagyobb  rossz  börtön  és  halál. 
Az  igazságban  ne  szűnjünk  remélni : 
Egy-egy  nagy  eszme  még  utat  talál. 
A  költészet,  bár  törve  égi  szárnya. 
Még  fönnen  száll,  meg  folyvást  tenni  hív 
Ha  ijeszt  is  a  kétség  rémes  árnya, 
Szenvedj,  remélj,  hígy,  lelkesülj  te  szív! 

1859 


HAZA  FELE. 

Csillog  a  hold  fényén  a  torony, 
Közel  vagyok  hozzád,  angyalom! 
Jöttömet  nem  sejted,  ügy-e  bár, 
De  tudom  hü  szíved  mégis  vár. 

Ringatod  kis  lyányunk'  csendesen, 
És  atyjára  gondolsz  édesen. 
Oh  én  is  csak  rátok  gondolok. 
Szivemben  száz  csókot  ringatok. 

Kocsi-zörgést  hallasz  nem  soká, 
Meg  ne  ijedj,  lassan  jőj  ki  rá! 
Aludjék  kis  lyányunk  csendesen. 
Hadd  ölellek  ott  kinn,  édesem! 

1859 

MEGELÉGEDÉS. 

Nem  mondhatom  szegénynek  magamat. 
Adott  a  sors  annját,  mennyit  adhat  : 
Egy  pohár  bort,  dalt  és  ifjúságot, 
Sok  bajomhoz  egy-két  jó  barátot. 

Kedves  nőmnek,  családomnak  élek. 
Bút  megosztok,  örömöt  cserélek  ; 
E  kis  körben  úgy  enyhül  a  bánat, 
S  az  örömcsepp  egy  tengerré  árad. 

Ifjúságom  ma-holnap  oda  lesz. 
De  ha  Isten  csillagomnak  kedvez  : 
A  barátság  és  a  bor  és  a  dal 
Híven  kísér  síromig,  velem  hal. 

Az  ősz  haj  nem  hűti  ki  szivem'  még, 
Melegít  majd  ezer  boldog  emlék. 
Oh  édes  nőm,  ölelj  meg,  borulj  rám, 
így  alszunk  a  koporsó  párnáján! 
1860 


AZ  IGAZSÁG  ES  HAMISSÁG. 

ALEGORIA. 

Elindul  az  Igazság, 
Vele  megy  a  Hamisság, 
Édes  testvér  mindkettő. 
Miért,  tudj'  a  teremtő. 

Anyjok  varrt  két  tarisznyát, 
Sütött  nekik  pogácsát, 
Mindeniknek  húszat  szánt, 
S  betarisznyált  egyaránt. 

Ehetnék  a  Hamisság  : 
«Hallod-e  te  Igazság, 
A  tiedből  ennénk  tán, 
Az  enyémből  azután  ?» 

««Jó  lesz,  jó  lesz,  együnk  hát!** 
Megkezdik  a  pogácsát, 
S  míg  benne  tart,  egy  hétig. 
Morzsolgatják  mindétig. 

Ehetnék  az  Igazság  : 
««Hallod-e  te  Hamisság, 
Amint  mondád,  rendre  jár, 
A  tiedből  eg3'ünk  már?»» 

Egész  nap  hijába  kér. 
Nem  ad  neki  a  testvér  ; 
«Mégis  adok  jó  áron. 
Ha  a  füled'  levágom. » 

Le  is  vágja  a  fülét, 
Másnap  ismét  a  kezét. 
Azután  meg  a  lábát, 
S  úgy  ád  egy-egy  pogácsát. 

Végre  szemét  szúrja  ki, 
Vakon,  bénán  vezeti : 
Az  Igazság  ráállott  — 
így  járják  a  világot. 
i8ói 


ÖLELVE  TARTLAK  .  .  . 

ölelve  tartlak.  Istenem, 
Mi  gyöngéd  karcsú  termeted! 
Hallgatsz,  szived  beszél  velem, 
S  elringat,  mint  egy  gyermeket. 


Ne  ébresszen  pacsirtaszó. 
Szavadnak  édes  hangja  még, 
S  csillag  sem,  a  hajnalhozó, 
Amely  dicső  szemedben  ég. 

Hadd  környezzen  e  néma  éj, 
Ez  édes  álom,  szent  titok  ; 
Oh  mennyi  érzés,  mennyi  kéj 
Leszünk-e  még  ily  boldogok? 
i86i 


NYÍLÓ  RÓZSA  .  .  . 

Nyíló  rózsa,  nap  sugara, 
Csalogány  dal,  lepke  szárnya 
Mind  oly  szép,  úgy  szeretem. 
Oh  de,  lásd,  te  csalogányom, 
Rózsám,  lepkém,  napsugárom 
Egyben  együtt  vagy  nekem. 
1861 


MARIHOZ  ELUTAZÁSAKOR. 

Olyan  puszta  lett  ez  a  ház, 
Amióta  elhagyál! 
Látszik  még  rajt'  kezed  nyoma. 
Néha  szemem  rá  talál. 
Innen-onnan  ez  az  egy  is 
El  kezd  tűnni,  ide  hagy, 
S  minden  bútor,  minden  szeglet 
így  szól  hozzám  :  árva  vagy. 

Árva  vagyok,  még  sem  vagyok, 
Tudom,  sokszor  gondolsz  rám. 
Sokszor  mondod  :  én  Istenem, 
Csak  egy  percig  láthatnám! 

S  ha  esténként  gyermekünket 
Karjaidon  ringatod, 
Megtelik  a  szemed  könnyel, 
Bár  elnyomni  akarod. 

Oh  ne  nyomd  el,  csak  törüld  le 
Es  alugyál,  édesem! 
Álmaidban,  higy  szavamnak 
Újra  együtt  léssz  velem. 
Elmondjuk,  mi  tegnap  történt, 
Megosztjuk  búnk',  örömünk' 
S  mint  hajnalban  a  virágok. 
Mosolyogva  ébredünk. 

A  SZÉCHENYIESKEDÖK. 

SATIRA. 

Oh  Széchenyi,  oh  halhatlan  halott, 

Hány  szónok  és  költő  megsiratott  ; 

Hány  hontiajk  sohajtá  nevedet, 

Egy  ország  sírt,  egy  nemzet  temetett! 

Én  elmaradtam,  utoljára  sírok, 

S  im  óda  helyett  rímes  prózát  írok. 

Ne  botránkozz'  meg  jámbor  olvasó, 

Ez  nem  szeszély  vagy  puszta  tréfaszó  ; 

Nem  én  hibám,  hogy  Pegazusom  szárnya 

Megtörve  és  szilaj   haragnak  árnya 

Lelkembe'  mindent  sötéttel  borit, 

S  liervasztja  a  dalok  virágait. 

Nem  én  hibám,  jól  tudhatod,  hiszen  .  .  . 

De  esküszöm  rá  s  egyszersmind  hiszem  : 

Szivem  fájdalma  mély,  igaz,  őszinte 

S  idő  se'  volt  alkalmasabb  rá  szinte. 

Míg  csak  hazánkból  egy  darabka  tart, 

Megsiratnunk  a  legnagyobb  magyart. 

Miért,  hogyan?  Nem  mély  és  nagy  titok, 
Rá  minden  új  nap  mind  meg  annyi  ok  : 
Hírlap  beszéli,  röpirat  tanítja, 
Csak  oly  talány,  melynek  kezedbe'  nyitja. 
Hát  még  se'  értesz?   Nyíltabban  beszélek. 
Habár  bizony,  megvallom,  kissé  félek. 
A  párbaj   immár  oly  divatba  jött 
A  hírlapírók  és  költők  között. 
Hogy  nem  is  író,  aki  nem  vivott  — 
S  eltűr  satirát  vagy  bírálatot. 
Szóval  kegyetlen  censorokká  lettünk, 
S  mind  két  felől  csak  kard  villog  felettünk. 

Hanem  dologra.   Most  sirassuk  őt, 
És  nem  pedig  pár  évvel  ezelőtt! 
Mi  a  halál,  a  puszta  test  enyészte. 
Mely  titeket  nagy  siralomra  készte? 
Mi  nagy  dolog,  hogy  porhüvelyt  cserélt 
Oly  férfiú,  ki  századoknak  élt. 
Ki  mindig  él,  míg  lelkesültök  érte? 
Ot  a  halál  csupán  csak  akkor  érte  : 
Ha  már  nem  értitek,  miket  beszélt. 
Felejtitek  :  mért  küzdött,  mit  remélt. 
Hamisított  tant  hirdettek  felöle 
És  csúfot  űztök  minden  nap  belőle. 
Imé  pedig  —  s  hejh  nem  mondok  sokat  - 
Hazánkban  ez  a  legújabb  divat. 

Oh  hányszor  hallom  ezt  a  nagy  nevet. 
Oh  Széchenyi,  hány  ember  emleget! 
Szentséges  ég,  ug5'an  hát  mit  vétettél. 
Hogy  annyi  minden  zászlójává  lettél! 
lm  egy  egy  pár  úrfi,  hogyha  meghozat 
Külföldi  vérből  egy  pár  jó  lovat. 
Avagy  csupán  csak  egy-két  agarat. 
Mindjárt  Széchenyi  nyomdokán  halad. 
Hírlap  beszéh,  más  utána  mondja  ; 
Kinek  pedig  kissé  nagyobbra  gondja 
S  közcélra  egy  pár  száz  forintot  ad. 

(Amint  beszéli,  kevésből  sokat) 
Vidékről  irják  :  oh  hazám  ime, 
Mit  áldozott  megyénk  Széchenyié! 
Mint  szélben  a  barackfáról  virág, 
Ügy  hull  e  szó  most :  nemzetgazdaság. 
Aki  rossz  gazda  mind  csak  erről  ír, 
Ez  a  nemzet  minden  sebére  ír. 
Esze  szűréből  amennyit  kirázhat, 
Csinál  naponként  tervet  akár  százat, 
Avagy  Ígéri,  hogy  csinálni  fog, 
(Nem  költemény,  nem  oly  könnyű  dolog) 
S  kinek  kevés  hozzá  a  tudománya. 
Dicsekszik,  —  ő  Széchenyi  tanítványa. 

Eközt  előáll  lármásabb  csoport, 
Tücsköt-bogárt  kérkedve  összehord : 
Ami  csak  érzés,  mind  azon  nevet. 
Gyűlölve  gúnyol  minden  szellemet, 
Imádja  Mammont,  gondja  semmi  más. 
Mint  kényelem,  kéj,  jól  evés,  ivás; 
Kézzel,  beszéddel  egyaránt  hadar, 
Hogy  semmi  sem  lesz  addig  a  magyar. 
Míg  nem  csaló,  hitetlen  és  hazug. 
Míg  eszmékért  csak  lelkesedni  tud. 
Ki  oly  merész,  hogy  az  ilyesmit  kétli? 
Mindjárt  Széchenyi  nevével  pecsétli. 

E  zaj  különben  még  nem  nagy  kereszt, 
Inkább  beszélni  halljuk  néha  ezt. 
De  olvasgatni  némely  hírlapot, 
yégig  betűzni  tíz  röpiratot, 
És  látni  ott  Széchenyit  száz  alakban, 
Meg-megcsufolva  eszme-,  tettbe',  hangban! 
Az  egyik,  mert  hálátlan  nemzete 
S  nem  költhet  annyit,  mennyit  kellene, 
Vagy  dicsősége  egy  batkát  sem  ér, 
Ahhoz  képest,  mit  tett  a  nemzetér': 
Belé  esik  hazafi  fájdalomba, 
S  lesz  mint  a  pokróc,  durva  és  goromba. 

Gyulai   Pál  munkái.  I. 

Rug  jobbra-balra,  mint  a  vad  lovak. 
És  közbe-közbe  szitkok  hangzanak, 
Mi  tenta  tollán  és  kedélyiben. 
Mindent,  de  mindent  nemzetére  ken. 
Minden  szavával  mintha  mondaná  : 
Egy  ily  nemzet  nem  méltó  ő  reá, 
Mint  nem  vala  a  nagy  Széchenyire, 
Nagy  honfi  miért  is  élne  itt,  mire? 
És  összevonva  nagy  szemöldökét, 
Meg-megsiratja  martyr-életét. 

A  másik  ott  nem  ilyen  gyászvitéz, 
Beszélni,  küzdeni,  vívni,  élni  kész. 
Ügy  tűnik  föl,  mint  valamely  kométa, 
Kiáltja  folyvást  :  ő  az  új  próféta. 
A  tűzre  mind,  mit  eddig  irtatok. 
Én  épen  semmit  meg  nem  hagyhatok, 
Híg  agy  velőtök  mit  máig  teremtett. 
Nem  terme  itt  nagy  eszme  és  okos  tett. 
Széchenyi  is  már  régen  elavult. 
Hogy  újra  éljen,  én  reám  szorult, 
Ö  csak  garádics,  én  meg  a  torony. 
Ki  is  kiáltom  minden  ablakon  : 
Figyelj  oh  nemzet  rám,  az  okos  szóra, 
lm  én  tudom,  csak,  hányat  üt  az  óra. 
Boszant  ugyan,  hogy  gróf  még  nem  vagyok. 
S  amennyit  ő,  annyit  nem  hathatok  ; 
Mert  tudni  kell,  ismerni  a  magyart. 
Még  sok,  nagyon  sok,  mit  a  címre  tart. 
Azonban  eljö  majd  az  én  korom. 
Hiszem,  remélem,  érzem,  akarom  ; 
Azonban  ennyit  is  beszélni,  kérdem. 
Cím  nélkül,  így,  nem  nagy  és  ritka  érdem? 
S  beszél  tovább,  mit  úgy  imitt-amott 
Széchenyiből  csak  összelophatott. 
Fordítja,  rontja,  hogy  szebb,  új  legyen, 
Gőgjében  azt  se  tudja,  mit  tegyen. 
S  ha  jobbra,  balra  szidják,  mosolyog, 
.\zt  mondja  rá,  hogy  próféta-dolog. 

Van  olyan  is,  ki  élelmesebb  ember, 
Ily  nagy  szerepben  játszni  épen  nem  mer  ; 
Ö  csak  tanítvány,  ildomos,  szerény, 
Csupán  napszámos  a  jó  ügy  terén. 
Míg  élt  Széchenyi,  ellensége  volt. 
Más  pártnak  élt,  ott  írt  és  szónokolt, 
Hogy  hánynak,  hányszor,  minek  kérd  ni  ezt? 
Meg-megváltozni  sapientis  est. 
Azonban  ennek  már  sok  éve  tölt. 
Széchenyi  meghalt  és  ő  örökölt, 
Mindent,  de  mindent,  képét,  címerét, 
S  amint  bevallja,  egész  szellemét. 
Azóta  minden,  mit  leír,  kimond, 
Bár  lenne  az  még  kétszer  oly  bolond. 
Az  mind  Széchenyi  szentelt  hagyománya, 
()  egyedül  valódi  tanítványa. 
Jogos  firmája  neki  van  csupán, 
A  többi  egytől  egyig  charlatán. 
Csak  ő  árulja  azt  a  bü vitait. 
Mely  megifjitja  újra  a  magyart, 
Nem  drága,  olcsó,  veszteséggel  adja, 
Csakhogy  mit  elkölt  épen  visszakapja. 
De  rá  kiált  három-négy  hirtelen  : 
E  zagyvalékból  senki  se  vegyen  ; 
ö  és  Széchenyi!  oh  minő  beszéd! 
Mi  áruljuk  Széchenyi  szellemét! 
lm  itt  vagyon,  jobb,  olcsóbb,  hozzánk  jertek. 
Felgyógyulást  csupán  mitőlünk  nyertek. 
Szóval  :  ki  csak  hont  árúi,  árverez, 
Széchenyi  már,  avagy  Széchenyi  lesz. 
Egy'  a  másiktól  már  sehogy  se'  tér, 
Zajong,  kiált,  ahogy  torkán  kifér, 
És  az  egész.  Kárpáttól  Adriáig, 
Egy  szörnyű  Dulcamára-zajra  válik. 

Habár  kevés,  s  kímélő  mind  e  szó, 
De  így  is  értsd  meg  jámbor  olvasó  ; 
Hiszen  tudod,  milyen  világon  élünk, 
Haragva  is  csak  halkan  kell  beszélnünk. 

6* 

Bevégzem  hát  a  végtelen  panaszt, 
Mit  elhagyék,  gondold  utána  azt  ; 
S  mit  még  kivánok,  nem  nagy  kérelem. 
Egész  lelkedből  kiálts  föl  velem  : 
Szivünk  fájdalma  mély,  igaz,  őszinte, 
Idő  se'  volt  alkalmasabb  rá  szinte, 
Míg  csak  hazánkból  egy  darabka  tart, 
Megsiratnunk  a  legnagyobb  magyart, 
Mint  most,  midőn  hamis  tan  szól  felőle, 
És  csúfot  űznek  minden  nap  belőle. 
1863 


BÖLCSÖD  ALOK. 

I. 

Csitt  kicsi  kedves,  csitt,  csitt,  csitt! 
Jó  fiu  légy,  oh  hallga  kicsit  ; 
Hunyd  be  szemed'  és  hunyd  be  szád' 
Föl  ne  riaszd  jó  édes  anyád'. 

Alszik  anyád,  hát  te  is  alugy', 
Ugy  kicsi  kedves,  ugy,  ugy,  ugy! 
Hunyja  szemét  már,  jó  a  gyerek, 
Én  is  elalszom  majd  veletek. 

n. 

Egyszer  egy  időben. 

Bakonyi  erdőben 

Gilice  nem  alszik, 

Sirása  elhallszik. 

Oda  megy  a  szúnyog  : 

Haja,  haja!   —  dünnyög, 

A  tücsök  is  fújja  : 

Haja,  haja,  hujja! 

Gilice  megunja, 

A  szemét  behunyja, 

Sirása  nem  hallszik, 
Csendesen  elalszik. 
A  gyerek  is  csendes. 
Haja,  haja,  kedves! 

III. 

Csendesen,  csendesen, 
Haja,  haja,  kedvesem! 
Aki  nem  sír,  nem  kiáltoz, 
Annak  angyal  kis  kertet  hoz. 
Lesz  benne  egy  szép,   de  szép  fa, 
Minden  ágon  arany  alma. 
Hát  még  mi  lesz?  Megmondom! 
De  ne  sirj  hát,  galambom. 
Kis  fészek  meg  kis  madárka, 
Kék  a  lába,  zöld  a  szárnya, 
S  azt  énekli  csengő  hangon  : 
Alugy',  alugy'  már  galambom! 
S  a  gyermek,  ki  hallja  épen, 
A  szemét  behunyja  szépen. 
Elalszik  az  énekszóra 
S  álmodik  majd  szépet  róla. 
Ügy  lesz,  úgy  lesz,  ha  mondom 
Haja,  haja,  galambom! 
T863 

A  SZERETÖK. 

♦Olvad  a  hó,  tavasz  akar  lenni, 
Be  szeretnék  kék  ibolya  lenni! 
Kinyilnék  a  szomszédunk  kertjébe', 
Hadd  tűzne  fel  dobogó  keblére. 

Megtudhatnám,  miről  gondolkozik, 
Rólam-e  vagy  másról  álmodozik. 
Jaj  ha  másról,  jaj  ha  csalni  akar  .  . 
Hervadjak  el,  én  Istenem,  hamar !» 

Szomszéd  fia  átkiált  a  lyánynak  : 
««Ne  légy  virág,  maradj  te  csak  lyánynak! 
Szeretőm  vagy,  légy  a  menyasszonyom, 
Feleségem,  én  édes  asszonyom! 

Virágozva  együtt  hervadjunk  el. 
Nem  tavasszal,  hanem  késő  ősszel : 
Csak  egymásért  örüljünk,  búsuljunk, 
Egy  nyoszolyán,  egy  sírba'  nyugodjimk.»» 
1864 


KÖLTŐ  ES  KRITIKUS. 

Fel-felkiált  sok  költő  és  művész  : 

A  kritikához  nem  kell  semmi  ész. 

Rossz  szív  csupán  vagy  megromlott  kedély 

Alkoss  előbb,  hadd  lássuk,  úgy  beszélj. 

Ki  másra  képtelen,  gáncsol,  dohog  : 

A  kritika  haszontalan  dolog. 

Oh  jó  urak,  mindezt  én  nem  hiszem, 
Bár  mit  beszéltek,  érzem,  van  szivem. 
Mely  lángol,  ég,  örül,  fáj,  szenved,  érez, 
S  azért  gyűlöl,  mivel  szeretni  képes  ; 
Eszem  is  van  annyi,  hogy  hamar  belátja, 
A  kritikusnak  költő  nem  barátja, 
Csak  úgy,  ha  dicsér  és  hibát  fedez, 
S  bírája  helyett  udvaronca  lesz. 


KÖLTEMÉNYEK 

1864 — 1900 


OH  MOSOLYOGJ  RÁM! 

Szeretem  rózsás  arcodat, 
Oly  csengő,  benső  hangodat  ; 
Szeretem  karcsú  termeted, 
Liljom  rengése  jár  veled  : 
De  bájaid  között  legjobban 
Mégis  mosolyod  szeretem. 
Szivemben  egy  mély  érzés  dobban 
Oh  mosolyogj  rám,  kedvesem! 

Vidám  vagy  bús  ez  a  mosoly, 
örökké  szívből  szívbe  foly, 
örök  érzés  ajkad,  szemed, 
örömbe',  búba'  csak  szeret. 
Gazdag  kedélyed  szivárványa 
Ragyogva  árad  könnyeden, 
Engesztelés  minden  sugara  .  .  . 
Oh  mosolyogj  rám,  kedvesem! 

Oh  e  mosolytól  messze  fut 
A  terhes  gond  s  eszembe  jut 
Az  első  boldog  pillanat. 
Emléke  most  is,  elragad  : 
Bokrétám,  mit  kebledre  tűztél, 
Félénk  örömmel,  édesen, 
S  hálám  csókjáért  el  nem  űztél  . 
Oh  mosolyogj  rám,  kedvesem ! 

Oh  e  mosolynak  sugarán 
Hány  szép  emlék  derűi  reám  : 
Nászfátyol,  első  fejkötő, 
Liljom  valál,  majd  rózsatő  ; 

De  a  boldogság  hajnalfénye 
Reszket  mindkettő  kelyhiben. 
Betelt  szívem  minden  reménye  .  .  . 
Oh  mosolyogj  rám,  kedvesem! 

Oh  mosolyogj,  mint  akkoron, 

Midőn  ringattad  karodon 

Kicsin}'  lyányod',  kicsiny  fiad',  — 

Lásd  az  idő,  hogy'  elhalad! 

De  mosolyod   még  mind  a  régi. 

Átsugárzik  az  éveken, 

S  rajt'  összeolvad  földi,  égi .  .  . 

Oh  mosolyogj  rám,  kedvesem! 

Oh  mosolyogj,  bú  édesül. 
Megenyhül  seb,  kedély  derül. 
Hány  szívet  vigasztalt  szavad, 
Bár  a  tied  bútól  szakadt! 
Eltitkolád,  mosolygva  szóltál, 
Emberben  nincs  ily  türelem. 
Egy  földre  tévedt  angyal  voltál .  .  . 
Oh  mosolyogj  rám,  kedvesem! 

Oh  e  mosoly  őrcsillagom, 
Áttör  minden  borúlaton, 
Világít,  biztat,  int,  vezet, 
Megszenteli  küzdelmimet 
Pályám  nemtője,  dicsőségem, 
Szerelmed  fénye,  mindenem! 
Nincs  drágább,  amit  adhatsz  nékem. 
Oh  mosolyogj  rám,  kedvesem! 
1864 


AZ  ALMODO  LEÁNY. 

Ott  alszik  a  lyány,  oly  nyugtalan  alszik, 
És  szive  dobog  és  sóhaja  hallszik. 

Mi  bántja,  mi  búja,  mi  titka  lehet? 
Először,  utolszor,  örökre  szeret  ; 
S  mint  őzike,  mely't  a  vadász  csöve  hajt, 
Reszketve,  lihegve,  alélva  sóhajt  : 

«0h  titka  szivemnek, 

Oh  sziklateher! 

Oh  ifjú  szeretlek 

S  nem  mondhatom  el! 

Megölne  a  szégyen, 

Megölne  a  bánat  ; 

Elhervadok  érted. 

Haldoklóm  utánad !» 

Ott  alszik  a  lyány,  oly  nyugtalan  alszik, 

És  szíve  dobog  és  sóhaja  hallszik, 

De  égi  mosoly  lebeg  ajka  felett, 

Álmában  övé,  kit  örökre  szeret ; 

S  mint  vágya  hevébe  sülyedt  csalogány, 

Megcsattan  a  szó  remegő  ajakán  : 

«Tied  leve  immár 

Búm  szégyene,  titkom. 

Oh  ifjú  szeretlek 

És  íme  kimondom! 

Csókollak,  ölellek, 

S  bár  veszszek  el  én, 

E  pillanat  üdve 

Örökre  enyém !» 
1864 


ŐSZI  DÉLUTÁN. 

Oh  mi  kedves  őszi  napfény! 
Jőj   a  kertbe,  jőj   velem! 
Kies  ősszel,  délutánként 
A  sétát  úgy  kedvelem. 

Halld  a  hulló  lomb  sóhaj  ját. 
Bús  és  mégis  oly  szelíd, 
Nézd  a  napfény  ragyogását, 
Bágyadt,  mégis  melegít. 

Halványul  a  kert  viránya, 
Mégis  benne  mennyi  zöld  ; 
Nyílik  még  egy-két  virága, 
S  mily  mosolygó  arcot  ölt. 

Nem  halljuk  már  a  pacsirtát. 
Mégis  cseng-bong  még  a  lég  : 
Meglebbenti  a  köd  fátylát, 
Mégis  tiszta  kék  az  ég. 

Látszik,  hallik  az  enyészet. 
Mégis  itt-ott  mennyi  báj ! 
Álmodozik  a  természet, 
S  elálmodja,  ami  fáj. 

Ülj  le,  kedves,  itt  az  aljban. 
Hadd  mélázzunk  egy  kicsit, 
Ahol  vígan  szedtük  hajdan 
A  tavasz  virágait. 

Elhanyatlik  ifjúságunk. 
Itt  van  őszünk  nem  soká, 
Bár  nem  érzi  boldogságunk, 
Szívünk  nem  gondol  reá. 

Oh  de  eljő  észrevétlen, 
Loppal  lépve,  csendesen  ; 
Már  fehérlik  egy-egy  fürtem, 
Tied  is  fog,  kedvesem! 

De  ne  búsulj  :  akkor  is  lesz 
A  virányon  enyhe  zöld, 
Meg-megcsendül  egy  édes  nesz, 
Fel-fel  vidul  ég  s  a  föld. 

Nyílik  akkor  is  virágunk, 
S  a  hervadó  levelén 
Ott  ragyog  meleg  sugarunk, 
örök  fényed,  szerelem! 
1865 


HAJNALBAN. 

Hajnal  dereng  ablakomban, 
Fölébredek  félálomban  ; 
Vélem  ébred  az  én  kedves  hitvesem, 
Kettős  hajnal  mosolyog  rám  édesen. 

Zendül  kinn  a  madársereg, 

Csevegni  kezd  benn  a  gyerek  ; 

Lelkem  amit  először  is  érez,  hall, 

Nő  mosolyja,  gyermek  hangja,  madárdal. 

Szuny  adhatnám  még  egy  kisség, 
De  szívemben  gyönyörűség 
Áradoz  szét  s  érzem,  hogy  a  világon 
E  valónál  nem  lehet  már  szebb  álom. 

l8()S 


ÉJI  LÁTOGATÁS. 

Három  árva  sír  magában. 
Elhagyott  sötét  szobában  ; 
Zivataros  hideg  éj  van, 
Édes  anyjok  künn  a  sírban. 

«Édes  anyám,  édes  anyám! 
Altass  el  már,  úgy  alhatnáml* 
Mond  az  egyik  s  el  nem  alszik, 
Sóhajtása  föl-fölhallszik. 

««Beteg  vagyok,  édes  anyám! 
Hol  maradtál?  Nem  gondolsz  rám  !i»^ 
Mond  a  másik  s  jajjal  végzi, 
A  fájdalmat  kétszer  érzi. 

«Édes  anyám,  gyújts  világot! 
Nem   tudom  én,  jaj,   mit  látok !» 

Harmadik  mond,  mindenik  sír 

Temetőben  mozdul  egy  sír. 

Megnyílnak  a  nehéz  hantok. 
Kilép  sírból  édes  anyjok, 
S  tova  lebben  a  vak  éjben, 
Haza  felé,  az  ösvényen. 

Arca  halvány,  hangj'  a  régi. 
Fia,  lyánya  megösméri ; 
Immár  tőle  hogyan  félne? 
Megcsókolják,  mintha  élne. 

Az  egyiket  betakarja ; 
Másikat  felfogja  karja, 
Elringatja,  elaltatja ; 
Harmadikat  ápolgatja. 

És  ott  viraszt  a  kis  ágyon. 
Míg  elalszik  mind  a  három  ; 
Majd  megindul,  széttekinget. 
Keresi  a  régi  rendet. 

Rendbe  hozza  a  szobácskát. 
Helyre  teszi  a  ruhácskát  ; 
Az  alvókat  hosszan  nézi, 
Csókját  százszor  megtetézi. 

Kakas  szólal,  üt  az  óra. 
El  kell  válni  viradóra! 
Visszanéz  a  véghatárrul .  .  . 
Sír  megnyílik,  sír  bezárul. 

Oh  a  sír  sok  mindent  elfed  : 
Bút,  örömet,  fényt,  szerelmet  ; 
De  ki  gyermekét  szerette. 
Gondját  sír  el  nem  temette. 
1866 


A  BUDAI  RÓZSAHEGYEN. 

Szél  rengeti  lágyan  a  kerti  fa  lombját, 
Az  alkony  elégé  alatt  a  Dunán  ; 
Pest  ködbe  merül,  zaja  messzi  morajját 
Már  félbe  szakítja  tücsök  s  csalogány. 
S  im  ott  ülök  újra,  hol  annyiszor  ültem, 
Hol  hitvesem  annyiszor  üle  velem. 
Hol  enyhe  kedéllyel,  örömbe  merűlten, 
Megálda  ezerszer  a  hü  szerelem. 

Még  minden  a  régi,  mosolygani  látszik, 
Körűibe  az  enj^hület  árnya  lebeg  ; 
A  fűben  előttem  a  kis  íiu  játszik, 
A  tyányka  szökellve,  kacagva  cseveg. 
Oh  hol  vagyon  édes  anyátok,  oh  hol  van? 
Még  hallani  vélem  a  bús  siri  dalt. 
Úgy  elborulok  s  tova  mind  szomorúbban 
Érzem,  szivem  élete  puszta,  kihalt. 

Oh  hitvesem  árnya  a  csillagos  égben. 
Oh  gyermekim  anyja,  tekints  le  reám! 
Emelj  fel  a  búba',  ne  hagyj  el  az  éjben, 
És  áldj  meg,  erősits  a  földi  tusán! 
Hü,  tiszta  szerelmed  örök  sugarából 
Ejtsd  vissza  szivembe  a  mennyei  fényt! 
Vezess  ki  sötét  közönyöm  vadonából, 
S  add  vissza  hitemnek  a  régi  reményt! 
1867 

A  NÉPSZERŰSÉG. 

SATIRA. 

A  népszerűség  versem  tárgya  ma  : 
Erről  nem  irt  magyar  költő  soha, 
Áhít  ja  bár  s  vadássza  mindenképen, 
Azaz,  hogy  nem  csupán  a  költő  épen, 
Hanem  minden  művész  és  szónok,  író, 
S  kiváltkép  az  uj  módi  táblabíró. 
Mert  mind  hijába  him'zünk-hámozunk. 
Mi  most  is  táblabíró  nép  vagyunk  ; 
Veszhetne  minden,  —  a  súly  megegye  — 
Csak  meglegyen  cof íjával  a  meg3/e. 

Élőbeszédnek  ennyi  tán  elég, 
De  valamit  kell  hozzá  tenni  még, 
Szivemre  gondok  terhe  nehezül : 
A  népszerűség  népszerűtlenül 
Tárgyalva,  most  nem  olyan  feladat, 
Költő,  amellyel  koszorút  arat. 
Nem  is  kívánom,  hogy  tapsoljatok, 
Csak  arra  kérlek,  meghallgassatok  ; 

Tűrjétek  a  szegény  magyar  poétát, 
Ha  más  felé  vinné  immár  a  nótát. 
Úgy  is  hízelgés  úton-útfelén. 
Mint  szerb-tövis,  kiirtva  is  terem, 
S  ha  annyi  volna  a  nagy  emberünk. 
Mennyit  naponként  folyvást  hirdetünk, 
S  oly  sok  dicső  tulajdon  volna  bennünk 
A  legdicsőbb  nemzetnek  kéne  lennünk!  . 
Avagy,  ha  tetszik,  ám  ne  tűrjetek, 
Szidjon  le  rútul  bosszús  kedvetek  ; 
Őszinte  szívvel,  ezt  még  jobb'  szeretném 
Tapsnál  a  füttyöt  szívesebben  venném  : 
Akkor  bukásom  csak  sikerre  vált, 
Mert  azt  jelenti,  satirám  talált. 

Mondják  :  a  szószék,  sajtó  hatalom. 
Megengedem,  de  úgy  tapasztalom, 
Ha  megtekintem  titkát  a  dolognak, 
Gyakran  csupán  szolgája  hatalomnak. 
Két  hatalomnak  :  egyik  fenn  ragyog, 
A  más  alant  sötéten  háborog. 
De  mindeniknek  megvan  a  varázsa, 
Hogy  szónokot  s  írót  megbabonázza. 
Megoldja  tollát,  nyelvét :  mennyi  ész, 
S  mily  lángoló,  majd  őrjöngésbe  vész! 
Mily  gyors  a  toll,  minő  harsány  a  hang. 
Légben,  papiron  nag}^  dob,  nagy  harang! 
Hogy'  írják  és  szavalják  ékesen. 
Amit  valóban  egyik  sem  hiszen. 
De  mások  elhiszik,  —  s  ha  belesülnek, 
Egy  új  reményre  ismét  lelkesülnek. 
A  ÍDÖlcs  kevés,  de  régi  bölcseség  : 
Ki  csal  s  kit  csalnak,  mindig  volt  elég. 
Nagy  csődülést  látsz  nagy  komédiára, 
Szint'  ennek  is  csak  pénz  és  taps  az  ára  ; 
Rágalmaznak,  hazudnak,  hízelegnek, 
Emitt  a  népnek,  ott  a  fejdelemnek. 
És  mint  kufár  az  utcán  szerteszét. 
Hogy'  ordítják  a  honnak  szent  nevét! 
Mert  végre  is  ez  és  az  egyre  megy, 
És  oly  igaz,  mikép  az  egyszer-egy, 
Hogy  a  népeknek  épen  úgy  megvannak 
Kész  udvaronci,  mint  a  királyoknak, 
És  mindenik,  —  Khónak  régi  vádja,  — 
Imádva  mást,  csak  önmagát  imádja. 

Oh  jó  magyar  nép,  édes  nemzetem! 
Könnyen  talán  el  sem  hiszed  nekem. 
Hogy  még  te  sem  vagy  ám  udvartalan, 
És  udvaroncid  száma  számtalan, 
Kik  hízelegnek  kedves  gyöngéidnek. 
Mert,  megbocsáss,  hát  néked  is  lehetnek, 
Sőt  vannak  is,  ím,  egyet  közbevetve 
Elmondok  itt,  most  sírva,  majd  nevetve. 

Gyulai  Pál  munkái.  I. 

Hős  vagy  csatában,  nagyszerű  alak, 
Csodát  mivelni  hányszor  láttalak, 
Füstfellegekben  győzelemre  szállva, 
Dicsőségedben  nap  fényévé  válva! 
Szenvedni  tudsz,  meg  is  tanulhatál. 
Népek  közt  martyr  oly  sokszor  valál ; 
Arcodhoz  ilük  az  a  büszke  gyász. 
Rablánc  szoríthat,  de  meg  nem  gyaláz. 
Azonba'  megvan  az  a  rossz  szokásod, 
Hogy  amidőn  már  sikerülni  látod. 
Vagy  látni  véled,  legalább  csak  félig, 
Miért  küzdöttél  vészen  át  sok  évig  : 
El-elhagy  néha  jó  természeted, 
A  többit  aztán  félvállról  veszed. 
Nagy  lakzit  ütsz,  tivornyázol  sokat, 
Koppasztod  a  meg  nem  lőtt  madarat. 
Iszol  nagyot  rá,  nem  tartasz  határt, 
Pedig  neked  kevés  bor  is  megárt. 
Emészt  a  vágy,  remény  tüzes  bora. 
Megtántorít  csal-álmok  mámora  ; 
Könnyen  haragszol,  dulakodni  vágynál. 
Egész  világnak  gőggel  fittyet  hánynál, 
És  hányi-vetve  jársz  ide  s  tova, 
Csetel-botol  szeszélyed  rossz  lova. 
Ki  hízeleg,  hamar  kegyedbe  fér, 
Annak  hiszesz,  ki  mindent  megígér  ; 
Nem  tűrsz  szabad  szót,  nem  tűrsz  ellenmondást, 
Nag\'  hűhóval  körűled  látni  folyvást 
Uj-uj  csapatban  számos  udvaroncot. 
Lesvén  mohón  egy-egy  darabka  koncot. 
Füledbe  súgnak  s  távolról  se'  véled, 
Hogy  mennyi  mindent    elhitetnek  véled. 
És  mámorodban  ott  mosolygva  állsz, 
Azt  sem  tudod  hamar,  hogy  mit  csinálsz  ; 
Ködében  elméd  jót-rosszat  feled, 
S  kegyelmesen  pazarlód  rendjeled. 
Hány  érdemetlen  dolmány  melün  ég 
Rendcsillagod,  magyar  népszerűség! 

Nem  téged  szóllak,  népem,  nemzetem! 
E  gúnyszavakkal  őket  illetem. 
Te  is  király  vagy,  gyönge  és  erős, 
Tanácsadód  az  érted  felelős, 
S  ha  nem  szégyelli  udvaronccá  válni, 
Királyokéra  miért  kiabálni? 
Gőgös  tribun,  ki  állsz  a  fórumon  , 
Megríkató  pathosszal  ajkadon, 
Ha  önzésből  vadászod  nép  kegyét : 
Más  nem  vagy,  mint  hitvány  udvarcseléd. 
Ha  mint  Írónak  pályád  legfőbb  vágya 
Lapodnak  mentől  több  praenumeránsa. 
És  szája  ízén  írsz  a  nagy  tömegnek. 
És  nem  sugalmán  szíved-  és  eszednek  : 
Hogyan  hiszed  függetlennek  magad? 
Te  is  csak  bérbe  adtad  tolladat. 
Ha  hiúságból  kapsz  a  tapsokon. 
Miért  nevetsz  a  rangkórságoson. 
Ki  egy  kis  fényért  önbecset  felejti, 
S  elvét,  hitét  örömmel  porba  ejti? 
Ha  néma  vagy,  hol  szólnod  kellene ; 
Vagy  a  fehér,  rá  mondod,  fekete. 
Mivel  kíméled  népszerű  magad': 
Az  mindenütt  csak  gyávaság  marad. 
Ha  küzdve  tűrni  még  meg  nem  tanultál, 
S  kivívni  gyorsan  és  mindent  akarnál, 
Tűzzel- vassal,  köny-  és  vérrel  teli, 
—  A  cél  az  eszközt  meg-megszenteli  — 
Vagy  sértve  hívén  fenséges  személyed', 
Boszura  indít  ádáz  szenvedélyed, 
De  mást  hirdetsz  :  szabadságot,  hazát. 
Ámítva  könnyen  jámborok  hadát : 
Dicsérjék  bár  erélyed'  és  eszed', 
A  zsarnoktól  tanúitál  szerepet. 

Oh  hiúság,  rajongás  és  önérdek, 
És  gyávaság,  mit  legkevésbbé  értek! 
(Ugyan  ki  is  érthetné  egyhamar 
Oly  hősi  népnél,  milyen  a  magyar.) 


Hiába  festitek  be  magatok'. 

Éles  tekintet  átlát  rajtatok. 

Nézzétek  ott,  mily  hős,  mily  dalia, 

Küzdött  szabadság  szent  csatáiba'; 

Sebhely  az  arcán,  bátor  és  vitéz, 

De  bátorsága  mindjárt  oda  vész, 

Ha  hangos  éljent,  dörgő  tapsokat 

Nem  kaphat  annyit,  mennyi  kell,  —  sokat. 

Mint  a  színésznek,  taps  a  levegője. 

Egy  árva  pissz  elég  lesz,  hogy  megölje, 

S  kit  meg  nem  ijjeszt  német,  muszka  hadja. 

Lármás  jogászság  tüstént  megriasztja  ; 

Elhallgat,  vagy  máskép  szól,  mint  akar, 

Oh  hősök  hőse,  oh  vitéz  magyar! 

Egy  más  emitt,  derék  egy  ember  szinte, 

Becsületes,  tevékeny  és  őszinte, 

Szenvedt  hónáért  s  áldoz  érte  hűn. 

És  szó  ne'kül  megadja  egyszerűn. 

Mit  kérsz  nevében,  mindent,  ami  kell, 

Soh'  sem  fukar,  pénzzel,  vagy  vérivel. 

Egyet  ne  kérj,  csak  ezt,  egy  fényes  batkát. 

A  népszerűség  bármily  kis  darabját, 

Azt  meg  nem  adja,  oh  az  nagy  dolog! 

És  arca  lángol,  szíve  feldobog. 

Mindent,  de  mindent  feláldoz  hónáért, 

Sőt  még  a  hont  is  —  népszerű  magáért. 

Isméred-é  a  gavallérokat, 
A  népszerűség  kiknél  csak  divat? 
Felöltnek  elvet,  mint  csinos  ruhát. 
Szeretnek  hőn,  —  nem  épen  a  hazát. 
Inkább  a  karzat  bájos  hölgyeit. 
Értök  szavalják  szép  beszédeik'; 
Sujtást,  sallangot  itten  sem  kiméinek, 
Nem  gondolkoznak,  de  mindig  beszélnek, 
És  Írnak  is,  kelendő  egy  divat. 
Sajtónk  fejlődik,  mind  inkább  halad, 
Drágul  a  tinta  és  a  kalamáris. 
Tán  népszerű  lesz  még  a  tudomány  is. 


Nem  látsz  bohót  vagy  épen  cselszövőt? 
Külön,  vagy  együtt  is  vehetni  őt, 
Az  árverésnél  ám  helyét  megállja, 
Az  elveket  mind  feljebb  licitálja. 
Profitja  lesz,  nyerhet  mindegyiken, 
A  népszerűnél  népszerűbb  leszen  ; 
övé  a  honban  minden,  ami  drága. 
Arany  idő  kél  majd  varázs  nyomába'. 
Hány  törpe  hivság,  hóbortos  szeszély. 
Mely  nagy  dologról  könnyedén  beszél ; 
Hány  híg  velő,  mely  nem  lát  semmi  bajt. 
Mindent  remél,  lehetlent  vár,  óhajt ; 
Hány  léha  szív,  amelyben  semmi  hit 
S  íitogtatón  negédli  elveit ; 
Hány  csalfaság,  cégéres  elvtelenség  ; 
Ma  jó  barát  és  holnap  már  ellenség  ; 
Hány  ronda  érdek,  hivatalvágy,  éhes. 
Irigy  kedély,  mely  csak  gyűlölni  képes  : 
Bitolja  népszerűség  fény  palást  ját. 
Takarva  gonddal  szennyes  inge  rongyát! 
És  jár  előttök  nagy  kortes  csapat, 
ígéretet,  bort  és  pénzt  osztogat, 
Utána  írók,  —  ők  mindenre  telnek,  -— 
Ujongva  rajok  hymnust  énekelnek  .  .  . 

Fáraszt  e  látvány,  megszakad  dalom  — 
Szivembe  nyilai  éles  fájdalom  ; 
Oh  mert  a  gúny  gyakran  csak  könnyek  árja, 
A  szivbe  fojtva  s  ott  méregre  válva. 


LEÁNYOMHOZ. 

Oh  ne  könnyezz,  kedves  lyányom, 
Édes  anyád  képe  mása! 
Az  ő  könnyes  arcát  látom, 
Oh  atyád  csak  ezt  ne  lássa. 

Fájó  emlék  fátyla  lebben, 
Bánat  újul  bús  szivemben. 

Méla  búnak  néma  könnye 
Szép  szemében  hányszor  rezgett! 
Sirva  omlott  kebelemre, 
Istenem,  mennyit  nem  szenvedi ! 
És  még  egyszer,  utoljára  .  .  . 
S  elfödé  a  halál  szárnya. 

Oh  mosolyogj,  kedves  lyányom. 
Édes  anyád  képe  mása! 
Az  ő  vidám  arcát  látom, 
Oh  atyád  csak  ezt,  ezt  lássa! 
Mennyi  boldog  emlék  újul, 
Szívem  percre  meg-megifjúl. 


A  Táblabíró. 

Táblabíró  vagyok  én, 
Pestmegyében  lakom  én, 
Virágzik  szabadságom. 
Vármegye  az  országom! 

Amint  tetszik,  úgy  élek. 
Királlyal  sem  cserélek  ; 
Királyt  köti  a  törvény. 
Törvény  magam  vagyok  én. 

Az  adót  nem  fizetem, 
Fizetésem'  emelem  ; 
Kölcsönt  veszek,  cserélek, 
Mégis  igazán  élek. 

Mit  nekem  a  miniszter! 
Parancsolni  hogy'  is  mer? 
Sok  embernek  egy  ember. 
Vármegyének  miniszter. 

Protestálok,  de  nagyon, 
Nemes  jogom  nem  hagyom, 
Többi  úgy  is  elveszett, 
Vármegyét  el  nem  veszed! 

Az  alispán  hazafi. 
Szolgabíró  atyafi. 
Ki  is  viszi  mit  akar, 
Egyet  ért  itt  a  magyar. 

Táblabíró  vagyok  én. 
Pestmegyében  lakom  én. 
Virágzik  szabadságom, 
Vármegye  az  országom! 
1868 


EGY  HÁZ  ELŐTT. 

Még  ott  foly  a  Szamos, 
Még  áll  a  régi  lak, 
Hová  tíz  év  előtt 
Mint  nőmet  hoztalak. 

Az  alkony  fénye  ég 
Az  ablak  üvegén, 
Fényén  a  múlt  idők 
Emléke  int  felém. 

És  visszaképzelem 

A  bútort  és  szobát, 

Kerted',  virágidat, 

S  gyöngéd  kezed  nyomát. 

És  érzem  mosolyod' 
És  hallom  hangodat : 
Szerelmed  öröme 
Mélyen  szivemre  hat. 

Az  est  lassan  leszáll, 
S  még  ott  állok  merőn 
Siratlak,  áldalak. 
Oh  elhunyt,  ifjú  nőm! 

Szerettél  igazán. 
Szerettelek  hiven! 
Szerettelek  halva  is. 
Holtig  gyászol  szivem! 
1868 


EGY  DRÁMAÍRÓ  POLITIKUSRA. 

Megirtad  Dózsa  György-öt, 
E  rossz  tragédiát  ; 
Vadásztál  benne  tapsot. 
De  néma  volt  hazád. 

Most  már  nem  insz,  csak  játszod 
Siralmas  színmüved', 
S  karzat  kicsinyje,  nagyja 
Tetszést  rivall  neked. 

Kisült  amit  nem  vártunk. 
Mutatja  a  hatás  : 
Rossz  drámaíró  voltál, 
De  jó  komédiás. 
1869 


EGY  KÉPVISELŐ  EMLÉKKÖNYVÉBE. 

Jobban  tudunk  meghalni  a  hazáért. 
Mint  élni  érte,  hűn,  eszélyesen. 
A  hős  pályája  csillogóbb  nekünk 
Az  államférfi  bölcs  küzdelminél ; 
A  szónoklat  olv  könnven  hat  reánk 

S  nem  ismerjük  becsét  a  néma  tettnek. 
Vaj'  megtanulj uk-é  még  valaha, 
Hogy  élni  tudjunk  híven  a  hazáért? 
Avagy  lassanként  azt  is  elfeledjük, 
Hogy  tudjunk  érte  halni,  hogy  ha  keü? 
1869 


SOK  BESZED. 

Jó  nemzetem,  el  nem  pusztít  téged 
Se  vad  muszka,  se  kiművelt  német. 
Erőd,  eszed  van,  ha  meg  kell  lenni. 
Csak  a  szótól  reá  érnél  tenni. 

Nyelved  fékét  könnj^en  megereszted, 
Ez  a  sok  szó  leszen  a  te  veszted  : 
Csellel,  karddal  mért  küzdeni  véled, 
Magadat  ha  igy  agyon  beszéled? 
1S69 


ROMHÁNYI 

KÖLTŐI  BESZÉLY.  —  TÖREDÉK 

1869 — 1872 


ELSŐ  ÉNEK. 


És  Magyarország  újra  csendes, 
Nem  kelti  zaj,  nem  nyomja  had, 
A  fecske  újra  bátran  repdes 
S  megszáll  ahonnan  elriadt ; 
A  holtakat  mind  eltemették. 
Az  élő  hallgat  biztosan, 
Kit  elfogtak,  börtönbe  tették, 
Egy  szóval :  rend  és  béke  van. 
Csak  a  szív  zajg  és  fel-feltámad 
A  le  nem  győzött  bosszú  s  bánat, 
De  népek  úgy,  mint  egyesek 
Megszoknak  és  felejtenek. 


így  gon'lolá  Bécs  bölcsesége. 
És  Európa  hitt  neki, 
Reánk  jött  éhes  vampyr-népe. 
Hogy  szívünk  vérét  szíjjá  ki  .  .  . 
De  elég  ebből  immár  ennyi, 
Nem  speech  lesz  ez  a  költemény, 
S  a  lapokkal  mért  versenyezni 
A  honfi-phrasis  mezején? 
lm  eldobom  hát  a  sallangját. 
Nem  áhitom  a  karzat  tapsát. 
Sem  honlyányok  gyöngéd  kegyét, 
Nem  majmolom  Biharmegyét. 

3.  Az  ország  csendes,  amint  mondám, 
Negyvenkilencnek  ősze  volt ; 
Felhők  borongnak  az  ég  boltján, 
Ki  sem  pillant  a  vaksi  hold. 

Az  est,  az  éj  korom-sötéte 
Mintegy  elbúni,  szökni  int  ; 
Haragszik  a  zsandártiszt  érte  : 
Ni  még  az  éj  sem  gutgesinnt. 
Nem  födte  fel  a  biztos  menhelyt, 
Egy  bujdosót  előle  elrejt. 
Már  hatszor  küldött  rá  halált, 
Sapperment!  egyszer  sem  talált. 

4.  Még  négy  lövés  és  száz  sapperment, 
Se  ez,  se  az  nem  ejt  sebet. 
<iVorwárts»  —  s  az  öt  zsandár  előbb  ment. 
Azaz  hogy  menne  s  nem  lehet. 

Egy  megbotol  s  elnyúlik  hosszan, 
Hármat  egy  mély  árok  benyel. 
Az  ötödik  tövisbokorban 
Vesződik,  vérzik,  vesztegel : 
Csak  a  tiszt  áll,  kiált  hijába, 
Az  öt  zsandárnak  fáj  a  lába. 
Hiába  hősök,  —  ezalatt 
A  bujdosó  tovább  haladt. 

3.     De  vaj'  ki  ő,  kit  így  üldöznek? 
Mi  rangja  és  mi  érdeme? 
Vajon  mit  szolgált  a  nemzetnek, 
Vezére  vagy  minisztere? 
Tán  képviselő,  tán  vészbíró, 
Avagy  épen  főrend  vala? 
Tán  kormánybiztos,  hírlapíró. 
Vagy  csak  egyszerű  katona? 
Ennyi  kérdésre  hogy  feleljek. 
Sok  névre  egy  szót  hogyan  leljek? 
Csak  azt  tudhatnám  mondani : 
Mindebből  volt  ő  valami. 


Ö  gavallér  volt  s  gróf  e  mellett, 
Ez  az  ő  igazi  neve. 
Ennek  szülték  s  mi  ebből  tellett, 
Volt  egyik  legfőbb  érdeme. 
Atyja  egy  öreg  pecsovics  volt. 
Ki  magyarul  rosszul  tudott, 
Élt  és  pazalt  és  Bécsben  megholt, 
És  más  emléket  nem  hagyott, 
Mint  egy  csoport  szép  ősjószágot, 
Mellé  tömérdek  adósságot, 
De  nem  maradt  szegény  fia, 
Volt  még  mit  elpazalnia. 

Ifjabb  Romhányi  grófnak  hivták, 
Bécsben  Stefi  és  Pista  honn, 
Sok  tudományra  tanították 
Innen  s  túl  a  határokon. 
Volt  nevelője  mindig  három  : 
Német,  magyar  és  francia. 
Kissé  nehéz  nyakán  a  járom, 
De  szép  volt  a  harmónia ; 
Érzelgőssé  tévé  a  német, 
Fransztól  tanult  könnyelműséget, 
A  magyartól  sok  honfiszót, 
Szilaj  kedélyt,  oratiót. 

Növelték  drága  gonddal,  bajjal. 
Valóban  végre  nagyra  nőtt. 
És  sok  reménnyel,  még  több  zajjal 
A  nagy  világ  fogadta  őt. 
Hazájában  kezdé  a  pályát. 
Tüzes,  békétlen  honfi  volt. 
Elcsábított  egy  pár  leánykát 
S  a  szabadságról  szónokolt  ; 
S  mert  pecsovics  főispán  atyja. 
Magát  a  szélső  párthoz  csapja  : 
Imigy  büntet  a  nemesis 
Atvát,  fiút,  kettősen  is. 


g.     Szabadság  és  hölgyek  szerelnie 
Között  oszlott  meg  szelleme. 
Mily  szép  fiú,  minő  lángelme, 
Hirdette  az  egész  megye  ; 
S  midőn  egy  választáskor  nyalkán 
Kortesvezémek  öltözött, 
Bársonyszürben,  diszparipáján 
Lépdelt  a  hős  csapat  között  : 
Sugárzott  a  bús  honfi  képe, 
S  a  kis  városnak  kandi  népe 
Oly  harsány  éljenzést  csapott. 
Minőt  Deák  soh'  sem  kapott. 

10.  De  sok  beszédnek  sok  az  alja, 
Ne  vesztegessük  az  időt. 
A  sok  csínyt  atyja  megsokalja 
S  külföldi  útra  küldi  őt. 
A  nagy  szigor  csak  jót  s  jókor  tesz, 
Mert  újabb  élvet  tár  elé, 
S  a  diadalban  fáradt  kortes 
Mint  dandy  lejt  Paris  felé. 
És  szívében  zajongva  kelnek 
Új  izgalmak,  új  szenvedelmek, 
Grisette  és  szalonhölgy  kegye  : 
Feledve  ország  és  megye. 

11.  Kedvére  múlat,  a  pénzt  szórja, 
Csak  néki  áll  most  a  világ  : 
Száz  élvbe,  bajba  besodorja 
A  szenvedély  és  hiúság. 
Kaland-  s  párbajban  nincs  hiánya. 
Nyugtát  az  élvben  sem  leli. 
És  egy  pár  érdekes  botránya  * 
Hamar  híressé  emeh.                                             ■ 
Alig  két  hónap  s  íme  már  is 
A  magyar  grófról  beszél  Paris  : 
Külföldön  akkor  így  leve 
Ismertté  a  magyar  neve. 

12.  Két  év  alatt  elpazarolja 
Erszénye,  szíve  kincseit. 

És  már  blasirtság  ostromolja 
Eszméit  és  érzéseit. 
Elzárkózik  szívben,  szobában 
S  könyvek  közé  temetkezik. 
Gondolkozik,  olvas  magában, 
öltözni  jól  sem  érkezik. 
De  itt  is  izgalmat  kerget, 
A  nagyravágyás  tesz  rá  nyerget 
És  sarkantyúzza  tüzesen, 
Mint  azelőtt  a  szerelem. 

13.  Eszébe  jut  az  elfeledt  hon, 
Mely  távol  rablánc  közt  sóhajt. 
Az  államférft  pálya  otthon. 
Amelynek  ő  lesz  hőse  m.ajd  : 
Egy  új  Széchenyi,  új  iránnyal. 
Egész  democrat  alapon, 

A  függetlenség  jelszavával, 
S  legyen,  ha  kell,  forradalom. 
De  majd  a  kétely  rajt'  erőt  vesz. 
Mindebből  hátha  semmi  sem  lesz, 
S  nagy-bölcsen  új  jelszót  koholt  : 
Magyarhon  nem  lesz,  jó,  ha  volt. 

14.  Mi  tért  nyújthat  e  szegény  ország? 
És  lelke,  karja  mit  tehet? 

Az  embert  mindig  megtapsolják. 

Ha  tart  zajos  beszédeket. 

De  nagyot  tenni  hol  a  pálya, 

S  alkotni  hol  rá  az  anyag? 

E  hon  hiú  küzdés  hazája, 

Nem  él  és  halni  is  hanvag  ; 

S  ha  bolygat  nagyravágyóbb  szellem, 

Idegent  szolgálsz  véred  ellen  ; 

Babér  magyarnak  nem  terem, 

Annak  születni  gyötrelem. 

Gyulai  Pál  munkái.  I.  8 


114 


j-      így  végzi  hősünk  honü  búja 
S  becsvágya  büszke  álmait, 
S  a  régi  utat  kezdve  újra 
Egy  vidám  társaságba  nyit. 
Egy-két  pohár  Champagne  borából 
S  többé  nem  elbnsúlt,  komoly, 
Vigan  tér  meg  Palais-Royalból, 
Ajkán  száz  trilla  és  mosoly. 
S  hogy  y)ár  napig  kedvére  múlat, 
A  szíve  újra  lángra  gyúlad  : 
Mint  államférfi  nem  erős, 
De  küzd  ám,  mint  szerelmi  hős. 

i6.     Eg3'  magyar  grófné  tudniiUik 
Elbájolá  többek  között, 
Egy  ifjú  özvegy,  ki,  mint  illik, 
Kigyászoit  s  majd  Parisba  jött 
Enyhítni  özvegysége  átkát. 
Romhányi  látta,  szólt  vele, 
Ismerte  mint  gyermekleánykát. 
Szivében  szenvedély  kelé, 
Hevesb,  erősb,  mint  minden  régi, 
A  győzelem  nem  könnyű  néki ; 
Gúnyolja  meg  nem  nyert  babér, 
A  nő  hideg,  eszes,  kacér. 

17.     És  udvarlója  mily  nagy  számmal 
És  mindenik  küzd  és  remél, 
S  bár  szóba  hozzák  akárhánnyal, 
De  szívet  eggyel  sem  cserél. 
Mulatja  őt  e  zajos  versen}', 
A  hódolat  tetszik  neki, 
S  ha  olykor  vonzalomra  serken 
És  szívét  érzelem  teli. 
Az  rendesen  hősünkhöz  vonja, 
Mert  ő  a  leghevesb  bolondja. 
De  eltitkolja  gondosan, 
S  Romhányi  oly  boldogtalan. 

jg      De  szívsebének  akadt  íre, 

(Honny  sóit  qui  mai  y  pense) 
Jó  atyja  gyászos  halálhíre  ; 
Elpattan  a  szerelnrii  lánc. 
Felejti  Parist  és  Matildot, 
így  hívták  a  szép  özvegyet  ; 
Immár  most  néki  minden  tiltott 
És  tüstént  útra  vált  jegyet. 
Néhány  nap  s  íme  feltünének 
Az  ismert  bércek,  erdők,  térek, 
S  az  őskastély  mohos  fala  ; 
Sóhajtott  és  otthon  vala. 

19.  Bécsből  lehozták  s  eltemették 
Az  öreg  grófot  fényesen, 

S  fiától  sokan  zokon  vették. 
Hogy  mért  nem  sírt  keservesen. 
Romhányi  néma,  érzéketlen. 
De  amidőn  már  vége  van 
Az  ünnepélynek  s  a  teremben 
Ott  ül  az  éj  óráiban. 
Megújul  a  gyermekkor  képe 
Lelkén,  szülői  szent  emléke  ; 
Habár  mindent  könnyen  felejt, 
Ezt  híven  érzi  —  s  könnyet  ejt. 

20.  Az  őskastély t  bejárja  másnap 
S  az  elhagyott  kert  rejtekit. 
Karján  merengő  álmodásnak 
Egy  elmúlt  szebb  világba  nyit. 
Bölcsője  e  szobában  rengett. 
Itt  játszott  anyja  térdein, 
Amott  a  fán  madárka  zengett 
S  a  régi  dalt  énekli  im. 

Itt  ülteté  az  atyja  lóra 
Legelsőbben,  oh  boldog  óra! 
Mi  unott  volt  nem  rég  e  táj. 
S  most  rajta  mennyi  méla  báj! 

21.  Majd  gond  riasztja  el  ábrándít. 
Gyakran  bosziís,  zordon,  levert  ; 
öröklé  atyja  uradalmit, 

De  egyszersmind  örökle  pert, 
Sok  terhet  és  sok  adósságot 
És  számos  mindenféle  bajt, 
El  is  adott  egy  pár  jószágot. 
Gyors,  biztos  rendezést  óhajt, 
És  új  irányt  a  gazdaságban 
S  meggazdagodni  hamarjában. 
Fut,  újit,  fárad  eleget, 
S  nincs  benne  semmi  köszönet. 

22.  Mindent,  amit  külföldön  látott, 
Átültet,  gyorsan  létesit. 
Teremt  egy  egész  új  világot, 
Elcsapja  régi  tisztjeit. 

Sokat  tervel,  sokat  csalódik 
És  pénze  sokkal  kevesebb  ; 
E  mellett,  míg  ezzel  bajlódik, 
Megújul  a  szerelmi  seb  ; 
Mert  szép  Matildot  látta  ismét, 
Most  már  Pest  egyik  büszkeségét. 
Nyert  tőle  egy  tüzes  mosolyt  — 
És  szíve  újra  fogva  volt. 

23.  Matildnak  a  gondok  nem  ártnak, 
Játszik  kiváló  szerepet, 

S  Pesten  az  ellenzéki  pártnak 

Úgy  szólva  nő  vezére  lett. 

Tud  lelkesítni,  intrigálni, 

ünnepli  már  a  társaság, 

Nem  fél  veszéllyel  szembe  szállni, 

Ra.gadja  büszke  hiúság. 

És  mindig  éber,  m.indig  résen 

Szalonban  vagy  pedig  gyűlésen 

Uralkodik  a  karzaton, 

Erélye,  bája  hatalom. 

24-     Romhányi  megszerette  ismét 
Matilddal  együtt  a  hazát, 
S  hogy  teljesítse  honfi  tisztét, 
A  közügynek  utána  lát, 
Felejti  minta-gazdaságát, 
Három  megyében  szónokol, 
Szerelme  készti  hiúságát 
S  tömérdek  indítványt  kohol. 
Sőt  hölgye  arra  is  rá  birja, 
Hogy  egy  lap  főcikkelyit  írja  ; 
lm  újra  államférfi  lett, 
önkényt  gyűlöl,  —  hont,  nőt  szeret. 

25.  Ls  a  jövő  országgyűlésen 
Már  mint  követ  föllépni  vágy  ; 
Két-három  hely  is  várja  készen, 
Éljenzi  lelkes  ifjúság. 

És  győzi  szóval,  győzi  pénzzel, 
Reá  nagy  kölcsönt  vett  fel  ám, 
Mostanság  csak  ily  módon  pénzel, 
S  a  választás  sok  pénzt  kivan  ; 
Mert  az  bizony,  ki  mit  beszéljen, 
Egy  úri  sport  most  úgy,  mint  régen, 
Veszéllyel  jár,  költségben  áll, 
S  nem  ritka  ló-  s  emberhalál. 

26.  Megválaszták  ;  győzött  a  tábor, 
Kettő  halott,  sok  sebesült, 
Romhányi  is,  mint  serge,  bátor 
S  az  ellenzék  szélére  ült. 
Kiszállott  sok  merész  csatára. 
Nem  ejt  sebet,  halottja  nincs. 
De  a  tapsnak  olcsó  az  ára 
Nálunk  s  az  néki  drága  kincs. 
Romhányi  híres  s  mellé  boldog, 
Meghódítá  a  szép  Matildot. 
Tán  nem  való,  de  legalább 
Már  így  beszéli  a  világ. 

27.  Igaza  is  van  félig-meddig, 
Matild  inkább  kitünteti, 
Szalonban  és  közhelj^t,  mint  eddig 
S  olykor  valóban  szereti. 

Lesz-é  erősb  viszony  belőle, 
Vagy  házasság,  ki  mondja  meg? 
Talán  mind  kettő  fél  is  tőle 
És  csak  kacéran  szenveleg. 
Matild  álhatlan  és  szeszélyes, 
Romhányi  hiu,  szenvedélyes, 
Ez  egyet,  az  meg  mást  akar 
És  összevesznek  csak  hamar. 

28.  Többek  között  egy  semmiségen  : 
«Matild  maradjon  este  honn! 
Magát  csak  unná  az  estélyen, 
Én  jobban  elmulattatom.)) 

«Üj  öltözékem  füstbe  menjen?* 
«Az  én  kérésem  többet  ér. 
Tán  új  udvarló  várja?  Menjen! 
Romhán}^  többet  mit  se'  kér.» 
<(Ha  jól  tudom,  ön  még  nem  férjem, 
Nem  is  óhajtom,  hogy  megérjem.* 
<(Én  sem,  grófné,  nem  .  .  .  nem  .  .  .  soha''> 
«Távozzék,  gróf,  ön  ostoba !» 

29.  Matildot,  hogy  nem  látogatta 
Romhányi  félhónapja  már, 
Ta^án  végkép  is  oda  hagyta 

S  Matild  reá  hiába  vár? 

Nem  hagyta  el,  csupán  csak  szính, 

E  nő  érezze,  mit  veszít, 

S  ha  hü  lovagját  jól  megsínli 

S  megbánja  rossz  szeszélyeit  : 

Majd  megbocsát,  élnek  egymásnak, 

Addiglan  udvarolgat  másnak. 

Hogy  féltse  az.  Kopott  fogás, 

De  szeretők  közt  így  szokás. 

30.  S  kiválaszt  e  játék  tárgyául 
Egy  ifjú,  szép,  kedves  leányt. 
Oh  vis?za  rád  ne  szálljon  átkúl. 
Könnyelmű  ifjú,  meg  ne  bánd! 
Ilonka,  hajh,  mért  kellé  látnod 
És  megszeretned  oly  nagyon, 
Faludtól  oly  korán  megválnod. 
Milyen  boldog  valál  te  honn! 
Mint  ibolyácska  enyhe  árnyban, 
Mosotygva  nyíltál  szende  bájban, 
És  itt  letép  egy  durva  kéz, 

S  tavasznapod  utána  vész. 

31.  Ilonka  Csáth  báró  leánya, 
Elveszte  anyját  már  korán. 
Atyjának  fénye  és  bálványa 
Hanyatló  élte  alkonyán, 
yidám  gyermek  fürtös  fejével 
És  mégis  komoly  hajadon 

Ha  méláz  mélyen  kék  szemével 
S  meghajhk,  mint  a  liliom, 
Oly  ártatlan  mosolygva,  sirva 
És  mintegy  homlokára  irva  : 
Rá  nézve  majd  a  szerelem 
öröm  vagy  bú,  de  végtelen. 

32.  Félénken  lép  a  nagy  világba, 
Estélyen,  bálban  elfogult. 
Nagynénje  itt  a  garde  de  dames-ja, 
Ki  immár  régen  elvirult  ; 

Egy  tisztes  nő,  észfensősége 
Elismert  sok  család  előtt, 
Matildnak  szörnyű  ellensége. 
Nagy  híreért  utálja  őt. 
Azért  Romhányit  jól  fogadja. 
Hadd  legyen  udvarló  lovagja 
Húgának  :  ez  reszket,  pirul. 
És  a  magányban  könnye  hull. 

33-     Oh  könnye  első  szerelemnek, 
Amelyet  vágy  s  öröm  fakaszt. 
Harmatja  édes  gyötrelemnek, 
Egyszerre  szülsz  egész  tavaszt. 
Ilonkának  minden  csekélység  : 
Egy  hang,  egy  szó,  egy  kis  virág, 
Szent  emlék  vagy  nyíló  reménység. 
Szalonja  boldog  kis  világ. 
S  mi  szépet  érez,  sejt  kedélye, 
Romhány it  koszorúzza  véle, 
Egész  egy  férft  ideál. 
Amint  hivő  lelkében  áll. 


34.     Romhányi  a  kezdett  udvarlást 
Nem  hagyja  el,  de  unja  már, 
Restelli,  hogy  így  tettet  folyvást 
S  csak  alkalmas  időre  vár. 
Hogy  megbocsásson  kedvesének, 
De  hát  Ilonkából  mi  lesz? 
Elbírja  gyászát  tört  szivének? 
Romhányi  ily  kérdést  se'  tesz. 
S  habár  a  lyány  fejlő  szerelme 
Meghatja  néha  egy-egy  percre. 
Megnyugszik  és  ily  szókat  ejt  : 
«Ifjú  leány  hamar  felejí». 

33.     És  ürügyet  a  békülésre 

Oly  könnyen  lel  két  szerető, 
Kivált  amidőn  segítségre 
Siet  hozzájok  sors,  idő. 
Lajos  Fülöp  im  trónját  veszti 
S  türelmét  a  jó  bécsi  nép, 
Magyar  beszédét  fennebb  kezdi 
S  elvégre  tenni  is  kilép. 
És  teljesült  Romhányi  vágya, 
Megnyílt  a  rég  óhajtott  pál5^a  ; 
Matildja  szintén  lelkesül 
S  a  karzaton  tapsolva  ül. 


3(3.     Romhányi  tart  tüzes  beszédet, 
Minőt  nem  tartott  soha  méjj, 
Megrázza  harsány  hangj'  a  íéget 
És  arca  felpiralva  ég. 
Kevés  ész  az  egé«z  beszédben, 
De  sok  a  forradalmi  láz, 
S  az  akkor  még  új  volt  egészen, 
'Ügy^  éljenzik,  hogy  reng  a  ház. 
Matild  is  tapsol,  kendőt  lenget, 
Romhányi  büszkesége  enged," 
S  mikor  eloszlott  a  gyűlés, 
Már  megtörtént  a  békülés. 

37.  Romhányi  ott  a  lépcső  alján 
Megvárja  bájos  özvegyét. 
Találkoznak  s  már  ott  csüng  karján 
Van  bók,  mosoly,  nvájas  beszéd. 
«Ma  önmagát  is"  felülmulta  .  .  . 
Ebédeljen  együtt  velem  .  .  . 

A  honfigond  arcát  feldúlta!  .  .  .» 
«Nem  az,  Matild,  a  szerelem. » 
«0h  annál  jobb,  de  csak  rám  nézve. » 
S  a  hintóban  már  kéz  a  kézbe'. 
<(Matild,  feledjük,  ami  mult!» 
S  a  többi  egy  kczcsókba  fuIt. 

38.  Ilonka  mind  hiába  várja 
Romhányit,  ki  elhagyta  már. 
Buját,  titkát  magába  zárja, 
Lemond,  remél  és  újra  vár. 
Mélázva  gyakran  visszaéli 
Múltjának  boldog  perceit, 

A  lépcsőn  néha  hallni  véli 

Az  ifjú  könnyű  lépteit. 

Nem  ő  ;  —  már  egy  hónapja  tölt  el. 

Még  illemből,  szinből  se  jött  el. 

Ilonka  néma  búban  él. 

Tűr,  szenved  s  többé  nem  remél. 


39-     De  Blanka  grófnő,  a  nagynéne, 
Nem  tűri  ily  némán  a  bajt, 
Hamar  megtágul  nyelve  féke 
És  üt  miatta  szörn3ai  zajt  : 
«Mily  léha  úrfi  és  goromba!  .  .  . 
Oh  férfinak  könnyen  ne  hígyl 
Fajult  világ,  —  az  én  koromba' 
Gavallér  nem  tett  volna  így. 
Világos,  mért  udvarla  néked. 
Hogy  Matildban  féltékenységet 
Kelthessen  s  meglágyítsa  majd  .  .  . 
Oh  bár  csak  vesztett  volna  rajt!» 

40.  A  néninek  más  nem,  csak  ez  fájt, 
De  húga,  hajh,  most  érti  meg, 
Hogy  csak  játékszeréül  szolgált 
Egy  hiu  sziv  szeszél3'inek. 
Egy-egy  uj  seb  hát  mindörökké! 
Elfojtott  könnye  megered, 
Becsülni  sem  lehet  már  többé, 
Kit  szíve  még  most  is  szeret. 
Hogy  könnyét,  mely  arcára  csordul. 
Ne  lássa  nénje,  félre  fordul. 

Aztán  nyugodt,  fentartja  még 
Szemérem  és  szivbüszkeség. 

41.  «Ilonka,  hidd  meg,  úgy  haragszom, 
Mily  ügyesen  kitervelem! 

Mily  bosszús  lett  vón'  az  az  asszony. 
Ha  hozzá  nőül  adlak  én.» 
<(Kihez  néném ?»  «Ugyan  még  kérdesz? 
Romhányi  grófhoz,  édesem !» 
«Nem  mentem  volna  hozzá  férjhez. 
Mert  nem  szerettem  soha  sem.» 
«Ezt  nem  hivém !  Valóban?  Lám,  lám ! 
Jó  parti  lett  vón',  édes  Ij'ánykámI* 
«Hagyjuk  néném!  —  Ilon  felel,  — 
Oh  ennyi  szót  nem  érdemel. » 

42.  E  perc  után  a  szende  lyányka 
Bátrabb,  mintegy  megváltozott  ; 
Nem  rejtezett  többé  magányba, 
Nem  sírt  és  nem  ábrándozott. 
Eifoglalá  eszét,  kedélyét, 

A  társas  körben  elmulat, 
Takarja  búját,  szenvedélyét 
Kívülről  nyugodt  hangulat. 
De  egy-egy  önfeledt  órában 
Fölérez,  elmélyed  magában  : 
Oh  mennyi  minden  oda  van, 
És  érzi,  hogy  boldogtalan. 

43.  Eloszlott  az  ország  gyűlése, 
Megújult  alkotmánya  kész  ; 
Uj  korszakot  kezd  végülése, 
A  múlt  kétes  jövőbe  vész. 
Ilonka  atyja  fejcsóválva 
Pozsonyból  már  siet  haza  : 
*Bár  örömünkre  bú  ne  szállna. 
Aggódom  érted,  oh  haza! 

De  te  is  bús  vagy,  édes  lyányom. » 
«Már  nem,  mert  kis  falunkat  látom. 
Oly  csendes  nyugalmat  lehel, 
Kék  füstje  vígan  üdvezel.» 

44.  De  a  falusi  élet  csendje 

Nem  nyújt  gyógyító  balzsamot  ; 

Hiába  munkás  életrendje. 

Enyhült,  de  nem  gyógyulhatott. 

O  nem  csupán  udvarlót  veszte 

Komhánjában,  mint  annyi  más, 

0  szíve  eszményét  kereste 

S  hitét  találta  a  csapás. 

Egy  dús  tavasz  hervadt  virága, 

Kedélye  összedúlt  világa  : 

Hulló  remény,  haló  öröm 

S  mint  őszi  köd,  rideg  közöny. 

45.     Szeretné  atyja  férjhez  adni. 
Sokáig  élni  nem  remél, 
Bár  tudná  boldogságba'  hagpű, 
S  mind  újabb  aggodalma  kél. 
Hogyan  maradjon  árva  lyánya. 
Ki  őrzi,  védi  meg  szegényt? 
Az  öreg  úr  egyetlen  vágya, 
Megérni  a  várt  vőlegényt, 
S  ha  még  lehet,  folytán  a  nyárnak. 
Hisz'  házához  udvarlók  járnak, 
S  közöttük  legkivált  egyet 
Kedvel,  kitüntet  szerfelett. 

4b.     Telegdi  gróf  ez,  korra  nézve 
Harminc  és  negyven  év  között, 
Ki,  megbukván  a  kormány  Bécsbe', 
Ismét  hónába  költözött. 
Az  ifjú  conservativ  pártnak 
Egyik  kitűnő  tagja  volt ; 
Baráti  tőle  sokat  vártak, 
Pályáján  mind  feljebb  hatolt. 
De  martiusnak  nem  várt  napja 
Dicsőségét  a  porba  csapja. 
És  most  jószágin  kóborol 
És  Ilonkának  udvarol. 

47.     Ilon,  hogy  töltse  atyja  kedvét. 
Mindig  beszédes  és  derült, 
És  pazarolja  bája  kincsét. 
Melyet  már  többé  nem  becsült. 
Telegdi  gróf  magán  csak  bámul. 
Hogy  mint  egy  ifjonc  úgy  szeret, 
S  becsvágyó  lelke  lázálmábul 
Ily  szenvedélyre  ébredett. 
Már  bé  is  vallaná  szerelmét, 
S  legyőzni  nem  képes  félelmét, 
Ilon  nem  bátorítja  őt, 
S  mindig  csak  az,  ki  azelőtt. 

2^8.     Egy  éve  most,  tisztéhez  képest, 
Mily  sok  mindent  fogalmazott. 
Megyéhez  és  országgyűléshez 
Nem  egy  dörgő  leiratot, 
S  most  nem  tud  egy  levélkét  imi 
Ilonhoz,  százszor  tépi  el ; 
Kudarcát  nem  tudná  elbírni, 
Pedig  már  nyilatkozni  kell. 
Atyjához  ir  s  félig  megkéri 
A  lyányt,  igy  kisebb  szégyen  éri. 
Egy  államirat  a  levél, 
Inkább  a  sor  között  beszél. 


40.     Az  öreg  lyánya  szobájába 
Tipeg,  forrón  megöleli ; 
Immár  beteliett  legfőbb  vágya, 
A  szíve  csordultig  teli. 
«Síromnak  szélén  kérlek,  lyányom, 
Mindenre  kérlek,  ami  szent! 
Tedd  nyugodttá  közel  halálom', 
Menj  hozzá  nőül,  mondj  igent. » 
«0h  jó  atyám,  rosszul  ne  essék. 
Gondolkoznom  egy  napot  adj  még!» 
«Az  nem  sok  .  .  .  holnap  ...  hát  legyen, 
Áldjon  meg  Isten,  gyermekem!* 

50.     Ilonka  gondban  tölti  napját. 
Elgondol  múltat  és  jövőt : 
Kétségbe  oh  hogy'  ejtse  apját 
És  búba  egy  hű  szeretőt? 
Szerelem  nélkül  menjen  férjhez, 
Megcsalja  azt,  ki  szereti? 
Hogy'  tettesse,  amit  nem  érez? 
Oh  ezt,  csak  ezt  nem  teheti! 
«Soha!  soha!  —  kiáltja  sirva,  — 
Keresztjét  szívem  el  nem  birja.v> 
Dermedve  áll,  ereje  fogy 
És  ott  alélva  összerogy. 

51.  Föleszmél  s  dőlve  pamlagára 
Majd  félálomba  szenderül, 
Enyhűlet  száll  sziv-zaj latára, 
Félelme,  búja  csendesül. 
Nyugodtan  helyzetét  vizsgálja  : 
«Ha  meghal  majd  szegény  atyám, 
A  nagynénék  gyűlölt  kormánya 
Mindaz,  mi  várhat  még  reám. 

S  ha  boldog  nem  lehetek  többé. 
Mért  váljam  sirig  hányt- vetetté? 
Mért  vessek  meg  egy  hü  kezet. 
Mely  vész  után  parthoz  vezet  ? 

52.  «Romhányi  gróf  szerelmet  színlelt, 
Aztán  galádul  elhagyott : 
Telegdi  gróf  szavakra  nem  lelt, 
Hiven  szeretve  hallgatott, 

S  mint  férfiúhoz  illik,  megkért  .  .  . 
Becsülni  őt  megannyi  ok  ; 
Romhányin  most  e  léha  tettért 
Mily  könnyen  bosszút  állhatok. 
Érezze,  hogy  soh'  sem  szerettem, 
Feledve  őt,  más  neje  lettem  .  .  . 
Ez  sebzené  .  .  .  Mily  gondolat ! 
Oly  bűnös  s  mégis  élvet  ad.» 

53.  Fessem  tovább  a  lyány  küzdelmét? 
E  hangulat  mindent  kivall. 

Van  pillanat,  mely  szívet,  elmét 
Megigéz  s  örvénybe  csal : 
Ábránd,  amely  valónak  látszik, 
Tanács,  mit  sebzett  szív  kohol. 
Erény,  amely  a  bűnbe  játszik 
S  mind  inkább  véle  összefoly. 
Ilon  nyugodtan  lép  atyjához. 
Igent  mond  a  kért  házassághoz. 
De  míg  választ  az  atyja  ír. 
Megbánja  százszor  s  újra  sír. 

54-     Romhányi,  míg  ezek  így  folynak, 
A  fővárosban  szerepel. 
Küzdelme,  vágya  hangyabolynak 
Vetekszik  serges  ezrivel. 
A  népklubban  mint  elnök  székel 
S  tart  ingerlő  beszédeket, 
Mint  őrnagy  a  nemzetőrséggel 
Viraszt  a  béke  s  rend  felett. 
Küldői  megválaszták  ismét, 
Elfoglalá  szélső  ülését ; 
Még  most  is  ellenzék  marad, 
Interpellál  s  beszél  sokat. 

55.  Vörös  tollat  visel  kalapján, 
Matild  igy  szebbnek  látja  őt  ; 
A  forradalmi  vészes  pályán 
övezze  dics  e  drága  főt. 

Ki  tudja,  hogy  mi  lesz  belőle  : 
Miniszter-é  vagy  hadvezér? 
Romhányi,  ami  tellett  tőle. 
Megtett  mindent  s  oly  nyilt  a  tér, 
De  könnj^ebb  államférfi  lenni. 
Mint  szép  Matildot  rendbe  szedni. 
Ezt  érzi,  vallja  untalan, 
Szerencse,   hogy  sok  dolga  van. 

56.  Mert  íme  nagy  dolgok  készülnek. 
Többé  nem  játék  s  tréfa  már  ; 
Az  idők  szörnyen  nehezülnek, 

S  borulni  kezd  a  láthatár. 
Az  ármány,  bosszú,  zsarnok  önkény 
Kitör,  mind  egy  vad  zivatar. 
És  megtámadt  hazája  földjén 
Küzd  száz  ellennel  a  magyar. 
Harcol  az  agg,  a  férfi,  gyermek, 
Porból  nőnek  mintegy  a  sergek, 
Nincs  többé  párt,  a  nemzet  áll. 
Jelszó  :  szabadság  vagy  halál ! 

57.  Három  megyébe  most  Romhányi 
Mint  főkormánybiztos  kiszáll ; 
Először  nem  tud  mit  csinálni, 
Aztán  sok  ostobát  csinál, 

Majd  mást  kisért,  sok  mindent  tervez, 
De  senki  hasznát  nem  veszi ; 
Ön  költségén  guerillát  szervez, 
S  magát  vezérnek  megteszi. 
De  itt  is  csak  hamar  pórul  jár, 
A  pénze,  serge  elfogyott  már, 
S  midőn  koppasztva  megjelen, 
Kacagva  nézi  Debrecen. 

58.  Föllép  mint  szónok  a  gyűlésben, 
De  elhangzik  immár  a  szó 

A  puska-  s  ágyu-dörrenésben  : 
Egész  ország  egy  riadó. 
Külföldre  hát  követnek  indul. 
De  majdhogy  elfogják  szegényt  ; 
E  sok  malheurön  úgy  fehndul. 
Hogy  eldob  egy  csomó  reményt, 
S  haragjában  vagy  szégyenében 
Hol  legnagyobb  veszély  van  épen. 
Sietve  a  táborba  száll, 
S  a  honvédek  közé  beáll. 

59.  Kiből  nagy  államférfi  nem  vált, 
Sem  diadalmas  hadvezér, 
Hazájának  m.ost  híven  szolgált, 
Pecsétli  omló  drága  vér. 

Nagy  elveit,  lármás  beszédit 
Föléri  legkisebb  sebe  ; 
Midőn  a  dob  rohamra  indit, 
S  üvöltöz  a  harc  bősz  ebe, 
Füstfellegben  és  szuronyfényben, 
Ajkán:  «Előre!)>  kard  a  kézben. 
Indult,  rohant  és  ostromolt, 
Valódi  férfi,  honfi  volt. 

60.     Végig  küzdötte  a  csatákat, 
A  szerelem  nem  vonta  el ; 
Matilddal  nagy  viszálya  támadt 
S  a  szép  nő  régen  mást  kegyel. 
Ez  egy  tábornok,  deli  férfi  ; 
Romhányi  most  lett  kapitány,  — 
A  búra  nincs  idő  ráérni. 
Mert  győzni  kell  nj-uj  csatán. 
De  a  győzelmek  füstbe  mennek. 
Világosnál  vége  mindennek. 
Más  nem  marad  :  börtön,  bakó  — 
Romhányi  üldött  bujdosó. 


61.     Nyomába  jőnek  a  zsandárok, 
Nagy  volt  rá  nézve  a  veszély, 
De  megsegíté  a  jó  árok 
És  a  korom-sötétü  éj. 
Futott,  futott,  bár  nagyon  fáradt 
És  beteges,  kiéhezett .  .  . 
De,  olvasóm,  ezer  bocsánat! 
Itt  megszakítom  könyvemet. 
Mert  kifáradtam  én  is  immár. 
Üld  engem  is  sok  durva  zsandár, 
Sokféle  gondok  és  bajok. 
Csak  néha,  lopva  irhatok. 


Gyulai  Pál  munkái.  I. 


MÁSODIK  ÉNEK. 


Oh  honvéd,  honvéd,  hajh!  e  névben 
Hány  honfi-emlék  könnye  forr! 
Század  valál  egy  rövid  évben. 
Dicsőség,  fény,  gyász  és  nyomor. 
A  honfiszellem  szült  világra, 
A  hon  veszélye  fölnevelt ; 
Erős  karodban  szabadsága 
A  sírig  hü  védőre  lelt. 
Küzdöttél  a  sors  ellenére, 
Patakként  omlott  szíved  vére, 
Dicsőit  élet  és  halál. 
Győzőn,  legyőzve  hős  valál! 


Szent  örökünk  lett  hü  emléked. 

Egy  élő,  büszke  fájdalom, 

Melyben  vigasz,  önérzet  ébredt, 

S  átrezdült  szíven  és  dalon. 

De  kocka  fordult,  lánc  lehullva, 

S  miért  te  véred  áldozád, 

A  szolgaság  húsz  éve  múlva. 

Ismét  szabaddá  lett  hazád  ; 

S  im  emléked  már  nem  kímélik. 

Mindenre  jó  eszköznek  vélik, 

S  hogy  szenvedd,  mit  nem  szén  vedéi. 

Kizsákmányol  pártszenvedély. 

3-     Röpiv,  hírlap  phrasissá  nyúzott, 
A  kortes  is  téged  kiált, 
Dicsőségedre  összezúzott 
Nem  egy  főt  és  nem  eg}^  pohárt. 
Könyv,  naptár  lopja  neved  ékét. 
Költő  halálra  énekel, 
A  sírodban  sem  hagynak  békét, 
Száz  cifra  szónok  ünnepel. 
Rólad  vitáznak  alatt  és  fent 
És  neveddel  takarnak  mindent. 
Oh  jaj !  ki  tudja  még  mi  vár? 
E  zajt  lelkem  megunta  már. 

4.  S  örömmel  száll  a  múltba  gyakran. 
Hogy  megpihenjen  és  feled  .  .  . 
Hadd  folytassam,  ahol  elhagytam, 
A  megkezdett  történetet. 

Egy  üldött  honvéd  szenvedése, 
Higyétek,  sokkal  többet  ér. 
Mind  honvédegyletink  gyűlése 
És  jegj^zőkönyvből  font  babér  ; 
Romhányi  nem  hősök  példánya. 
De  légyen  bármi  is  hiánya, 
Hősebb  honvéd  volt,  mint  sokan, 
Kik  most  kérkednek  untalan. 

5.  Ott  bolyg  az  erdő  sűrűjében, 
Nyugvó  vadak  közt  üldözött. 
Az  őszi  szél  van  véle  ébren, 
Búsan  csörgő  lombok  között. 
Ledül  aléltan,  holtra  válva, 
Takarja  hullongó  levél ; 

Ugy  érzi,  mintha  sírba  szállva, 
Födözné  enyhe  szemfödél, 
S  csöndes  álomba  ringatóznék. 
De  felriasztja  kínos  éhség. 
És  egy  percig  sem  hagyja  el. 
És  üzi  folyvást  —  futni  kell. 


6.  Indul,  rohan,  nem  tudja  merre  ; 
Megáll,  pihen,  nem  tudja  hol, 
És  meg-megtér  a  régi  helyre, 
Azt  vélve,  hogy  előbb  hatol. 
Még  soha  sem  járt  e  vidéken, 
A  láthatár  felhős,  sötét, 

Nem  enyhiti  még  csillagfény  sem 
Az  éj   és  erdő  sűrűjét. 
Mi  haszna,  meg  nem  lőtte  zsandár, 
Ha  rá  még  kínosabb  halál  vár? 
Ember  gyakran  igy  szabadul 
Egy  bajból  a  másikba  hull. 

7.  Oh  mért  nem  estél  el  csatában, 
A  győzelem  napján,  dicsőn, 

A  diadalnak  mámorában?! 
Ott  nyugodnál  a  harcmezőn, 
Halálod  a  hazának  élet, 
Megáldanak  bajtársaid  ; 
Oh  nem  hiába  omlott  véred, 
S  oly  szépek  síri  álmaid! 
Itt  éhség,  láz  gyötör  halálra, 
Félholtan  jutsz  vadak  fogára, 
S  lassanként,  jó,  ha  eltakar 
Leplével  száraz  lomb,  avar. 

8.  S  vaj'  nem  jobb  volna  így  is,  mint  ha 
Hazádba'  bujdokolva  élsz. 

Vagy  szabadulsz  idegen  honba, 
Híjába  szenvedsz  és  remélsz? 
A  szívnek  hány  örvénye,  vésze 
Sodor  magával,  s  elmerit, 
Az  élet  száz  uj  tévedése 
Megsokszorozza  éveid. 
Mert  tévedések,  bűnök  ellen 
Nincs  más  orvosság  földi  szerben. 
Mint  földben  pár  arasznyi  tér, 
A  sirhalom  —  orvost  se'  kér. 

9-     De  más  van  irva  sors  könyvében. 
Az  erdőből  nyilasra  lel ; 
Egy  távol  ablakfény  az  éjben 
Mintegy  hivón  utat  jelel. 
Várkastély  ablakából  rezdül, 
A  faluban  rég  alszanak  ; 
Romhányiban  új   élet  pezsdül, 
Menhely t  Ígérnek  e  falak. 
Bár  láz  emészti  és  alig  jár. 
Mégis  siet  s  elérte  immár 
A  kastélyt,  melyet  park  övez. 
Vajon  ki  vára,  háza  ez? 

10.  Nincs  gondja,  kedve  ily  kérdésre, 
Mert  amidőn  a  parkhoz  ér, 
Pályája  mintha  véget  érne, 

A  földre  omlik  s  elalél. 
Ott  fekszik  ájult  mozdulatlan, 
Nyögése  is  lassan  kihal ; 
Világ  rezg  még  az  ablakokban, 
S  kihangzik  egy  halk,  méla  dal, 
A  zongorának  bús  accordja. 
Az  őszi  szél  sóhajtva  hordja, 
A  csendben  nyugvó  parkon  át, 
Egy  régi  ének  dallamát. 

11.  Ilonka  virraszt  szalonjában, 
El-elméláz  a  zongorán. 

Bús  emlék  zendül-é  dalában 
Vagy  élő  szenvedés  talán? 
Nem  tudja  ő  sem,  félbe  hagyja, 
Fölébred  férje  rá  legott. 
Ki  karszékében  őt  hallgatva 
Szép  csendesen  elszúnnyadott. 
Mert  innen-onnan  éve  múlt  már, 
Telegdi  gróf  s  Ilonka  egy  pár  — 
És  a  kastélyban  élik  itt 
Az  élet  legszebb  perceit. 

12.  Telegdi  boldog  :  jóság,  kellem 
Példánya  a  szép  ifjú  nő, 
Feláldozó  és  nyugodt  jellem, 
Kihez  szerelme  egyre  nő. 

A  nagyravágyás  büszke  gondja 
A  csendes  házi  körbe  halt : 
Hiú  vágyaknak  nem  bolondja. 
Nem  áhit  fényes  hivatalt. 
Hogy  boldogítson,  legfőbb  vágya, 
Világból  elvonult  magányba  ; 
Közdolgokról  ritkán  beszél, 
Csak  nejének  s  nejében  él. 

13.  A  forradalmat  úgy  gyűlölte. 
Mint  csak  gyűlölhet  valaki : 
Hisz'  az  jövőjét  már  megölte 
S  most  a  hazáét  oltja  ki. 
Hiúság,  önzés,  hon  szerelme 
Szivén  egy  érzéssé  vegyült, 
Nem  az  első  kitűnő  elme, 
Aki  hónáért  igy  hevült. 

Sőt  olvasóm  különb  te  se  vagy, 
Hű  honfiságod  bármilyen  nagy  ; 
Legalább  igy  tapasztalom 
Nagy  részt,  jobb  és  baloldalon. 

14.  Aristocrata  volt  szivében. 
És  nem  tagadta  ajka  sem  ; 
A  democratia  nevében 
Nem  szónokolt  negédesen. 
Mint  annvi  társa,  kik  szivökben 
Ugy  érzenek,  mint  épen  ő. 

De  bátorságok  visszadöbben, 
Ha  népkegy  csábja  lép  elő. 
Kész  volt  a  népért  sok  jót  tenni, 
Az  alkotmányba  is  fölvenni, 
De  hitte,  hogy  csak  főnemes 
Képes  kormányra  s  érdemes. 

15.  Ne  sértse  democrata  szíved', 
Jó  olvasom,  e  nézet  itt, 
Hiszen  te  is  és  sok  más  híved 
Valljátok  a  gróf  elveit. 

Csak  megfordítva  uj  divatra: 
Azaz  csak  az,  ki  nem  nemes, 
Illik  valóban  kormánypadra 
És  bizalomra  érdemes. 
Immár  melyik  a  nagyobb  érdem. 
A  nemtelen  vagy  nemes?  kérdem. 
Nekem  mindegy,  jer,  tarts  velem. 
Csak  honfi  és  ember  legyen. 

16.  Szerette  a  hon  történelmét, 
Ott  nem  egy  őse  szerepelt, 

E  várkastély  egy-két  nagy  elmét 
És  sok  kitűnő  hőst  nevelt. 
Utolsó  ő  sem  lesz  e  sorban, 
Szivében  erős  volt  a  hit. 
De  im  e  forradalmi  korban 
Önbizalmat  s  irányt  vészit. 
Sem  honja  ellen,  sem  hónáért 
Nem  foghat  fegyvert,  csak  magáért 
S  magának  élhet  egyedül,^ 
Oly  önzőn,  mint  önzetlenül. 

17.  Házassága  sebére  ír  volt, 
Enyhült,  ifjúit,  önkénytelen  ; 
Mig  a  hazában  vihar  tombolt, 
Elringatá  a  szerelem. 
Külföldre  készült,  jobbnak  vélte 
Ott  élni  e  bősz  harc  alatt, 

De  ipját  nagy  betegség  érte 
S  ápolni  őt  itthon  maradt. 
Midőn  ez  meghalt,  el  volt  vágva 
Az  ut  már  s  e  kastély  magánya 
Lőn  a  révpart,  hol  vész  között 
Aggódva  végre  kikötött. 

i8.     És  megtalálta  a  nyugalmat, 
Rég  elefeledték,  hogy  ki  volt  ; 
Ugy  élte  át  a  forradalmat 
Mint  aki  immár  élve  holt. 
A  falu  népe  rég  ismerte 
Mint  jó  gazdát,  jó  földesúrt, 
És  háborgatni  ki  se  merte 
S  ő  mit  sem  tett,  mi  szemet  szúrt. 
Okosan,  nyugodt  méltósággal 
Bánt  el  folyvást  e  kis  világgal, 
S  im  rajta  újra  betelek  : 
Jól  él,  ki  jól  elrejtezék. 

19.  De  híre  vesztett  s  nyert  csatának 
Nyugalmát  gyakran  fölveré, 
Nem  jósol  üdvöt  a  hazának, 

S  búsan  néz  a  jövő  elé. 
Óhajtja,  bár  egyik  se  győzne. 
Mert  vesztni  fog,  bizony,  ki  nyer ;. 
Bár  kifáradva,  kiegyezve 
Dőlhetne  el  a  régi  per. 
Hiú  remények!  hajh  eldőlt  már; 
Szegény  magyarra  uj  korszak  vár, 
01}'an,  minő  még  nem  vala. 
Csak  haldokolt,  most  meghala. 

20.  S  rajt'  segit  Telegdi  pártja  : 
Sereg  nélkül  néhány  vezér  ; 
Bécsből  mohón  a  jó  hirt  várja 
És  minden  nap  rosszabbat  ér. 
A  conservativ  immár  semmi, 
Egy  jött-ment  a  korlátlan  úr. 
Csak  puszta  szóval  nincs  mit  tenni, 
Telegdi  gróf  elkomorul ; 

De  nem  soká  tart  lelke  harca. 
Ifjú  nejének  ang\^alarca 
Egy  más  világba  rengeti 
S  bánatját  el-elfeledi. 

21.     Ilonka  vájjon  szint'  oly  boldog? 
Sorsában  megnyugodt-e  hát? 
Oh  megnyugodni  a  szív  hol  fog, 
Ha  nem  találja  otthonát?! 
Eladta  báját,  ifjúságát, 
Hazug  szerelmet  esküdött, 
S  hogy  megbőszülj  a  hiúságát. 
A  szív  ellen  frigyet  kötött. 
De  megnyugtatta  jó  szülőjét. 
Megóvni  hitte  igy  jövőjét ; 
Nem  vigasz  már  a  gondolat, 
A  múltból  rá  csak  bú  maradt. 


22.     Szerep  játéka  lett  az  élet, 
Erénye,  bája  tettetés, 
A  megalázás  kin  ja  éled 
önérzetén  s  ez  mind  kevés  : 
Mert  érzi,  nem  sokáig  birja. 
És  iszonyúbb  lesz  majd  a  vég, 
Balsejtés  titkos  könnyét  sirja, 
Elhagyta  őt  a  föld  s  az  ég. 
Oly  férjet  tesz  boldogtalanná. 
Ki  érte  lelkét  százszor  adná, 
Kit  nem  szeret,  de  kit  becsül .  .  . 
Oh  nem  csak  ő  vész  egyedül! 

2^.     S  im  ekkor  hal  meg  édes  atyja. 
Megrázza  e  gyász  esemény  ; 
Magát  a  búnak  átadhatja 
És  szabadon  sirhat  szegény  ; 
Könny  és  imádság  enyhítették, 
Koporsóján  megesküdött : 
Egy  gondja  lesz  csak  :  kötelesség, 
Bármily  alázat,  kín  között. 
A  hü  vezeklőt  Isten  ójja, 
A  bűnbánónak  pártfogója. 
Hozzá  türelmet  ad  s  erőt, 
S  nyugasztja  majd  a  szenvedőt. 

24-     Azóta  még  több  gyöngédséggel 
Árasztja  el  férjét  Ilon, 
Kedélye  földjén  virág  nő  fel, 
Mint  sír  fölött  a  liliom  : 
Lemondó  szenvedés  virága, 
Mégis  mi  fényt,  mosolyt  leheli, 
Ö  tudja  csak,  e  báj  mi  drága, 
S  mit  rejt  az  illatos  kehely. 
A  férj   szerette,  most  imádja 
A  falu  népe  áldva  áldja  : 
Ily  szép  s  jó  nő  még  nem  vala. 
Egész  vidék  őrangyala. 

25.  Óhajt  minél  több  házi  gondot, 
Foglalkozik,  magányt  kerül ; 
Oltár  előtt  ha  térdre  omlott, 
Marad  csak  gyakran  egyedül. 
Szegénj't  vigaszt,  beteget  ápol. 
Majd  lovagol,  olykor  vadász', 
S  mi  pihenő  marad  napjából. 
Férjének  olvas,  zongoráz. 

Nincs  vita  köztök,   csak  egy  pontban, 
Ilyenkor  a  szó  szóra  lobban. 
De  hogyha  egyik  fölhevül, 
A  másik  mindjárt  csöndesül. 

26.  És  mi  e  pont?  Ügye  a  honnak  : 
Uj  veszteség,  uj  győzelem. 

Ha  néha  erről  társalognak. 
Nem  értik  egymást  rendesen. 
Ilonka  hallgat  csak  szivére, 
S  a  hü  honvéddel  lelkesül. 
És  örvend  férje  ellenére, 
Ki  aggódásba  elmerül. 
Telegdit  egy-egy  szó  megsérti. 
Ilonka  elbámulva  kérdi  : 
«Mi  rossz  van  abban,  Istenem, 
Ha  győzne  tiprott  nemzetem?* 

27-     «Nem  érted  azt!  ...  Oh  hallgass,  szivem! 
Hagyd  rám  e  terhes  gondokat !» 
Ilonka  most  elhallgat  híven 
És  a  társalgás  megszakad. 
De  amidőn  végkép  legyőzték 
A  tiprott  és  hős  nemzetet, 
Telegdi  nem  feddette  nőjét, 
Ha  sorsán  szivből  könnyezett, 
Ha  bujdosót  vendégül  rejtett, 
A  betegért  mindent  felejtett, 
És  nem  kiméit  pénzt  és  időt. 
Hogy  enyhítsen  sok  szenvedőt. 

28.  Hirt  hall  Ilon  sok  ismerősről. 
Ez  él  még,  azt  takarja  sír. 
Sokat  beszélnek  nem  egy  hősről 
S  Romhányiról  is  szól  a  hír. 
Derék  részt  vett  sok  győzelemben. 
Nem  tudni,  él-e  vagy  halott  ; 
Ilonka  erre  összerezzen, 

S  a  szónak  más  irányt  adott. 
De  elmereng  majd  és  feltámad 
A  régi  emlék,  régi  bánat  : 
Az  ajk  sóhajt,  a  sziv  szorul 
S  a  szemre  könnyes  köd  borúi. 

29.  «É1  vagy  meghalt?  Béke  porára! 
Egy  könnycseppet  megérdemel, 
Bár  megtört  éltem  bűne  ára. 
De  a  hazáért  vérze  el. 
Lemosta  csalfa  szíve  szennyét. 
De  hátha  él,  ki  tudja  hol, 

És  nem  találja  sehol  enyhét, 
Amint  üldözve  bujdokol  ? 
Hiszen  Matildja  elhagyá  rég, 
Veszélytől  ójja  meg  a  jó  ég. 
Találjon  vigaszt  és  reményt  .  .  . 
Oh  Istenem,  szánom  szegényt. » 

30.  E  merengés  többször  megújult. 
A  férj  legott  kérdé  baját, 
Ilonka  búsan  félre  fordult 

És  migraine-nel  menté  magát. 

így  volt  ma  is,  a  ködös  este 

Oly  méla-bússá  hangolá. 

Érezte,  fáradt  lelke,  teste, 

Sejtelmek  árn3'a  száll  reá. 

A  zongorához  ül  és  játszik 

Egy  vidám  dalt,  hanem  meglátszik. 

Nem  ott  a  szív,  ahol  a  kéz, 

A  vidámság  bús  hangba  vész. 

31.  önkénytelen  egy  bús  dalt  kezdett, 
Romhányinak  kedvenc  dalát. 
Hogy  észre  vészi,  keze  reszket, 

S  egy  más  dallamba  játssza  át 
Majd  félbe  hagyja,  férje  ébred  : 
<(Nem  nyugodnál  le,   Ilonám? 
Kiméld  egy  kissé  egészséged'. 
Egy  óra  már  éjfél  után!» 
Egyszerre  csak  eb  csaholása. 
Majd  a  cselédek  kiáltása 
Hangzik,  zajong  a  parkba'  lenn 
S  belép  egy  szolga  hirtelen. 

32.  «Mi  baj?  szólj!*  «Ott  alatt  egy  ember»  — 
♦Zsivány ?»  .  .  .  «0h  Isten  ments,  dehogy! 
Szegénynek  többé  semmi  sem  kell, 

Fel  is  hozták  már  valahogy. 
Ottan  feküdt  a  kertek  alján, 
Ha  meg  nem  halt,  ájult  talán  ; 
Egy  úti  táska  volt  a  balján, 
Ruhája  olyan  rongy  csupán  : 
Szakács  azt  mondja,   hogy  úr  légyen, 
Lehet,  igy  járni  most  nem  szégyen, 
Mióta  német,  muszka  jár. 
Nem  ritka  ily  vándormadár.* 

33-     A  gróf  megy  uj  vendégét  látni, 
Ilonka  g3^ügy szerért  siet, 
De  ágyon  fekszik  már  Romhányi, 
Ott  ápolják  a  beteget 
Az  összecsődülő  cselédek  ; 
Legbölcsebb  köztök  a  szakács  : 
«01yan  igaz,  aminthogy  élek. 
Nincs  itt  más  baj,  csak  szörnyű  láz.» 
«De  arcán  seb!»  mond  az  egyik  szolga. 
«Ej  mit  beszél,  nem  a  kend  dolga, 
Az  régi  seb,  van  másnak  is. 
Honvéd  biz,  ez,»  —  mond  a  kocsis. 

34.  A  komornyik,  ki  járt  a  világba', 
Nem  szól  csak  a  táskába  nyúl ; 
Merül  a  vendég  iratába, 

S  kiált  :  «Ez  gróf  Romhányi  úr.)> 

«Ha  gróf  is,  nem  bir  e  vidéken.* 

Mond  a  kulcsár  nag3^-fontosan. 

«Csak  mustárlisztet  ide  nékem, 

Ily  bajban  mert  nagy  haszna  van  .  .  . 

A  forróságot  ki  nem  állja  !>> 

A  kulcsárné  ezt  kiabálja, 

S  mellette  egy  imát  rebeg  : 

«Az  úr  Isten  g5^ógyítsa  meg!» 

35.  A  gróf  belép  és  kérdez,  rendel. 
Tüstént  fogat  s  küld  orvosért  ; 
Oszlóban  volt  már  a  sok  ember, 
Midőn  Ilonka  oda  ért. 

Benyit  gyorsan  a  kis  szobába, 
Döbbenve  áll  az  ágy  előtt, 
A  mécsnek  halovány  világa 
Megmutatja  a  szenvedőt. 
És  rá  ismer,  bár  arca  dúlva. 
És  felsikolt,  de  egy  perc  múlva, 
A  betegágyhoz  lép  megint  — 
Romhányi  búsan  rá  tekint. 


36.     De  rá  nem  ismer,  oly  nagy  láza, 
S  ismét  behunyja  a  szemét  .  .  . 
Hát  ily  sovány  regényem  váza, 
S  mily  prózai,  szokott  beszéd. 
Jó  olvasóm,  tán  így  fogsz  szólni. 
Ki  vártál  nagy  jelenetet, 
Romhányi  hogy'  fog  szónokolni  .  .  . 
Nem  kínozom  a  beteget. 
Ha  nagy,  csodás  és  szörnyű  szép  kell, 
A  Jókai  regényét  nyisd  fel ; 
Én  ezt  meg  nem  tanulhatám. 
Nincs  hozzá  sok  phantasiám. 

^7.     Mit  láttam,  átéreztem,  éltem, 
Egyszerűn  csak  azt  rajzolom, 
Ekkor  tájt  a  vidéken  éltem. 
Rom  vett  körül  és  fájdalom. 
Húsz  éve  elmúlt,  mint  egy  álom, 
De  szívemben  emléke  él, 
S  egy-egy  álmatlan  éjtszakámon 
Sírjából  e  kor  árnya  kél. 
Mily  szenvedés  és  mily  erények, 
Most  jobb  sors  s  mennyi  szennyes  érdek, 
Mily  hívság,  gőg,  bolond  beszéd. 
Nem  egy  elveszte  az  eszét. 

38.     De  hegyke  gúnnyal  nem  leckézem 
Korunkat,  ellágyult  e  szív  ; 
A  multat  újra  visszaélem 
És  az  emlék  hálára  hív. 
Nekem  is,  szegény  hányt-vetettnek 
Menhelyet  egy  kastély  adott  .  .  . 
Vén  fészek,  soha  sem  feledlek. 
Derüljön  boldogabb  napod! 
Oh  akkor  a  közveszteségben, 
Véreztünk  egy  szív  mély  sebében 
S  a  kunyhót  és  a  palotát 
Egy  fájdalom  nyilalta  át. 

39-     Mint  fecske  fészkét,  vidám  dallal 
A  szállást  meg  nem  fizetem, 
Most,  amidőn  már  hangom  elhal, 
lm  végre  meghálálom  én. 
Oh  ez  a  dal  nem  halhatatlan, 
De  híven  érzi  kebelem  ; 
Mind  od'adnám,  amit  adhattam. 
Hogy  mennyit  ér,  nem  kérdezem. 
Vén  kastély  a  Maros  völgyében. 
Vén  fák  között,  a  parton  épen, 
Kékes  ködöddel,  Gernyeszeg, 
Jó  tetted,  Isten  áldja  meg! 

Szép  hosszú  ősz  volt,  a  lég  tiszta, 
A  nyáj   még  zöld  füvet  tapos  ; 
Mintha  tavasz  mosolygna  vissza, 
Minden  derengő,  aranyos. 
A  hervadás  virulni  látszik. 
Itt-ott  másodvirág  a  fán  ; 
A  pókfonál  foszlánya  játszik 
Bokrok  közt  a  nap  sugarán, 
S  a  haldokló  természet  éke, 
Halvány  s  piros  szin  végy üléke, 
Hullámzik  méla  bajival, 
Míg  kéken  távol  ködbe  hal. 


2.     Oh  őszi  fénynek  enyhe  napja, 
Te  vagy  legkedvesb  évszakom! 
Szivem,  a  méla  érzés  rabja. 
Hányszor  merengett  bájadon! 
Hányszor  hallgattam  erdők  szélin 
A  hulló  lombok  halk  zaját. 
Mint  hervadó  boldog  remén\-im 
Lágyan  visszhangzó  sóhaját, 
S  el-elmélázva  nyájas  fényen, 
Enyhültem  egy-egy  szép  emléken. 
Hajh,  életem  ugy  is  mi  más. 
Mint  kora  őszi  hervadás! 

3-     Ezt  én  mondom,  és  nem  Romhányi, 
De  igy  érzett  ö  is  talán  ; 
Föltámadtak  emléki,  vágyi 
Az  ősz  merengő  sugarán, 
Amint  amott  a  parkban  ülve 
Egy  kőpadon,  hársfák  alatt. 
Elnézi  mélyen  elmerülve 
A  hulló  halvány  lombokat. 
Négy  napja,  hogy  felkelt  az  ágyból. 
Ma  jött  ki  elsőbb'  a  szobából 
Már  nem  beteg,  csak  érdekes, 
De  ily  hatást  most  nem  keres. 

4.  Egy  év  alatt  kissé  megvénült. 
Sokat  csalódott,  szenvedett, 
Könnyelmű  szíve  vérzett,  mélyült. 
Szeles  ifjúból  férfi  lett. 

Hazáját  most  jobban  szerette, 

Az  eltiport,  szegény  hazát ; 

Magyar  természet,  öröklötté. 

Már  igy  van  több  száz  éven  át. 

Ha  jobb  dolgunk  van,  meg  nem  férünk. 

Hiúság-  és  viszálynak  élünk, 

S  csak  akkor  csüggünk  igazán, 

Ha  tönkre  tettük,  a  hazán. 

5.  Az  élet  is  becsesbnek  tetszik, 
Mióta  csak  hajszálon  áll, 

S  midőn  im  azt  is  majd  elmetszik, 
Jobban  tudná  használni  már. 
Kastélya,  földje,  uradalma 
Földönfutónak  már  mit  ér? 
S  dicsvágya  fényes  birodalma  .  .  . 
Od'adná  egy  kis  tüzhelyér'. 
De  ilyen  a  sziv  :  amit  "bírunk. 
Meg  nem^  becsüljük  s  akkor  sírunk 
Érette  késő  könnyeket, 
Midőn  örökre  elveszett. 

Gyulai  Pál  munkái.  I.  lO 

Majd  csüggedt  lelkét  összeszedve, 
El-elgondolja,  mit  tegyen. 
E  helyt  maradni  nincs  sok  kedve, 
De  innen,  hajh  hová  megyén? 
A  véletlen  sodorta  erre 
S  Telegdi  gróf  vendége  lett. 
Hogyan  szoruljon  oly  emberre, 
Akit  gyűlölt  és  megvetett. 
Kivel  oly  sokszor  szemben  állott 
A  közpályán,  csatára  szállott, 
S^  akit,  nem  válogatva  szót. 
Úgy  cimzett  mint  honárulót? 

Ilont  is  ime  itt  találta. 

Kinek  hajdanta  udvarolt, 

Öt  Blanka  grófnő  néki  szánta  .  .  . 

Ej  az  egész  csak  tréfa  volt. 

Ilon  vigaszt  lelt  hamarjában, 

De  mégis  gúnyos  valami. 

Itt  élni  férje  kastélyában 

S  minden  nap  látni,  hallani : 

Mily  boldog  s  ő  mily  nyomorult  lett. 

Nem  sejti,  e  nő  mennyit  szenvedt, 

Gondolja  :  nősziv  lenge  nád  ;  — 

S  a  múltért  nem  furdalja  vád. 

Mégis  feltün  Ilonka  képe 
A  múltból  szende-bájosán, 
Matild  mellette  emlékébe' 
Oly  édes  ellentétbe'  van. 
Matild  megcsalta,  kinevette, 
Elhagyta  bú  és  baj  között,  — 
Mi  más  jó  Ilonka  tette. 
Kit  hozzá  semmi  sem  kötött. 
Nem  hagyta  el  az  elhagyottat. 
Ápolta  a  félig  halottat, 
S  melynek  csak  boldog  férj  örül, 
Oly  gonddal  vette  őt  körül. 

g.    Jó  szív  ez,  vagy  csak  finom  bosszú 
S  alázni  őt  csupán  a  cél? 
Oh  nem  lehet  türelme  hosszú, 
Parázs  fején  ez  a  fedél. 
Még  holnap  indul  messze  innen, 
A  büszkeség  vesz  rajt'  erőt, 
És  örvényébe  sűlyed  minden, 
Egy  rossz  szeszély  ragadja  őt. 
És  mintha  űznék,  oly  sietve 
Megy  föl  a  parkból  a  terembe, 
A  grófot  s  grófnét  kérdezi. 
Talán  már  búcsúját  v^szi? 

10.  Valóban  úgy,  de  alig  szólhat, 
Zavartan  áll  a  gróf  előtt. 

«Hár  Isten,  már  egészen  jól  vagy 
Telegdi  így  üdvözli  őt. 
<(Eddig  csak  betegünk  lehettél, 
Vendégünk  léssz  már  ezután  ; 
Jól  eltelik  a  hosszú  ősz  s  tél 
Tgy  hárman,  úgy-e  , Ilonám?* 
S  őt  nője  mellé  leültetve, 
Még  áradóbb  beszélő  kedve, 
De  ez  Romhányin  mit  se'  fog, 
«Bocsáss  meg,  holnap  indulok. » 

11.  «Az  orvos  tiltja,  nem  mehetsz,  nem, 
És  tiltja  nőm  és  tiltom  én  ; 
Ugyan  hová  is  mennél  innen 

A  vérbíróság  idején? 
Itt  nem  keresnek,  mert  tudják  jól, 
Hogy  egykor  ellenfél  valánk.» 
Romhányi  közbe  vágva  így  szól, 
S  halvány  arcát  elfutja  láng : 
«Egy  okkal  több,  mely  innen  elhajt 
Honvéd  miatt  mért  szenvednél  bajt? 
Bár  vész,  halál  vár  utamon. 
Kegyed'  el  nem  fogadhatom.* 

12.  Telegdi  hallgat,  nője  szólna, 
De  elhal  a  szó  ajakán  ; 
Romhányi,  mintha  bűnös  vohia, 
Megsemmisül  pillantatán. 

Oh  mily  nemes  e  hölgynek  arca, 
Rajt'  mennyi  részvét,  mennyi  vád. 
Sebzett  szivének  nehéz  harca 
Oly  lág}'  fönségbe  olvad  át. 
És  e  varázstól  meghatottan, 
Romhányi  csöndesül  legottan 
S  mig  szeme  a  nőn  tévedez, 
Kezet  nyújt  s  lép  Telegdihez. 

13.  «Bocsáss  meg,  kissé  heves  voltam, 
De  testem,  lelkem,  lásd,  beteg. 
Mint  üldözött,  keserűn  szóltam. 
De  jó  szived  ne  értse  meg. 
Fogadd  hálám'  s  oh  nemes  lélek. 
Grófné,  szintén  fogadja  itt  : 

El  nem  felejtem,  amig  élek. 

Jó  szíve  drága  gondjait. 

S  bár  jobb  lett  von',  ha  ér  halálom 

A  kert  alatt,  a  nyirkos  ágyon. 

Mert  nincs  .szám.omra  több  öröm. 

De  éltem'  önnek  köszönöm. 

14.  S  ha  egykor  azt  önért  áldoznám, 
Megnyúgodhatnám  sorsomon  ; 
Ég  áldja,  néha  gondoljon  rám, 
Most  könnyebbülve  távozom.)) 

S  oda  hajhk  kezét  csókolni, 
Ilon  rezzen,  mint  nyárlevél. 
Nem  vonja  el,  de  nem  tud  szólni. 
Ajkán  csak  egy  mosoly  beszél. 
Mosoly,  mely  sziv  mélyéből  támad 
És  ép  oly  gyorsan  szívet  áthat, 
S  melyről  nem  tudni,  hogy  vajon 
Öröm  szüle  vagy  fájdalom. 

15.     Romhánjd  még  egyszer  kezet  nyújt 
Telegdinek  s  távozni  kész. 
«Maradj,  feledjük,  ami  elmúlt, 
Maradj,  el  nem  bocsát  e  kéz. 
Te  félre  értél,  megbocsátok, 
Arcomról  a  szivembe  látsz. 
Pártok  között  kihalt  az  átok, 
S  közös,  mely  összefűz,  a  lánc, 
A  szolgalánc,  a  haza  búja, 
A  Nemesis  fenyitő  újjá 
Sújtott  reátok  és  reánk. 
Mindnyájan  bűnösek  valánk.* 

i6.     «Most  vendégem  vagy,  úr,  mint  otthon, 
Szent  a  magyar  vendégi  jog  ; 
Bár  e  hazában  mindenütt  rom. 
Az  őserény  él  s  élni  fog. 
Maradj,  ne  szólj,  halálra  sértesz. 
Ha  házam'  újra  megveted. 
Elég  .  .  .  Ugy-e  a  lóhoz  értesz? 
Mutassak,  jőj,  egy  mént  neked, 
ítéld  meg,  olcsó-e  vagy  drága ?» 
És  Romhányit,  ki  küzd  magába'. 
Karon  ragadja  hirtelen  : 
«Csak  délre  várj  ránk,  édesem.)) 

17.     Elmennek  a  lovat  megnézni, 
Bejárnak  parkot,  földeket, 
Romhányi  percről-percre  érzi. 
Hogy  innen  most  el  nem  mehet. 
Heged  gyanúja,  büszkesége 
Egy  jól  töltött  rövid  napon. 
Immár  a  kastély  törzsvendége. 
Álnéven,  mint  távol  rokon. 
E  rejtek  enyhe  lombok  árnya, 
Barátság  s  női  kegy  virága 
Fonódnak  későn  és  korán 
Mintegy  füzérré  homlokán. 

i8.     Oly  szép  falún  a  csöndes  élet, 
Izgalmak  s  fáradság  után 
A  hívság  lázas  gondja  széled, 
Nyugtat,  megenyhít  a  magány. 
Romhányi  mostan  él  először 
Magányban  s  nyugodt  napokat. 
Természet  és  szíves  családkör 
Lelkének  uj-uj  tápot  ad. 
S  midőn  el-elvonúl  magába, 
A  félr'eső  vendégszobába, 
És  érez,  gondol,  elmerül. 
Magát  nem  unja  egyedül. 

ig.     El-messze  láthat  ablakából, 
A  várkastély  egy  dombon  áll, 
A  park  fölött  a  kékes  távol. 
Hol  vándordarvak  serge  száll ; 
Széles  rónának  sürü  hegység 
ölelve  nyújtja  karjait. 
Fel-  és  alföld,  mint  bájos  egység. 
Hódol  e  várkastélynak  itt. 
Keletre  bérc  s  erdő  homálya, 
A  hajnal  fényes  koronája  ; 
Nvugotra  sík,  mint  tiszta  lap, 
Mintegy  tengerbe  száll  a  nap. 

20.     Merengve  gyakran  itt  találja 
A  vidám  reg,  s  a  méla  est, 
Borús,  derült-e  kedves  tája, 
Mindegy,    elnézi  örömest. 
Szél  és  patak  beszédes  ajka 
Oly  sok  mindent  suttog  neki, 
S  mint  gyermeket  mesélő  dajka 
Csitítja  és  elrengetí. 
Kinek  a  föld  oly  szűk  volt  hajdan, 
Az  élwadász,  a  nyughatatlan, 
E  zugba',  mint  remete  él. 
Emlékszik  s  többé  nem  remél. 

21.  Nem  ismer  néha  önmagára, 
Oly  bús  emberré  változott ; 
Csalódás  a  bölcsesség  ára, 

S  midőn  lelkünk  kif áradott. 
Többé  nem  néz,  nem  küzd  előre, 
Csak  szemlélődik  multakon. 
Látjuk,  mi  volt  hibás,  mi  dőre  ; 
De  máskép  tennénk-e  vajon. 
Ha  szívünk  új  reménybe'  dobban, 
Ha  szenvedélyünk  lángra  lobban? 
A  máskép  csak  más  tévedés, 
Uj  bánat,  uj  bölcselkedés. 

22.  A  múlt  előtte  romba'  fekszik, 
Por  és  hamu  sok  drága  kincs  ; 
Emlékein  föl  nem  melegszik, 
Érettök  még  egy  könnye  sincs. 
Mily  nagyra  tört  tehetség  nélkül. 
És  mily  hiú,  mily  léha  volt! 
Azt  hitte,  hogy  hazája  épül. 

Ha  tervelt,  irkált,  szónokolt. 
Mint  államférfi  s  had  vezére, 
Lépett  hazája  küzdterére, 
S  kitűnt  im  a  vész  idején, 
Hogy  legfeljebb  jó  közlegén^^ 

23.  S  ez  egy  mégis  vigasz  szivének. 
Mégis  betöltött  egy  helyet. 

És  használt  annyit  nemzetének. 
Amennyit  kis  körben  lehet. 
Ezért  ne  nézd  le  hősöm'  mindjárt, 
Te  büszke,  szájas  honfitárs, 
Ki  oly  utón  vagy,  melyen  ő  járt. 
S  tán  még  nagyobb  jövőre  vársz. 
Mert  nem  tudom,  hogy  pályád  végén. 
Túl  a  képzelgők  tört  reményén, 
Hol  nincs  már  rózsa,  csak  tövis, 
Lelsz-é  vigaszt,  csak  ennyit  is. 

24-     Elzúg  Romhányi  lelke  éjén 
Pártszenvedély  és  harci  zaj, 
De  meg-megmozdul  sir  ja  mél\^én 
A  sok  kihalt  szerelmi  baj. 
És  zendül  a  vigalmak  húrja, 
Ellebben  sok  szép  nőalak, 
Bohó  világát  éli  újra. 
Dicsfényét  ifjú  napjinak. 
Édes  bók,  illatos  levélkék. 
Amott  egy  hajfürt,  itt  egy  mellkép, 
Csók  és  sóhaj,  könny  és  mosoly, 
örök  hűség  —  mind  füsgomoly. 

25.  Oh  nincs  egyetlen  szent  emléke. 
Még  egy  boídog  napot  sem  élt. 
Hiú  örömök  tengerébe 
Meríílve  bár  mindent  remélt. 
Nyugalmát  hol  keresse,  lelje? 
Azt  nem  nyújt  az  ily  szerelem  ; 
Csalódva  nincs,  mi  fölemelje. 
Csak  undort  érez  hidegen. 
Amit  eljátszott,  föl  nem  támad, 
Mind  hasztalan  a  késő  bánat. 
Múlt  és  jelen  egy  kép  sivár, 

A  szebb  jövőnek  vége  már. 

26.  Mégis  mint  a  halálra  itélt. 
Ki  az  utolsó  éjtszakán 
El-elfeledve  amitől  félt, 
Megenyhül  az  álom  karán, 

S  legboldogabb  jövőt  álmodja  : 
Romhányi  is  úgy  álmodik. 
Üdvözli  őskastélya  dombja, 
Immár  megint  otthon  lakik, 
S  csöndes  munkásság  örömében. 
Boldog  családja  kis  körében 
Nyugodtan  él,  multat  feled. 
Tűr  és  remél,  fárad,  szeret. 

27.  Ott  a  tágas  szegletszobában, 
Hol  egykor  édes  anyja  élt, 

S  altatva  őt,  gyermekkorában 

Esténként,  oly  gyakran  mesélt. 

Egy  nő  fogadja  szerelemmel, 

A  kastély  ifjú  asszonya  .  .  . 

«Ábránd  —  kiált  fel  könnyes  szemmel  -^ 

Hajh  nem  leszek  boldog  soha.»    - 

De  ott  lebeg  a  hölgy  alakja, 

Hiven  kiséri,  el  nem  hagyja. 

És  nappal,  késő  éjjelen, 

Ébren,  álmában  megjelen. 

28.  Eszménykép,  képzelet  szülötte, 
És  még  sem  az,  való,  ki  él. 
Angyalként  virrasztott  fölötte, 
Halálos  ágya  mécsinéi. 
Minden  nap  látja  és  csodálja. 
Szól  vele  és  mellette  űl, 

A  nőiség  erénye,  bája 
Talán  csak  benne  egyesül. 
E  képzelt  arc  minden  vonása 
Ilonkának  szakasztott  mása  : 
Élő  és  álmodott  alak 
Csodásan  összejátszanak. 

29.  így  él  Romhányi  álmodozva  ; 
Elmélkedés  és  képzelet 
Szivén,  elméjén  megosztozva 
Sülyedni  kezdő  múlt  felett 
Egy  uj  világot  alkotának, 
Tarolt  mezőkön  új  tavaszt. 
Maga  alig  hisz  önmagának 

S  bár  meg  nem  vallja,  érzi  azt, 
Oh  érzi,  hogy  Ilonka  képe 
Eszménnyé  vált  ujúlt  szivébe', 
S  ez  érzés  több,  mint  tisztelet. 
Reménytelen,  s  titkon  szeret. 

30.  Ez  érzést  minden  nap  táplálja 
Újabb  meg  újabb  alkalom, 
Ártatlan  csáb  jávai  kínálja 
Vadászat,  séta  és  szalon. 

Ott  lovagolgat  oldalánál, 

A  kandalóhoz  véle  ül, 

S  ha  énekel  a  zongoránál, 

Hallgatja,  nézi,  elmerül. 

S  gondolja  :  «E  nő  ugyanaz  hát, 

Kit  ismertem,  mint  szende  lyánykát, 

Ki  engem'  egykor  szeretett, 

S  oly  könnyen  a  más  neje  lett?» 

31.  «Miért  ne,  hogyha  más  megkérte? 
Nekem  játékszer  volt  csupán, 

És  most  az  Isten  büntet  érte. 
Mily  változás  egy  év  után. 
E  változást  hogy  értse  meg  jól, 
Telegdi  a  szobába  lép, 
Most  érkezett  meg  a  városból, 
lm  egy  boldog  családi  kép. 
Ilon  a  férj  keblére  olvad, 
Ez  örömében  alig  szólhat, 
Romhányi  búsan  földre  néz  : 
«Ez  nem  lehet  csak  tettetés !» 

32.  Szivét  nem  féltés  kinja  diílja. 
Sem  versenytársi  bosszúvágy, 
De  napról-napra  mélyebb  búja, 
Bár  azt  folyvást  legyőzni  vágy'. 
Éltében  sokszor  szeretett  már. 
De  érzi,  ez  más  szerelem  : 
Csendes,  félénk,  viszonzást  nem  \'ár, 
Kitépve  újra  megterem. 

És  bájol  némasága,  titka, 
Bánátja  sok,  öröme  ritka. 
De  fényt,  erőt,  hitet  lehel, 
S  megnemesítve  fölemel. 

33-     A  szende  lányt  fürtös  fejével 
Rég  elfeledte,  de  a  nőt, 
Ki  rá  tekint  mély  kék  szemével 
S  oly  részvevőn  ápolja  őt, 
Majd  bús  arcával  visszainti, 
Midőn  könnyelműn  menni  kész, 
S  amint  hálás  csókjával  hinti. 
Reszketni  kezd  a  drága  kéz  : 
Mindezt  hiven  szivébe  zárja, 
De  hetekig  hiába  várja 
Ilonnak  még  egy  ily  kegyét, 
A  régi  hajlam  új  jegyét. 

34.  Ilonka  nyájas,  víg,  beszédes, 

S  ha  kell,  érzelmes  és  komoly, 
Soh'sem  kacér,  soh'sem  negédes. 
Ajkán  szokott  szives  mosoly. 
A  múltról  hallgat,  véle  szólva, 
S  kerül  legkisebb  célzatot. 
Az  mintha  rég  feledve  volna  ; 
Romhányi  elgondolkozott. 
«Ki  fejti  meg  ez  ellenmondást? 
Sorsunk,  hogy  megbőszüljük  egymást. 
Reám  most  az  ő  múltja  vár, 
A  régi  kölcsön  visszajár.* 

35.  Egykor,  kalandos  fénykorában. 
Csak  ingerié  az  ily  eset, 

A  küzdelem  nehéz  csatában 
Szivének  mintegy  jól  esett. 
Heves,  merész  ostromra  szállott, 
Most  gyáva,  tétlen,  szótalan, 
És  harc  nélkül  legyőzve  áU  ott, 
Oly  szenvedő  gyámoltalan. 
Buját,  titkát  mélyebbre  rejti, 
S  nem  tudja,  ez  inkább  megejti 
Szegény  Ilont,  mint  bármi  más, 
Merészebb  csábitó  fogás. 

36.  Romhányi  bár  a  régi  volna, 
Ilonka  védhetné  magát, 

A  tettetőhöz  nem  hajolna, 
S  nem  hinné  csábitó  szavát. 
Mint  ártatlan  leánykorában  ; 
De  im  most  elhagyott,  szegény, 
Üldözve  bolyg  a  nag}''  világban, 
Oly  méla  bú  tekintetén. 
Nincs  nagyravágyó  szenvedélye, 
Érzelmesebb,  mélyebb  kedélye, 
S  nem  lármás  szóval  csüng  hónán. 
Egy  néma  sebhely  homlokán. 

37.  A  nőt  ne  mondd  örök  szeszélynek. 

Érzelme  hűbb,  mint  férfié. 
Ha  meg  nem  rontja  hiu  érdek, 
A  legnemesb  sziv  az  övé. 
Szerencsétlent  csak  ő  tud  szánni, 
És  vigasztalni  szenvedőt, 
A  tévedést  siratni,  bánni, 
S  ha  nem  vár  boldogabb  jövőt, 
N5mgodtan  élni  és  lemondva, 
Föláldozón  és  mosolyogva, 
S  ki  nem  fáradva  soha  sem, 
Meghalni  hitben,  csöndesen. 

38.  Ily  szíve  volt  Telegdinének, 
Bús  napjait  így  élte  át, 

S  balsorsát  látva  kedvesének, 
Szánalma  mindent  megbocsát. 
A  régi  hajlam  meg-megéled. 
Most  tárgya  sokkal  nemesebb  ; 
Melyet  hegeszt  idő  s  az  élet, 
Fölszakadoz  a  régi  seb  : 
Oh  mily  gyönyört  s  fájdalmat  érez, 
Hogy  ily  közel  van  kedveséhez. 
Minden  nap  látja  s  hallja  őt, 
A  mélabúst,  a  szenvedőt. 

39-     Óhajt  keblére  rá  omolni, 
S  elsírni  titkos  könnyeit, 
Zokogva  együtt  panaszolni 
Éltök  nehéz  küzdelmeit, 
S  vigasztalni :  ha    mindent  vesztett. 
Maradt  egy  szív,  mely  még  remél, 
Egy  szív,  amely  csak  érte  reszket, 
Csak  véle  örvend,  néki  él, 
En\^híti  napja  fáradalmát. 
Megédesíti  éji  álmát  .  .  . 
«Enyhülj,  gyógyulj  meg  e  szivén. 
Oh  sebzett  hős,  kedves  hivem!» 

40.  Egy  alkonyatban  így  mereng  el 
Ilon  sokáig,  egyedül, 

Elnézi  nedvesük  szemekkel 
Amint  a  nap  alább  merül 
S  még  egyszer  éltető  sugarát 
Elönti  földön  és  egén, 
De  majd  az  éj  rá  vetve  árnyát, 
Kioltja  lassan,  hidegen  : 
ügy  oltja  ki  ábrándja  fényét, 
Szerelme  elkésett  reményét 
A  lesben  álló  hideg  ész. 
És  minden  rémes  éjbe  vész. 

41.  Önnönmagától  visszaretten  : 
«Bocsásd  meg  bűnöm'.  Istenem! 
Hogy  sülyedek,  oh  jaj  mi  lettem, 
Kimondani  alig  merem !» 

A  lelki  vád,  a  bú,  a  szégyen 
Lesújtják,  sírva  elalél ; 
Az  esthomály  leszálla  régen, 
Az  őszi  hold  tört  fénye  kél. 
Mint  szemfedő  borul  sugara 
Ilonka  merevült  arcára, 
S  furulyaszó,  mint  síri  dal. 
Zendül  messzünnen  és  kihal. 

42.  Belép  Telegdi  nem  sokára. 
Elnézi  szunnyadó  nejét, 

Csókot  nyom  halvány  homlokára, 

Suttogva  gyöngéden  nevét. 

*Már  rég  várunk  rád  a  szalonban, 

Elszunnyadoztál  úgy-e  hát?  .  .  . 

De  szólj,  az  égre,  mi  bajod  van, 

Kezed  hideg,  láz  jött  reád?» 

«0h  nincs  bajom,  nincs  épen  semmi. 

Egy  kis  hülés,  láz  akart  lenni. 

De  múük  már,  jobban  vagyok,  — 

ölelj  meg  és  meggyógyulok.* 

43.  Ilon  férjét  magához  vonja, 

S  átfogva  hévvel  csüng  nyakán, 

Oly  érzelmes  hangon  susogja  : 

«0h  mondd,  szeretsz-é  igazán  ?» 

<(Szeretlek-é,  mily  balga  kérdés, 

Mi  jut  eszedbe,  édesem?)) 

«Ne  haragudjál,  ez  nem  sértés. 

Csupán  csak  álom,  sejtelem. 

Azt  álmodám,  lásd,  hogy  meghaltam. 

Ezüstös  szemfedő  volt  rajtam, 

S  bús  ének  kísért  síromig,  — 

Az  álom  gyakran  béteUk. 

44.  Gyászolsz-e  szivből,  könnyhullással 
Ha  meghalok,  majd  engemet? 
Tudnál-e  boldog  lenni  mással?  .  .  . 
Nem  bántaná  emlékemet. 

Mert  boldogítni  nem  tudálak. 
Mint  óhajtám  ;  más  fog  talán. 
Bocsáss  meg,  ha  nem  láthatnálak, 
S  ez  volna  végső  éjtszakám.» 
«Az  Istenért,  nőm,  lelkem,  szentem !» 
Kiált  a  férj  kétségb'esetten. 
Cselédet  hiv,  lefekteti, 
Virasztja,  gyógyszert  nyújt  neki. 

45-     Nem  a  gyógyszer,  nyugalmas  álom 
Gyógyítja  az  ily  beteget ; 
Más  napra  kelve  haloványon, 
De  mosolyogva  ébredett. 
*Immár  egészen  jobban  lettem !» 
«0h  kedves  nőm,  oh  mily  öröm.» 
«Te  most  is  itt  vagy  még  mellettem? 
Szegény  jó  férjem,  köszönöm. 
Maradj  is  mindig  oldalamnál, 
A  gyöngeség,  a  bánat  elszáll, 
S  vidám  hajnalra  virradok. 
Ha  látlak  és  veled  vagy  ok. » 

46.  A  férj  ideges  gyöngeségnek 
Gondolta  csak  Ilon  baját. 

És  mint  nem  fontos  eseménynek 
Elfödte  az  idő  nyomát. 
Hanem  Romhány i  érzi,  látja, 
Ilonkán  változás  esett  : 
Többé  nem  nyájas  jó  barátja, 
Meghidegült  egy  keveset. 
Kerülni  látszik  társaságát, 
A  séta,  kert,  szalon  magányát. 
Ahol  nem  egyszer  azelőtt 
El-eltöltötték  az  időt. 

47.  «Mi  történt?  Vagy  tán  észrevette 
Hiven  elrejtett  titkomat? 

És  dőreségem'  megvetette. 

És  hogy  remélnem  nem  szabad, 

így  adja  tudtul?  .  .  .  Nincs  reá  ok  .  .  . 

Avagy  kacérkodik  talán? 

Nem  .  .  .  nem!  .  .  .  Nyitjára  nem  találok, 

E  nő  szive  örök  talány. 

örökre  bár  feledni  tudnám, 

Vagy  keblem'  egyszer  feltárhatnám ; 

Szenvedve  tisztult  e  kebel. 

Ily  megvetést  nem  érdemel!* 

48.  Romhány i  kétkedő  elméje 
Eltépelődik  éjjelen, 
Elrejtve  nappal  szenvedélye. 
Ha  társaságba'  megjelen. 

Sőt  gyakran  víg  álarcot  tesz  föl. 
Eltréfál,  mosolyog,  nevet, 
ösztönszerűn,  félbüszkeségből 
Játszik  jó  kedvű  szerepet. 
Ilonka  elbámulva  nézi, 
E  változást  tüstént  megérzi. 
Örülne,  mégis  fájva  fáj 
E  néma  kölcsönös  viszály. 

49.  A  várkastélyban  ígyen  éltek. 
Egy  boldog  s  két  boldogtalan. 
Máskép  éreztek,  mint  beszéltek. 
Nem  értve  egj-mást  untalan. 
Játszták  az  élet  színjátékát, 
Miképen  játszom  én,  te,  más ; 
Az  ember,  bár  kerülje  sorsát, 
Nem  egyszer  nüly  komédiás. 
Mily  ritkán  az,  aminek  látszik. 

Jól  vagy  rosszul,  szerepet  játszik  .  .  , 
De  hol  marad  történetem? 
Majd  folytatom,  csak  türelem. 

50.  Annyit  megmondok  most  előre. 
Hogy  hősöm  nem  lesz  Don  Jüan, 
Anyegin  sem  válik  belőle. 
Szegény  Romhán}^  ő  csupán. 
]\Iagyar  szülött,  bírálóim  bár 
Tagadják  s  becsmérhk  nagyon, 
Hanem  gúny  rajtam  ki  nem  fog  már, 
Munkámat  félbe  nem  hagyom. 

Nem  csüggeszt  balga  vád,  ítélet. 
Nem  ösztönöz  hiú  dicséret  .  .  . 
Ne  kíméld  gyönge  oldalát. 
De  várd  el  végét  legalább. 


NEGYEDIK  ÉNEK. 


Nem  egyszer  olvasom  lapokban  : 
Jobb  volt  Bach  és  Schmerling  alatt. 
Egy  jobb  idő  e  rossz  napokban 
Reményül  mégis  fenn  maradt, 
lm  most  minden  feladva  önként  : 
Becsület,  jog,  hit  és  remény 
Ott  sülyedeznek,  tört  hajóként, 
Egy  gyáva  rendszer  tengerén. 
A  rossznál  még  rosszabbat  értünk, 
Csupán  cifrább  ruhát  cseréltünk. 
Veszendő  hajh!  az  ősi  kincs, 
S  erősb  a  régi  rabbilincs. 


Ha  sorsuk  egyszer  jobbra  válik, 

A  népek  úgy,  mint  egyesek, 

Szenvedtek  bár  sokat  sokáig. 

Oh  mily  hamar  felejtenek! 

A  jelent  nem  a  múlthoz  mérik, 

Leikök  képzelt  jövőben  él, 

S  ha  mind  azt  könnyen  el  nem  érik. 

Mit  büszke  vágyuk  hőn  remél : 

Megszállja  őket  a  bú-bánat, 

Egy  pár  könnj'csepp  tengerré  árad 

S  oly  fájó,  átkos  a  panasz. 

Mintha  való  kín  volna  az. 


Gyulai  Pál  munkái.  I. 


3-     Nem  ígyen,  sőt  nem  is  beszéltünk 
Negyvenkilenc  őszén,  telén. 
Szent  Isten!  mily  időket  értünk! 
Könnj^-  s  vérbe  fúlt  hit  és  remény. 
Mi  szent  a  honfiszívnek,  dúlva, 
Bennünk,  körülünk  mennyi  rom. 
Oh  mennyi  minden  porba  hulh'a 
S  mi  mély  és  néma  fájdalom! 
S  amit  már  most  csak  mondunk  szóval, 
Siralmas  hangon,  nagy  hűhó\-al, 
Mintegy  rajt'  kapva  is  talán  : 
Akkor  éreztük  igazán. 

4.  A  várkastélyban  is  gyakorta 
A  honfi-bú  megnehezült, 

A  jó  kedvet  el-elrabolta 
S  olykor  haraggal  is  vegyült. 
Egy-egy  uj  hír  a  hírlapokban 
Vagy  Pestről  érkezett  levél. 
És  ím  a  szív  uj  sebbe'  dobban, 
Az  ajk  sóhajt,  hallgat,  beszél  .  .  . 
A  honfiérzés  csordul,  árad. 
Sok  régi  emlék  fel-feltámad, 
S  a  kandallónál  éjfélig 
A  hosszú  est  búban  telik. 

5.  Hetenként  egyszer,  megvan  napja, 
A  kastélyba  fellátogat 

A  falunak  két  öreg  papja. 

És  sokról  elbeszél  sokat. 

Egyik  Calvin,  más'  Róma  híve, 

De  mindenik  hü  hazafi. 

És  honfi  búval  teltebb  szíve. 

Mintsem  ki  tudná  mondani. 

Egykor  zajongtak  egymás  ellen, 

Most  más  idő  jár,  más  a  szellem, 

Együt  sóhajtnak  egy  imát : 

«Ég  ója  a  szegény  hazát. » 

6.     Telegdi  a  tüzet  felszítja 

És  még  nagyobb  tűzzel  beszél, 

Bachot,  majd  Schwarzenberget  szidja 

És  pártjában  folyvást  remél. 

«Ez  menti  meg  majd  nemzetünket, 

Előbb  utóbb,  az  mit  se'  tesz.» 

A  két  öreg  pap  mind  csak  ünget  : 

«Az  Isten  tudja,  hogy  mi  lesz.» 

Romhányi  hallgat,   nincs  reménye, 

S  amint  kialszik  a  tűz  fénye. 

Megébred  és  Ilonra  néz, 

És  lelke  kettős  búba  vész. 


Nem  ily  csendes  a  kastély  mindég, 

Egy-egy  zajosb  nap  is  derül : 

A  vidékről  sok  úri  vendég 

Úgy  egyszer  másszor  összegyűl. 

Névnapra  most,  majd  meg  vadászni 

Uj  hirt  beszélni,  hallani 

S  mint  egykor,  vígan  lakomázni, 

De  kedvök  nem  a  hajdani. 

Nem  szól  zene  és  tánc  se'  perdűl, 

A  pohár  is  ritkábban  csendül, 

Csak  szó  ki  nem  fogy,  vita  foly, 

Mint  a  megyén,  zajos,  komoly. 

Valóban  itt  is,  mint  gyűlésen, 

Minden  pártnak  van  szónoka. 

És  új -új  hévvel  küzd  a  résen, 

Ha  nő  a  szenvedély  foka. 

Az  ostromállapot  híjába. 

Elítélhet  egy  mühót. 

De  el  nem  fojthat  e  hazába' 

Pártszenvedélyt  és  dictiót. 

A  fővárosban  és  vidéken. 

Ha  összegyűlnek  hárman-négyen, 

Folyvást  föléled  a  megye 

S  tüzes  vitát  kezd  szelleme. 

9.     A  szélső  jobboldal  vezére 
Egy  öreg  úr,  gróf  Szigeti, 
Esküszik  Nagy  Pál  nagy  ne\'ére 
S  a  rég  multat  dicsérgeti. 
«A  sok  reformmal  feldulátok 
Az  ősalkotmányt  könnyedén, 
Gyümölcse  muszka,  német  átok, 
Amint  sokszor  megmondtam  én. 
S  kimondom,  bár  mily  rosszul  essék, 

A  magyar  nemzet  a  nemesség. 
Alkotmányunk  csak  véle  állt. 
Együtt  szenvedték  a  halált. » 

10.  «Nem  a  reform,  hanem  rossz  módja  .  .  .* 
Szabolcsi  hévvel  közbe  szólt. 

Most  Széchenyinek  hü  apródja, 
Régebben  ellensége  volt. 
A  pártok  utján  soha  sem  jár, 
Tettben  haboz,  de  szóra  kész. 
Bölcselkedik,  ha  késő  immár. 
S  utólag  mindig  nag}'  vitéz. 
Amit  megirt  Széchenyi  régen. 
Mint  új  dolgot  elmondja  szépen, 
S  oly  önérzettel  hallgat  el. 
Mint  aki  nagy  dolgot  mivel. 

11.  «A  baj  nem  ez  volt,  tudtam  mindég  — 
Telegdi  gróf  meg  ezt  veti  — 

Erős  kormányra  lett  vón  szükség, 

Mely  a  reformot  vezeti. 

Mi  ezt  akartuk,  ellenzétek, 

S  mi  a  mélyben  lappangva  font. 

Kitört  a  vész,  fölébredétek. 

Későn,  az  mindent  elsodort. 

De  új  idők  ú]  lelket  szülnek, 

A  régi  pártok  egyesülnek, 

S  legyen  bár  sorsunk  mostoha, 

Ity  egvek  nem  voltunk  soha!» 

12.  «Bár  egyek  akkor  lettünk  volna, 
Midőn  kard  volt  kezünkbe'  még, 
Nyakunk  igába  nem  hajolna, 

És  diadal  lett  vón  a  vég!» 
ígyen  kiált  fel  haragjában 
Geréb,  egy  ifjú  hazafi, 
Ki  küzdött  sok  véres  csatában 
S  vérét  most  is  kész  ontani. 
A  szélső  elvek  buzgó  híve, 
Eszénél  mindig  több  volt  szíve. 
Mint  hitte,  mit  félt  vagy  remélt, 
És  mint  valóról  úgy  beszélt. 

13.  <(Nem  a  fegyver  győzött  le  minket. 
Ez  ami  fáj,  mi  sebet  üt. 
Rettegte  győző  sergeinket 

A  német,  muszka  mindenütt. 

De  mit  kezdettek  rút  viszályok, 

Bevégzé  azt  az  áriilás. 

Hah  Görgeire  szálljon  átok. 

Csak  ő  a  bűnös,  senki  más, 

S  Ko.ssuth,  szabadság  prófétája. 

Kit  áld  a  nemzet  szíve,  szája, 

Vezessen  Isten  útadón. 

Hogy  mentsd  meg,  visszavár  c  honi' 

14.  Tetszés,  nem  tetszés  zajjá  támad,  — 
Romhányi  hirtelen  feláll, 

Harag  szemében,  arca  sápadt, 
Gerébbel  bátran  szembe  száll. 
«Ne  ámítsuk  mindig  magunkat, 
Megadtuk  árát,  már  elég, 
E  léha  szellem  tönkre  juttat, 
S  egy  uj  vihartól  ójon  ég. 
Nem  árulás  győzött  le  minket, 
S  aki  vezérlé  sergeinket, 
Hü  honfi  volt,  dicső  vezér, 
Habár  jutalma  nem  babér. 

15.  Hányszor  ragadta  győzelemre 
A  háromszínű  lobogót, 

S  eladta  volna?  .  .  .  Istenemre, 
Alig  tudok  rá  lelni  szót. 
Gyalázat,  hogy  most  igy  beszélünk. 
Dicsőségünkön  tapodunk. 
Ami  való,  azt  látni  félünk, 
S  ébredve  újra  álmodunk. 
Vezérem  volt  és  híve  voltam, 
A  hont  szeretni  ott  tanultam 
Halálos  vészbe  öltözött 
Csaták  és  ostromok  között. 

16.  Küzdöttem  oldalánál,  arca 
A  harci  zajban  felderült, 
Mig  máskor  titkolt  lelki  harca 
Sötét  gondjába  elmerült. 
Hónát  bár  némán,  hőn  szerette, 
De  jövőjén  kétségb'esett, 

S  ha  kardjával  meg  nem  menthette. 

Megmenté  a  becsűletet. 

S  mi  most  az  övét  elraboljuk? 

Nevére  a  rágalmat  szórjuk? 

Ne  emlegessünk  árulást. 

De  tűrjük  el  a  sorscsapást.* 

17.  lm  erre  most  a  szó  megárad, 
Két  nagy  párt  a  kis  társaság. 
És  késő  estig  el  nem  fárad, 
Zajongni,  szólni,  győzni  vág^^ 
Nem  könnyű  győzni,  sőt  felette 
Nehéz,  hol  szóíni  is  bajos  : 

E  hont  ki  az,  ki  tönkre  tette, 
Görgei  vagy  Kossuth  Lajos? 
Ez  a  kérdés  s  mellette  sok  még. 
Ami  leginkább  szivén  fekvék. 
Elmondja  hévvel  mindenik, 
A  hon  javára,  azt  hiszik. 

i8.     Kossuth  Lajost  el-eldicsérik 
És  félistenné  emelik, 
És  Görgeit,  ameddig  érik, 
Egész  ördögnek  képzelik, 
S  viszont.  —  Elmondogatják  sorra. 
Hogy  mit  s  mit  nem  tett  volna  ez, 
Amaz,  ha  épen  nem  lett  volna 
És  e  ha  múndent  elfedez. 
Nem  ismétlem,  hisz  tudjátok  jól, 
Szóból,  könyvekből,  hírlapokból. 
Még  most  is  foly  e  régi  per, 
Szerény  lantom  nem  dönti  el. 

19.  De  húrjain  olykor  megrezdül 

Egy  méla  hang.  Mért  nyomjam  el? 
Habár  tudom  hiába  zendül, 
Rá  nyájas  visszhang  nem  felel. 
A  nép  bálványt  teremt  magának, 
Ha  jó  szerencse  emeli. 
Hisz  benne,  hisz  minden  szavának 
S  mintegy  önmását  tiszteli, 
S  ha  a  balsors  csapása  éri. 
Bálványát  akkor  is  kiméli, 
Áldozni  bűnbakot  keres  : 
Kossuth  s  Görgei  sorsa  ez. 

20.  Ember  volt  mindenik,  ki  tévedt, 
De  nagy  jót  is  tett  s  ez  elég. 
Hatásukat  a  nemzetélet 
Érezte  s  most  is  érzi  még. 

Hogy  nyomorultan  el  nem  vesztünk, 
S  két  szörnyű  vészt  kibirhatánk, 
És  nemzetül  nagyobbá  lettünk. 
Győzőn,  legyőzve  egyaránt  : 
Köszönjük  Kossuth  lángszavának. 
És  Görgei  erős  kardjának. 
Nincs  bálványom,  se'  bÜFxbakom, 
Ami  igaz,  nem  tagadom. 

21.  Ki  jobbágyságot  eltöröltél, 
Kivívtál  uj  törvényeket, 

Vész  közt  kétségbe  nem  merültél 

És  lelkesíted  népedet, 

Hogy  védje,  nem  kímélve  vérét, 

A  múlt  s  jövője  kincseit, 

Hős  küzdelemnek  nyerje  bérét. 

Ha  gyáván  veszt,  mindent  vészit  : 

Ezért  dicsőit  lantom  téged, 

El-elf éledve  gyöngeséged', 

Hiszékeny  elméd  álmait 

S  hivságod  balsugalmait. 

22.  S  te  tiprott  hős,  hogy'  meggyaláznak, 
Kikért  te  annyit  áldozál. 

Majd  egykor  vége  lesz  e  láznak 
Megismerik,  hogy  ki  valál. 
Nemzet-hiúság  áldozatja, 
Tűrtél  nagyobbat,  tűrheted. 
Enyhítsen  annak  gondolat  ja. 
Mi  jót  tevéi,  el  nem  veszett  : 
Amit  kivívtál  száz  csatába', 
Beolvadt  e  nemzet  sorsába 
És  olthatatlan  lánggal  ég, 
Dicsfény,  erő  és  hősiség. 

23.  De  messze  tértem,  térjek  vissza. 
A  társaság  kifáradott. 

Már  enyhitő  theáját  issza, 

Bevégzé  a  heves  napot. 

A  nők,  kik  eddig  hallgatának 

S  csupán  tapsoltak  olykoron 

Egy-egy  szónok  heves  szavának, 

Mint  hajdan  fenn  a  karzaton. 

Pihent  ajkkal  csevegni  kezdnek, 

Dicsérnek,  szemrehányást  tesznek 

S  pletykálnak  is  azon  felül,  .... 

Magyarba  oltott  németül.  stb. 


B.  JESZENÁK  JÁNOS  SÍRKÖVÉRE 

Szerette  hazáját 
Szívvel,  szóval,  tettel. 
Védte  szabadságát 
Híven,  becsülettel. 
Áldozott,  szenvedett. 
Jutalmát  nem  kérte, 
S  nem  küzdhetve  többé, 
Vérpadon  halt  érte. 
1869 


AZ  AKÁCFÁK  ALATT. 

Hányszor  mulattunk  itten, 
Akácok  árnyiban, 
S  feledve  gondjainkat, 
Kis  játszó  magzatinkat 
Elnéztük  boldogan. 

Dicsérted  kis  leányod'. 
Mily  szép,  szemérmetes  ; 
Fiacskád'  átölelted, 
S  örömben  ége  lelked. 
Hogy  bátor  és  eszes. 

Beszéltük,  mindenikből 
Mi  lesz,  ha  nagyra  nő  ; 
Tréfáltunk  és  nevettünk, 
Majd  olykor  elmerengtünk 
S  kitárult  múlt,  jövő. 

Mondád,  ha  majd  elaggunk, 
Hajunk  ezüst  fehér, 
S  betelve  annyi  vágyad. 
Nem  adnád  unokádat 
Szép  ifjuságodér'. 

Oh  drága  nőm,  a  földön 
Ki  legjobb  nő  valál, 
Nem  agg  korban,  de  ifjan, 
Virágzó  bájaidban 
Tépett  le  a  halál. 

A  gyermekek  már  nőnek, 
Év  év  után  halad  ; 
Még  szebbé  lőn  leánykád, 
Oh  Istenem!  ha  látnád 
S  ölelnéd  kis  fiad'. 

Oh  Istenem,  ha  látnám 
Még  egyszer  arcodat. 
Ha  köztünk  itt  lehetnél, 
Ha  percre  megjelennél 
E  kedves  fák  alatt! 

Ha  látnám  lelked  fén^^ét, 
Amint  szemedben  ég, 
Boldog,  mosolygó  arcád'  — 
Az  élet  gyászos  harcát 
El  tudnám  bírni  még! 
i86q 


OH  AZ  IDÓ .  .  . 

Oh  az  idő  gyorsan  száll  felettünk! 
Eltemetjük  akiket  szerettünk  ; 
Nem  találjuk  többé  örömünket. 
Észrevétlen  túléljük  szivünket. 

Nincs  erőnk  már  igazán  remélni, 
Uj  örömnek,  uj  bánatnak  élni  ; 
A  romok  közt  eltévedve  járunk, 
Idegenné  vált  egész  világunk. 

Boldog  évek,  szép  napok  sugara, 
Áraszd  fényed*  éltünk  alkonyára! 
Oh  melegítsd  még  egyszer  szivünket, 
Aranyozd  meg  utolszor  egünket! 

Aranyozd  meg!  és  a  végsugárral 
Hadd  enyésszünk  csendes  szép  halállal! 
Legyen  álmunk,  enyhe  sir  ölébe'. 
Szeretteink  örök  szent  emléke. 
1870 


EGY  JÓTÉKONY  NÖl  BAZÁRBAN. 

lm  a  vásár  ;  hát  mit  vesztek? 
Bármit  vesztek,  dúsak  lesztek. 
A  jótettnek  szép  emléke. 
Szívünknek  e  legszebb  éke  ; 
Hálakönnye  szenvedőnek, 
Aggastyánnak,  csecsemőnek  ; 
Női  részvét  szende  bája. 
Szép  szem  áldó  mosolyába'  ; 
Nő  mosolyja,  emlék  gyöngye, 
Szenvedőnek  hála-könnye 
Szivből-szivbe,   —   oh   higyétek   — 
Mind  örökre,  mind  tiétek! 
lm  a  vásár,  jertek,  jertek. 
Ennyi  kincset  ritkán  nyertek. 
1871 

OH  NEMZETEM  .  .  . 

Oh  nemzetem,  oh  magyar  nemzet, 
Ha  mondhatnám  azt  is:  te  nagy! 
Mindent  feledsz,  mit  sem  tanultál, 
Heves,  hiú,  könnyelmű  vagy. 
Mind  elhiszed,  mit  jót  magadról 
Hízelgőd  lármás  ajka  vall ; 
Rég  lángbeszéd  csalt  a  hinárba. 
Most  a  lelketlen  is  becsal. 

Eszély  s  nehéz,  de  biztos  munka 
Tetszésed'  meg  nem  nyerhetik  ; 
Kortescsiny,  zaj  és  léha  tervek, 
Ez  az  miben  kedved  telik. 
A  törpe  nagyravágyók  serge 
Mindenre  könnyen  rá  beszél, 
S  örvény  felé  evezve  gyorsan, 
Ajkad  mosolyg,  szived  remél. 

Nehéz  folyvást  szeretni  téged, 
Még  nehezebb  szolgálni  hün. 
Rögeszmét  tartasz  bölcseséguek, 
S  erénynek,  ami  honfibün. 
A  tett  a  szó  árjába  fullad, 
És  a  való  álmokba  vesz  : 
Már  égnek  a  Sybilla-könyvek, 
Oh  2iZ  utolsó  drága  lesz! 

Nem  kértem  tőled  soha  semmit. 
Nem  áhitok  kincset,  babért ; 
Szerettelek,  szeretlek  sírig, 
Ebben  találok  drága  bért. 
Oh  tűrd  el  érte,  ha  kimondom, 
Mi  nyom,  mi  fáj,  kétségbe  dönt  ; 
Mig  udvaroncid  hízelegnek, 
Hived  keserű  könnyet  önt. 
1872 

A  SELLŐ. 

Duna  partján,  holdvilágon, 
Fűzfa  árnyán,  zöld  fűágyon 
Ifjú  nyugszik  szunnyadozva, 
Kedveséről  álmadozva, 
S  nevét  lágyan  sóhaj  tozza. 

Reng  a  hullám,  leng  a  szellő, 
örvényéből  kél  a  sellő  ; 
Úszva,  játszva  fordul,  hajlik, 
örvény  habja  egyre  zajlik, 
S  hívó  édes  ének  hallik  : 

«Ébredj  ifjú,  ébredj  immár! 
Szeretődnél  szebb  leány  vár, 
Én  vagyok  az,  sellő  vagyok. 
Érted  élek,  érted  halok, 
örökre  a  tiéd  vagyok. » 

Ifjú  ébred,  hallja,  nézi, 
Elfogódik  szíve,  érzi. 
Rá-rá  gondol  kedvesére, 
De  a  sellő  énekére 
Fel-felgyúlad  ifjú  vére. 

♦Jöszte  hozzám  a  Dunába, 
Fényes  kristály  palotába. 
Liliomos,  lágy  mohágyon 
Vőlegényem'  csókra  várom, 
Nyugtom  csak  veled  találom* 

Fürtjén  a  hold  fénye  játszik. 
Szép  alakja  szebbnek  látszik, 
Amint  forgó  táncát  járja, 
Fehér  karját  ki-kitárja 
S  vőlegényét  hivja,  várja. 

És  az  ifjú  immár  menne. 
Vőlegénye,  rabja  lenne, 
lm  de  óva  száll  elébe 
Kedvesének  szende  képe, 
S  megrezzenve  visszalépe. 

«Mily  hideg  vagy,  vőlegényem, 
Csak  egyetlen  csókod'  kérem. 
El  kell  válnom,  int  az  óra. 
Hajolj   hozzám  csak  egy  szóra, 
Csak  egy  csókot  búcsúzóra!* 

És  az  ifjú  küzd  magával, 
Gyönyörével,  bánatával. 
Küzd  hiába,  vonja,  hajtja 
Sellő  hangja,  fordulat  ja, 
Kérő,  könnyes  arculatja. 

Reng  a  hullám,  leng  a  szellő. 
Átölelte  már  a  sellő. 
Ifjú  szívén  kín  mdlaUik, 
örvény  habja  egyre  zajhk, 
S  a  haldokló  jajjá  hallik. 

187.3 
BÁLTEREMBEN. 

Mélázva  állok  a  teremben, 
Szép  ifjú  párok  serge  lebben 
Körűlem,  táncot  táncra  lejtve. 
Az  élet  gondját  nem  is  sejtve. 
A  víg  zene  s  vidám  kedv  árja. 
Mely  szívókét  úgy  általjárja. 
Reám  is  hat  s  játszik  velem 
Vesztett  ifjúság,  szerelem! 

örültem  én  is  fényes  éjnek, 
Víg  kedvű  zajnak,  \ág  zenének 

Csillárok,  reszkető  világa, 
Bokréták  illatos  virága, 
A  nők  mosolyja,  hangja,  arca, 
És  szívem  titkos,  néma  harca 
Mind  rég  elmúlt  .  .  .  játszik  velem 
Vesztett  ifjúság,  szerelem! 

Akit  oly  hőn  s  hiven  szerettem, 
Mi  sokszor  vártam,  láttam  itten, 
Mi  szép  volt  és  mi  bájjal  lejtett. 
De  értem  fényt  és  zajt  felejtett. 
Szerelme  kincse,  lelke  éke, 
Szivem  egyetlen  szép  emléke. 
Boldog  napok!  .  .  .  játszik  velem 
Vesztett  ifjúság,  szerelem! 

Hány  lyányka  itt  e  víg  csoportban, 
Ki  úgy  örül,  amint  ő  hajdan! 
Az  élet  gondja,  súlya,  átka 
Nem  érinté  még,  boldog  mátka. 
Majd  boldog  nő  s  egy  pár  év  múlva. 
Mint  ő,  hervadva,  sírba  hullva. 
Gyászfátylon  át  játszik  velem 
Vesztett  ifjúság,  szerelem! 

Hány  ifjú  itt  e  vig  csoportban, 
Aki  oly  boldog,  mint  én  voltam, 
S  majd  egykor  gyors  napok  letűntén 
Oly  mélabús  lesz,  aminő  én, 
És  a  jelenben  nem  talál  mást. 
Mint  veszteséget  és  csalódást, 
S  a  múltban  él  .  .  .  játszik  velem 
Vesztett  ifjúság,  szerelem! 

Mind  elvesztjük,  hiába  sírunk. 
Korább'  vagy  később',  amit  bírunk, 
Oly  hirtelen  hervad  virágunk. 
Csak  egy  lehellet  boldogságunk! 

Mulassatok,  szép  ifjú  párok, 
Meg  nem  zavarlak,  ha  mélázok, 
S  megen\''hülök  .  .  .  játszik  velem 
Vesztett  ifjúság,  szerelem! 

1874 

KENDI. 

((Kedves  feleségem,  vess  ágyat,  vess  ágyat, 
Nyugonnám,  alunnám,  testem  lelkem  fáracit.)> 
<(Mi  bajod,  mi  bajod?  Kendi,  mondd  meg  nékem!* 
«Ne  kérdezd,  ne  kérdezd,  kedves  feleségem! 

Oh  jaj  beteg  vagyok, 

Reggelig  meghalok !» 

«Vadászni  ma  reggel  még  vidáman  mentél, 
}ó  kedvvel  búcsúztál,  nyájasan  öleltél.* 
<(A  gyalui  várba,  s  nem  vadászni  mentem, 
A  szép  Kamutiné,  szeretőm  várt  engem. 

Oh  jaj  beteg  vagyok, 

Reggelig  meghalok !» 

(iMit  beszelsz,  mit  beszélsz,  félre  beszélsz,  félre!* 
«Most  igazat  mondok,  esküszöm  az  égre! 
.\mítálak  eddig,  hitemet  megszegtem, 
S  ezt  az  asszonyt  titkon  sokáig  szerettem. 

Oh  jaj  beteg  vagyok, 

Reggelig  meghalok!)) 

«Nem  hittem,  nem  hittem,  hogy  még  ezt  megérjem. 
Nem  hiszem,  nem  hiszem,  ha  mondod  is,  férjem!* 
v(Szerettem  sokáig,  gonosznak  találtam. 
Szerelmét,  személyét  szívből  megutáltam. 

Oh  jaj  beteg  vagyok, 

Reggelig  meghalok !» 

«Hála  Isten,  hála,  újra  szeretsz  engem !» 

<(Jaj  mért  kellett  hozzá  még  egyszer  elmennem! 

Elmentem  utolszor,  szemrehányást  tenni, 
S  egy  két  hideg  szóval  örök  búcsút  venni. 

Oh  jaj  beteg  vagyok, 

Reggelig  meghalok! 

Könnyezett,  marasztott,  hajoltam  szavára, 
S  ott  maradtam  nála  szinből  vacsorára  : 
Jó  bort  töltött,  kinált,  mosolygott,  megcsókolt 
S  most  érzem,  most  érzem,  a  borban  méreg  volt. 

Oh  jaj  beteg  vagyok, 

Reggelig  meghalok !» 

«Nem  lehet,  hogy  meghalj,  nem  lehet,  nem  lehet !» 
«Ne  sirass,  ne  költsd  fel  alvó  gyermekimet, 
Ringassa  szelíden  őket  édes  álom, 
Ne  lássák,  ne  nézzék  nyomorú  halálom'. 

Oh  jaj  beteg  vagyok, 

Reggehg  meghalok! 

Kis  fiamnak  hagyom  kardom'  s  paripámat, 
De  ha  felnő  s  lelkén  hitszegő  vágj'  támad  : 
Útja  közben  a  ló  lába  megbotoljon, 
S  a  kard  éles  hegye  szivének  forduljon. 

Oh  jaj  beteg  vagyok. 

Reggelig  meghalok !» 

«Mit  hagysz  kis  lyányodnak ?»  «Imádságos  könyvem' 
Nem  rég  hullott  arra  töredelmes  könnyem  ; 
Könyörögjön  gyakran.  Istent  buzgón  kérje, 
Atyjához  hasonló  ne  legyen  a  férje. 

Oh  jaj  beteg  vagyok! 

Reggelig  meghalok!)) 

«S  mit  hagysz  hitvesednek?*  «örök  bút,  bánatot, 
Tiszta  szerelemért,  mit  hű  szived  adott, 
örök  bút,  bánatot,  hitszegő  emlékem'; 
Isten  megbocsáthat,  de  te  soha  nékem. 

Oh  jaj  beteg  vagyok, 

Reggehg  meghalok !» 
1874 

Gyulai  Pál  munkái.  I.  13 


»78 


EGY  FIATAL  LEÁNYHOZ. 

Homlokod  miért  borúit  be, 
Mért  e  könnycsepp  kék  szemedbe'? 
Oh  ne  titkold,  mondd  nekem! 
Titkolod,  bár  aggva  kérdem, 
Mind  hiába,  úgy  is  értem 
Búdat,  kedves  gyermekem! 

Vágytál,  hittél  és  szerettél. 

Egy  hő  érzés  rabja  lettél. 

Édes  álom  ringatott  : 

ím  most  álmod  szertefoszlott. 

Hit,  reménység  ködbe  oszlott, 

S  csak  egy  könny,  mi  fénylik  ott. 

Nem  vagy  első  a  világon. 
Kit  megejtett  csalfa  álom. 
Kit  megsebzett  csalfa  szív  ; 
Régi  törvény  már  felettünk, 
Szenvednünk  kell,  ha  szerettünk, 
örömünk  csak  búra  hív. 

Eszményét  szivünk  ha  véli. 
Kincseit  hányszor  fecsérli. 
Lángja  szent,  oltára  nem. 
Ám  az  oltár  dűljön  össze. 
De  szent  lángját  megőrizze 
Szeretet  és  szerelem. 

Ne  titkold  hát  búsdat,  könnyed', 
öntsd  ki,  mit  szived  kiönthet 
És  enyhülj  meg  általa! 
Ifjú  korban  a  sziv  oly  dús. 
Oly  fogékony,  bármilyen  bús, 
S  földerülhet  hajnala. 

^875 

BARÁTNŐMHÖZ. 

Sebezte  volna  bárki  szívem', 
Nem  fájna  úgy,  megszokta  rég, 
Oh  csak  te  ne,  egyetlen  hívem, 
Kit  vigaszul  küldött  az  ég. 

Hű  gondom  őrzé  gyermekséged, 
Testvéred  voltam  és  atyád, 
örültem  látva,  nézve  téged. 
Szerettelek,  mint  jó  barát. 

Szelíd  szemednek  szende  fénye. 
És  vidám,  játszi  szellemed. 
Kit  megtiport  a  sorsnak  kénye, 
Hányszor  vigasztalt,  enyhített. 

Most  megsebzél,  gúnnyal  tetézve. 
Oh  rideg  sziv,  oh  dőre  agy! 
S  oly  éles  tőr  ily  gyöngéd  kézbe'! 
De  megbocsátom,  ifjú  vagy. 

Még  nem  csalódtál,  ringat  álom. 
Nem  érzel  mélyebb  bánatot, 
S  hü  szivre  lelni  a  világon 
Hogy  mily  nehéz,  nem  tudhatod. 

De  megtanít  rá  majd  az  élet. 
Hűtlen  barátság,  szerelem  .  .  . 
Csak  úgy  ne  bánjék  senki  véled. 
Amint  te  bántál  én  velem! 

1875 

SILVESTER  ÉJTSZAKÁJÁN. 

Az  idő  fut,  tűnnek  évek, 
Érzem  immár  súlyokat, 
Rég  elhagytak  a  remények, 
Lángból  hamv,  mi  megmaradt ; 
S  mint  vándor,  ki  fáradt,  tévedt, 
Visszanéz  és  meg-megáll : 
Visszanézek  rád,  oh  élet, 
S  nyugton  várlak,  oh  halál! 

Mennyit  hittem  és  reméltem 

Ifjúságom  kezdetén, 

S  most  romok  közt  rom,  azt  kérdem 

Vájjon  miért  éltem  én. 

Nem  dicsőség  álma  bántott. 

Nem  vagyon,  rang  fénye  csalt, 

S  mégis,  mire  szivem  vágyott, 

Alig  birtam,  már  kihalt. 

Sanyarú  volt  gyermekségem. 

Ifjúságom  szomorú, 

S  ha  derült  is  olykor  nékem, 

Már  sötétlett  a  ború. 

Nem  csüggedtem,  szivem  égett. 

És  sodort  a  küzdelem  ; 

Két  fényes  csillag  vezérlett  : 

A  haza  és  szerelem. 

Hőn  szerettem  és  szenvedtem. 
Meg  nem  tört  szivem  hite, 
A  csalódást  eltemettem, 
S  új  remény,  vágy  enyhite. 
Nem  keresve  feltaláltam 
Kit  Ígértek  álmaim, 
S  a  világot  szebbnek  láttam 
Egy  szelid  nő  karjain. 


Angyalarc  és  tiszta  lélek, 
Áldozó  szív  mély  kedély, 
Oh  miért  is  ösmerélek, 
Hogy  csak  egy  pár  évet  élj 
Karjaim  közt,  s  hideg  sirban 
Porladozzál  egyedül!  .  .  . 
Könnyemet  bár  rég  elsírtam, 
Mégis  most  szemembe  gyűl. 

De  emelt  a  sors  vagy  sújtott, 
Nem  feledtelek,  hazám! 
Mit  tehetség,  munka  njmjtott, 
Híven  neked  áldozám. 
Küzdtem  érted  szívvel,  ésszel, 
Bár  derülne  jobb  napod. 
Nem  gondoltam  bajjal,  vésszel, 
S  átszenvedtem  bánatod. 

Láttalak  láncod  lerázva, 
Küzdni,  győzni  oly  dicsőn  ; 
Láttalak  majd,  megalázva, 
Meggyalázva  rémitőn. 
Bosszú  és  düh,  bú  és  kétség, 
Hány  szív  megszakadt  bele! 
Aggva  :  vaj'  lesz-é  jövőd  még. 
Tölt  el  éltem  jobb  fele. 

Tiprott  lelked  ím  feltámad 
S  új  nagy  tettre  bátorít! 
Rövid  öröm,  hosszú  bánat, 
Hivságod  megtántorít. 
Mily  erényt  szült  szenvedésed. 
Jő  szerencséd  mennyi  bűnt! 
Újra  aggok,  féltve  téged. 
És  hitem  kétségbe  tűnt. 

Nem,  hazám,  te  el  nem  veszhetsz! 
Veszszen  bűnös  nemzedék! 
Uj   hittel  új   pályát  kezdhetsz  .  .  . 
Mily  örömmel  küzdenek 

Még  egyszer!  De  lelkem  szárnya 
Tépve,  törve  —  lankadok, 
A  romok  közt  multak  árnya, 
Elhaló  visszhang  vagyok. 

1875 

TANÁCS. 

Kiket  szeretsz  s  akik  szeretnek 
Ha  bántanak,  ha  megsebeznek  ; 
Ne  haragudj'  rajok  sokáig! 
De  öntsd  ki  szíved',  s  ha  letörléd 
A  fájdalom  kicsordult  könnyét  : 
Bocsáss  meg!  hidd,  enyhedre  váUk. 

Oh  egymást  hányszor  félreértjük, 
Szeretteinket  hányszor  sértjük. 
Bár  szívünk  épen  nem  akarja. 
Mi  is  talán  vérzünk  a  sebben, 
Nekünk  is  fáj,  még  élesebben, 
De  büszkeségünk  be  nem  vallja. 

Ne  légy  te  büszke,  légy  őszinte, 
Hived  legott  azzá  lesz  szinte, 
Oszlik  gyanú,  megenyhül  bánat  ; 
Oly  váratlan  jöhet  halálunk 
S  ha  egymástól  haraggal  válunk, 
A  sirnál  késő  a  bocsánat! 
1876 


MARGIT  SZIGETEN. 

Az  alkony  fényen  rezdül  a  fa  lombja. 
És  nyájasan  behajlik  ablakomba. 
Derűs  árnyéka  arcomon  lebeg, 
Suttogva  kérd  :  hogy'  vagy  szegény  beteg? 

Jobban  vagyok,  enyhült  a  fájdalom, 
S  el-elszunyadva  ébren  álmodom. 
Mily  szép  lehet  most  ott  kinn  a  világ  : 
Kék  ég,  zöld  fű,  ezer  nyiló  virág. 
Szökőkút  cseppje  és  árnyas  liget, 
Calypso  kertje  e  tündér  sziget! 
Nem  láthatom,  de  hallom  benn  a  zajt, 
Mit  kinn  az  élet  ablakomra  hajt  ; 
Hallom  beszédit,  amint  föl-  s  lejárnak, 
Ujabb  meg  újabb  vidám  társaságnak  ; 
Nő,  féríi  mind  örül,  tréfál,  nevet. 
A  jó  kedv  meg  nem  illet  engemet, 
S  ki  tudja  :  vaj'  lesz-é  még  helyem  ott, 
Ma  csak  beteg,  holnap  talán  halott  .  .  . 
Hallom  csendülni  csalogány  dalát. 
Szivem'  egy  édes  emlék  hatja  át! 
Ébrednek  újra  eltűnt  boldog  évek. 
Egymásba  folyva,  mint  ködfátyolképek, 
Ébred  kihalt  vágy,  vesztett  szerelem, 
Illatmaradvány  hervadt  levelén  .  .  . 
Hallom  zaját  játszó  kis  gyermekeknek. 
A  fűben  ott  futkosnak,  enyelegnek  ; 
Oh  gyermekim,  mikor  még  élt  anyátok, 
Mikor  ti  is  még  kicsinyek  valátok, 
S  igy  játsztatok!  ...  Az  alkony  elborul. 
Sötétedik,  szemembe  könny  tolul. 
De  szél  fuvall,  s  a  lombok  zúdulása. 
Csapongó  hullám  méla  mormolása. 
Gőzös  robajjá,  közbe  távol  ének, 
S  tört  hangjai  el-elhaló  zenének 
Elrengetik  ez  éber  álmu  főt. 
Mint  dajkaszó  a  síró  csecsemőt. 
1876 

A  SZOLGÁLÓ  LEÁNY. 

Megy  sietve,  majd  megáll  az  utcán 
Egy  fiatal,  kék  szemű,  szép  kis  lyány, 


Nem  kisasszony,  csak  szolgáló, 
Asszonyának  bevásárló. 
Nagy  kosár  a  karján. 

Jobbra,  balra,  mindenütt  az  útban 
Annyi  minden,  ann^d  szép  és  uj  van  : 
Magas  házsor,  fényes  fogat. 
Ékszer,  bársony,  dús  kirakat 
El-elnézi  hosszan. 

Mind  hiába,  fel  nem  vidul  képe. 
Nem  amit  lát,  más  forog  eszébe': 
Kis  falucska,  erdők  lombja, 
Hegyek,  völgyek,  nyáj  kolompja 
S  annyi  szép  emléke. 

Siet  is  már,  de  amint  befordul. 
Temetésre  im  tenger  nép  tódul ; 
A  fény  a  gyászt  felülmúlja, 
A  szegény  lyány  megbámulja. 
És  könnye  kicsordul. 

Neki  is  az  atyja  halt  meg  nem  rég, 
Alig  maradt  mivel  eltemessék  ; 
Terhére  nem  akart  válni 
Jó  anyjának  s  ment  szolgálni. 
Szive  most  is  fáj  még. 

De  megkésett  s  átcsap  egy  szűk  közön, 
Kapualjból  egy  ifjú  úr  köszön  : 
*Ej  beh  szép  vagy,  édes  rózsám, 
Jőj  be  csak  egy  szóra  hozzám, 
Szeretlek,  esküszöm !» 

«Nincs  más  baja?  .  .  .  Ejnye  hagyjon  békét !» 
S  a  futásban  leli  menedékét. 
Vissza  sem  néz,  de  szemébe' 
Harag  ég,  és  kendéjébe 
Rejti  pirult  képét. 


S  el-elgondol  kedvesére,  messze  : 
Mikor  lesz  az,  hogy  nőül  vehesse? 
Ö  is  árva,  ő  is  szegény, 
A  faluban  szolgalegény, 
Messze  lesz  az,  messze! 

Sirhatnék,  de  azért  még  se'  búsul, 
Régi  dala  ajakán  megújul ; 
«Lesz  még  virág  a  rózsafán, 
Eg3'mást  mi  is  meglátjuk  tán!» 
Mosolyog  s  felvidul. 

Kedves  leány,  tartson  Isten  épen, 
Soh'se  feledd  Buda-Pest  ködében 
Falud',  anyád',  szeretődet 
S  boldog  szívvel  öleld  őket 
Annak  idejében. 
1877 


ŐSZI  ESTE. 

Dér  a  mezőt  immár  megeste, 
Hull  a  levél,  hervad  a  virág, 
Rövid  a  nap,  hosszú  az  este, 
A  szobába'  van  most  jó  világ. 

Ide  mellém,  kedves  gyermekek! 
Jól  esik  most  itt  a  tűz  körül. 
Mily  vidám,  mily  hangos  kedvetek 
A  tavasz  benn  újra  felderül. 

De  csak  nektek  és  nem  énnekem, 
lm  atyátok  ismét  elborul ; 
A  jövendő  gondja  lelkemen. 
És  szemembe  titkos  könnv  tolul. 

Hajh  ki  tudja,  rátok  hogy  mi  vár? 
Kétszer  árva,  kinek  anyja  nincs  ; 
Távol  zúg  az  élet  harca  már, 
S  oly  veszendő  minden  földi  kincs. 

Oh  anyátok  hogyha  élne  még!  .  .  . 
De  csak  vígan,  árva  gyermekek! 
Nem  tudjátok  :  mi  a  veszteség, 
Bár  feledném  én  is  köztetek! 

1879 

VIRASZTVA. 

Alugyál  el,  édes  lyányom, 
Enyhitsen  meg  édes  álom. 
Éjiéi  elmúlt,  hajnal  ébred, 
Ne  találjon  ébren  téged! 

Hány  sok  éjét  virrasztottunk. 
Éjjel,  nappal  nem  aludtunk. 
Te  az  ágyban,  én  ágyadnál. 
Hátha  kissé  elszunnyadnál? 

Elszunnyadnál,  meggyóg\ailnál, 
Hervadozó  szép  virágszál, 
S  egy  mosolygó,  vidám  reggel 
Ébredeznél  régi  kedvvel. 

Oh  virulj  ki,  virulj  szépen. 
Mint  virág  vén  fa  tövében, 
Vén  fa  én  csak  addig  éljek, 
Mig  árnyammal  óva  védlek. 

Alugyál  el,  édes  lyányom, 
Álmod  visszaadja  álmom', 
Vidor  hangod  tűnt  reményem' 
Mosolygásod  lelki  fényem'. 
1879 

FALUN. 

Elfáradtam  Pest  zajában, 
A  hiúság  vásárában, 
Lelkem  ki  nem  birja  már! 
Rejts  el  völgy,  takarj  el  erdő, 
Enyhits  fü,  fa,  illat,  szellő, 
Vidíts  föl  dalos  madár! 

Hadd  dűljek  le  a  zöld  hantra, 
Hadd  feledjek  bár  egy  napra 
Mindent,  ami  fáj,  mi  bánt : 
Gőgös  ember  rangját,  fényét, 
Bók  adóját,  divat  kényét, 
Léha  férfit,  léha  lyányt! 

Hadd  ne  lássam  a  sok  arcot, 
Régi  bűnt  és  uj  álarcot. 
Tettető  mosolyt,  könyüt ; 
önző  szivet,  hiú  elmét. 
Rágalomnak  kígyó  nyelvét, 
Mindig  újra  s  mindenütt. 

Hadd  ne  lássak  tapsoló  kézt. 
Hadd  ne  halljak  nyegle  művészt. 
Hazug  költőt,  szónokot! 
Őrizzen  meg  ez  a  távol 
Honfidühtől,  párttusától, 
S  ne  olvassak  hírlapot! 

Rejts  el  hát  völgy,  rejts  el  erdő, 
Ringass  lágyan  enyhe  szellő, 
S  majd  ha  száll  az  alkonyat, 
Esti  csillag,  éj  magánya. 
Suttogó  lomb  csalogánya, 
Hozd  meg  édes  álmomat! 

Fáradalmam'  hadd  pihenjem, 
A  világot  hadd  feledjem. 
De  mi  már  elveszve  rég : 
Az  életnek  derűs  képét, 
Szívem  egy-egy  szép  emlékét. 
Hadd  álmodjam  vissza  még! 
1880 

TAVASZI    REGGEL. 

A  bércet  már  a  hajnal  aranyozza, 
A  völgy  virágit  gyönggyel  harmatozza  ; 
Fű  és  fa  lombján  hüs  szellő  legyint  át, 
Ébresztgeti  a  lepkét  és  pacsirtát. 

A  sullogó  patak  mintegy  megbátrul, 
Vadrózsa  bokra  ég  a  napsugártul ; 
Fény  mindenütt,  víg  zaj  minden  zugolyban. 
Az  ég  mosolyján  a  föld  szíve  dobban. 

Oh  fény  és  dal!  Tavasznak  enyhe  napja! 
Elveszett  fényét  lelkem  visszakapja. 
Szivem  megárad  ifjú  érzelemben, 
S  ajkamra  ismét  víg  dal  hangja  lebben. 

1881 

LEÁNYFALVÁN. 

Sokat  hányódtam,  kényszeredtem  .  .  . 
A  kék  Szamos  partján  születtem. 
Oh  hány  emlékem  visszafáj, 
Hozzád  te  erdős,  hegyi  táj ! 

A  Maros  is  jól  ismer  engem, 
Völgyében  egykor  sok  dalt  zengtem! 
Honszeretet  s  a  szerelem 
Egy  búvá  olvadt  lelkemen. 

Laktam  a  Spree  s  a  Szajna  partján, 
Hazámnak  csak  a  hírét  haliam, 
De  boldog  nép  körében  itt, 
Még  jobban  érzem  sebeit. 

Légv  üdvöz,  bérc,  légy  üdvöz,  várrom 
S  té  Duna  a  magyar  határon, 
Csak  vígy  tovább,  csak  egyenest  .  .  . 
Légy  üdvöz  ifjú  Buda-Pest! 

Itt  megtaláltam  végre  révem'. 
Itt  tölt  el  sok  jó,  sok  rossz  evem.  : 
Sok  küzdés,  percnyi  nyugalom, 
Kevés  öröm,  több  fájdalom. 

A  Duna  halk  hullámmoraj  ja 
Kifáradt  lelkem'  hívja,  csalja: 
Odább,  odább  egy  zöld  sziget, 
Egy  kis  falu,  dombos  liget. 

Fogadj  be,  völgy,  diófák  árnya,     ^ 
Mint  fészken  a  madár  védszárnya. 
Tó  pihenő,  jó  sirnak  is, 
Legyen,  ha  kell,  hát  annak  is. 

Ringasson  el  a  méla  hullani, 
Zengjen  madár  az  agg  diófán, 
Takarjon  virágos  halom, 
Lengjen  körül  lágy  fuvalom! 


A  HÜ  LEÁNY. 

Tölgyfa  alatt 

Űl  egy  árva  leány  ; 

Azt  énekli : 

<(Se'  apám,  se'  anyám. 

Szeretőm  sincs, 

Hejh  pedig  egykor  volt. 

Isten  tudja  : 

Él-e  még  vagy  megholt. 

Meg  van  írva 

Hozzá  levelecském, 

El  is  vinnéd 

Ügy-e,  kedves  fecském? 

De  mi  haszna. 

Küldenem  hijába, 

Nem  találnád 

Meg  a  nagy  világba'.* 

Egy  idegen 

Jön  az  utón  arra ; 

Megáll,  hogy  a 

Lyány  panaszát  hallja. 

«Ne  keseregj, 

Árva  leány,  szegény! 

Apád,  anyád. 

Szeretőd  leszek  én.» 

««Vén  szerető. 
Ifjú  apa  lennél ; 
Megmaradok 
Régi  szeretőmnél. 
Vártam  érte 
Teljes  egy  esztendőt, 
Elvárok  még 
Legalább  is  kettőt. »» 

♦Nem  érdemli. 
Hogy  soká  várj  reá, 
Nem  hü  az,  ki 
Jegyesét  elhagyá. 
Hova  is  tűnt. 
Hol  éli  világát? 
Mért  engedi 
Hervadni  virágát?* 


I 

<(«Hogy  kisütött 

A  szabadság  napja, 

Honvédnek  ment, 

Bár  ellenzé  apja. 

Tán  elesett 

Egy  véres  csatában, 

Vagy  bujdosik 

Nagy  Törökországban.' 

♦Hátha  megjő 

Rongyosan,  betegen?* 

«*Rongya  selyem, 

S  baja  is  kedv  nekem  !>/# 

♦Hátha  rút  lett, 

Egy  nagy  seb  az  arcán ?» 

««Azt  a  sebet 

Százszor  megcsókolnám  !•>» 

♦Hátha  egyik 
Karját  elvesztette ?» 
♦«Itt  az  enyém. 
Dolgozom  helyette !»> 
♦Hátha  megcsalt. 
Többé  nem  szeretne  ?■> 
««Bánatában 
Szivem  megrepedne!*.' 

♦Oh  ne  halj  meg, 
ölelj  meg,  jegyesem! 
Lásd,  megjöttem 
Rongyosan,  betegen  : 
Félkarom  nincs, 
Sebhedt  minden  részem. 
De  szivem  ép, 
S  a  tiéd  egészen.* 
1882 

A  VEN  ALMAFA. 

A  szőllőhegy  oldalában 
Vén  almafa  áll  magában  ; 
Azt  beszélik,  régen  áll  ott, 
Hetven  nj'arat,  telet  látott. 

Látszik  is,  hogy  már  elfáradt, 
Némely  ága  el  is  száradt, 
Sokat  vívott  az  idővel, 
Itt  is  ott  is  egy-egy  sebhely. 

De  hogy  ím  a  fecske  megjött. 
És  Szent  György  is  beköszöntött, 
Meg-megéled  régi  kedve. 
Száraz  ág,  seb  elfeledve. 

Kivirít  még  sok  ép  ága. 
Lombjánál  több  a  virága. 
Szellő  lengi,  méhe  járja, 
S  dalos  madár  meg-megszállja. 

\'én  fa,  élted  alkonyában. 

Az  ifjúság  virágjában 

Mondd,  mi  tart  fönn,  éleszt  téged' 

Reményed-e  vagy  emléked? 

Bármi  legyen,  mit  én  bánom, 
Csak  nyíljék  egy-két  virágom, 
Remény-e  vagy  emlékezet  .  .  . 
Csak  élessze  a  szívemet. 
1882 

GYÜMÖLCSÖSBEN. 

Reggeli  köd  oszlik,  a  begy  tetején 
Álmosan  ébredez  bágyadt  tüzű  fény, 
Csörteti  a  lombot,  csörteti  a  szél, 
S  a  mulandóságról  sóhajtva  beszél. 

Nem  is  figyelek  rá,  fát  ültetgetek, 
Virágos,  gyümölcsös  lombot  képzelek, 
Jövő  tavaszoknak  gazdag  lombjait, 
Mikor  csemetéim  felvirulnak  itt. 

De  élek-e  addig?  Ha  élek,  ha  nem. 
Nőjetek  fel,  kis  fák,  terebélyesen. 
Harmatozó  éjek,  sugaras  napok. 
Áldása  nyugodjék  mindig  rajtatok! 

Nélkülem  is  lesz  majd,  ki  nektek  örül : 
Virágkoszorútok'  méh  zsongja  körül, 
Az  én  dalom  helyett  szebb  dalt  hallotok, 
Megzengi  madárka  minden  ágatok'. 

A  vándor  is  el  jő  hév  nyár  idején. 
Pihen  is,  szunnyad  is  az  árnyba'  szegény  ; 
Este  fele  olykor,  kit  szívsebe  hajt. 
Szeretőjét  ifjú  ide  várja  majd. 

Ide  jő  a  gyermek,  gyümölcs  ha  pirul. 
Tilos  gyönyört  szaggat  ág  lombjairul, 
S  gondviselő  Isten  jó  termést  ha  ád. 
Ide  gyűl  ki  őszszel  az  egész  család. 

Csak  én  nem  leszek  ott,  de  ott  lesz  nyomom. 
El  is  emlegtenek  egy  embemycmon, 
Mert  mikor  megáldnak,  jó  fák,  titeket, 
Meg-megáldják  azt  is,  aki  ültetett. 


Gyulai  Pál  munkái.  I.  I3 

A  SZEL. 

Szellő  vagyok,  majd  szél  vag\'ok, 

Nincs  nyugtom,  másnak  sem  hagyok, 

A  végtelen 

Hív  szüntelen 

S  mert  vágyaim  megcsalnak, 

Most  erdőben  siránkozom, 

Majd  születésem'  átkozom 

Sikján  a  sivatagnak. 

A  bérceken,  a  völgyeken 
Vidám  veszély  is  száll  velem. 
Mit  is  tegyek? 
Hát  feledek. 
Szétűzöm  a  felhőket, 
Füttyentgetek,  dúdolgatok, 
A  lombokkal  táncolgatok, 
Meg-megcsókolva  őket. 

Nyiló  virág  is  földerít, 
Az  illatár  elszenderít. 
Rövidke  kéj. 
Egy  nap  vagy  éj ! 
Új  vágyak  rabja  lettem 
És  bősz  haraggal  zúdulok, 
Mint  pusztító  vész  nyargalok. 
Széttépem,  mit  szerettem. 

Vonz  a  magas  és  vonz  a  méh'. 

Tengerre  hajt  a  szenvedély. 

Uralkodom 

A  habokon. 

Megszédít  büszke  álom. 

Ki  mer  dacolni?   Mily  öröm! 

Ember  hajója  —  széttöröm. 

És  aztán  megsajnálom. 

Mély  bánat  lep  meg  olykoron, 
Bol3'ongok  a  várromokon 
S  a  temetőn 
Oly  részvevőn 
Szállok  sirok  fölébe. 
Megjárok  várost  és  falut  : 
Sirok,  romok  sorsára  jut  — 
Azt  suttogom  fülébe. 

Minden  hivság  a  nap  alatt, 
A  változás,  mi  megmarad  -- 
Kiáltozom 
És  változom 
Bánattá  vagy  örömmé. 
Szivem  lángol,  de  el  nem  ég, 
Be  nem  fogad  se  föld,  se  ég. 
Csak  bujdosom  örökké. 


MARGIT  EMLÉKE. 


Nyílik  a  rózsa  virága, 
S  lyányom  hervadozol ; 
Vidoran  zeng  a  madárka, 
S  némán  könnyed  omol. 

Hajnali  fény  mosolyog  rád 
És  szined  oly  halovány  ; 
Fa  neked  lengeti  lombját 
S  fekszel  a  bús  nyoszolyán. 

Lelke  tavasznak  erősítsd 
Hervadozó  betegem' ! 
Fény  lehe,  illata  gyógyítsd. 
Oh  add  vissza  nekem! 

Vagy  ha  nem,  éjbe  boruljon 
Kék  egű  hajnali  fénj^ 
Északi  vész  keze  dúljon 
Viruló  völgyek  ölén. 

És  a  madárka  ne  zengjen, 
Asszanak  el  fa,  virág  ; 
Legyen  oly  puszta,  kietlen, 
Mint  szivem,  ez  a  világ! 

II. 

Terhed  gőz  könnyű  szárnya  hordja, 
Ragadj   kocsi,  gyorsan,  hamar! 
És  tűnj  fel  immár  Kassa  tornya, 
Kit  éj  és  messzeség  takar! 

Az  ódon  egyház  árnyékában 
Egy  régi  ház  vár  ott  reám, 
Világ  dereng  még  ablakában, 
S  beteg  sóhajtja:  jőj  atyám! 

Oh  gyermekem,  kedves  leányom, 
Szenvedsz  élet,  halál  között ! 
Oh  hervadó  fehér  virágom. 
Könnyem  hiába  öntözött. 

Bár  messze  vagy,  de  lelkem  álma 
Lefesti  kínos  nyoszolyád. 
Ügy  fekszel  ott  halálra  válva, 
Mint  egykoron  szegény  anyád. 

Képmása  vag}',  vigasztalásul 
Adott  az  ég  téged  nekem  ; 
S  a  régi  seb  most  ím  felújul 
S  egy  újabb  vérzik  szivemen. 


197 


III. 

Minden  iijul,  minden  éled, 
Mindenütt  mosolyg  az  élet, 
Minden  örvend  :  kicsi  nagy! 
Ki-kihajt  korhadt  fakéreg. 
Vidul  a  legkisebb  féreg, 
Halva,  halva,  csak  te  vagy! 

Ébredj,  ébredj  édes  lyányom!  .  .  . 

Arcod  hát  utolszor  látom, 

S  nem  mosolj^gasz  rám  soha? 

Isten,  Isten  mit  vétettem. 

Hogy  így  Ítélsz  énfelettem 

S  csak  hozzám  vagy  mostoha? 

IV. 

Szomorú  a  halottas  ház, 
Szenvedő  arc,  mély  csend. 
Csak  egy  kedves  kis  leányka 
Mosolyog  és  örvend. 

Mosolyog  a  hajnalfénynek, 
örvendez  bábjának, 
Se  nem  érzi,  se  nem  érti 
Halálát  anyjának. 

Kis  unokám,  majd  megérzed 
Jobban  nagyatyádnál, 
Addig  sírjak  én  helyetted  .  .  . 
Csak  mosolyogj,  játsszál! 

V. 

A  kertben  ülök  nyári  alkonyon. 
És  széttekintve  elgondolkozom. 

Jó  pihenő  hely  s  meg  se  változott, 
A  vén  diófák  épen  állnak  ott. 

Lehajlik  hozzám  jázmin  s  rózsa  ága, 
Tarkán  virít  a  kis  kert  száz  virága. 

Szőlő  s  gyümölcsfa  lombn\dlásin  át, 
Csillanni  látom  az  ezüst  Dunát. 

Amott  hegyeknek  erdőfedte  orma, 
Túl  a  vizén  falucska  karcsú  tornya. 

Mind,  mind  a  régi  s  még  sem  az  nekem. 
Mert  nem  vagy  itt,  szerette  gyermekemi 

S  nem  léssz  soha,  hiába  vár  reád 
Kedvenc  virágod  s  búsongó  atyád. 

A  pázsit,  ösvény  puszta,  nesztelen. 
Nem  jösz  felém,  vidáman,  könnyeden. 

Csengő  szavad  a  zöld  lombok  között 
Nem  kelt  szivembe'  többé  örömöt. 

Mint  egykoron,  mint  nem  rég  s  annyiszor  — 
Szépséged,   bájad  egy  marékn}^  por. 

Csak  árny  vagy  immár,  aki  ott  lebegsz  még, 
Évek  során  majd  eltűnő  bús  emlék. 

De  én  soh'  sem  felejtem  képedet. 
Megőrizem,  mig  sír  el  nem  temet. 

Nincs  messze  az,  feltűnni  látom  ott, 
A  sors  nekem  mi  szépet,  jót  adott. 

Mind  visszaveszi  s  itt  hagy  kifosztottan, 
Bár  élve  még,  de  félig  már  halottan! 

1883 

SZŐLŐHEGYEN. 

Pusztítja  a  phylloxera 

A  hegyet, 

Itt  bizony  már  szüretelni 

Nem  lehet. 

Az  ördög  leszüretelte 

Egészen  : 

A  magyarnak,  hejh  szegénynek, 

Többé  bora  sem  lészen. 

Ide  s  tova  eltelik  majd 

Négy  század. 

Hogy  a  magyart  emészti  a 

Búbánat. 

Küzd  a  sorssal,  küzd  magával, 

Hiába  : 

Félig  győzi,  s  visszaesik 

Ismét  régi  bajába. 

De  bajában,  de  bujában 

Volt  bora, 

Vigasztalta,  enyhítgette 

Mámora. 

Bele  fojtá  mind  a  kettőt. 

Ügy  vigadt. 

Sírva  vigadt,  vígan  búsult, 

Szíve  majd  hogy  megszakadt. 

Ezután  már  bor  nélkül  kell 

Megélnünk, 

Józan  fővel  küzdenünk  és 

Remélnünk. 

Beh  nehéz  lesz  .  .  .  Kisértsük  meg 

Hát  ha  tán. 

Mámor  nélkül,  jobban  tudunk 

Segíteni  a  hazán. 

Bizakodás,  csüggedezés 

Ide  hagy, 

Munka  súlya  meg  nem  ijeszt, 

Bár  mi  nagy  ; 

Megtanulunk  várni,  tenni 

Mikor  kell, 

S  amit  teszünk,  meg  is  tesszük 

Egész  szí\^'el,  lélekkel. 

Adja  Isten!  .  .  .  Ide  azt  a 
Poharat, 

Igyunk  egyet  abból,  mi  még 
Megmaradt. 

Vigadjuk  ki  régi  módon 
Magunkat, 

És  új   módon  győzzük  le  majd 
A  mi  régi  bajunkat. 
1886 


DIÓSGYŐRI  DALOK. 

I. 

A  pisztrángos  Szinyva  partján 
Lakik  egy  szép  szőke  kis  lyány  ; 
Pisztrángot  mind  oda  adnám, 
Hog^'ha  őt  elhalászhatnám! 

De  kisikhk,  tova  lebben. 
Pisztrángnál  is  sebesebben  : 
Pettyes  pisztráng,  pettyes  kendő! 
Csak  szomorít  mind  a  kettő. 

II. 

Eltévedt  egy  tehénke 
Az  erdőben,  szegényke. 
Keresi  is  szaporán 
A  hámorból  egy  leány. 


Csingi,  lingi,  lánga  .  .  . 
Én  is  hát  utána. 

A  tehénke  kolompja, 
Erre,  erre,  azt  mondja  ; 
Arra  megyünk  mind  ketten, 
Találkozunk  véletlen. 
Csingi,  lingi,  lánga  .  .  . 
Beh  kedves  egy  lyányka! 

Megkerült  a  tehénke. 
Nagy  későre  szegényke  ; 
De  szivünkbe'  hirtelen 
Felgyuladt  a  szerelem. 
Csingi,  lingi,  lánga  .  .  . 
S  el  sem  alszik  lángja! 

III. 

Tilt  a  nénéd  tőlem  ; 
Mi  lesz  már  belőlem? 
Ami  voltam  azelőtt, 
A  te  régi  szeretőd! 

Másnak  akar  adni  ; 
El  tudnál-e  hagyni? 
Hamis  esküt  te  nem  tessz, 
Enyém  vagy  és  enyém  léssz. 

Néném  asszony,  hallja, 
Dolgunk'  ne  zavarja! 
Kiket  ég  egymásnak  szánt. 
Nem  félik  a  boszorkányt. 

AZ  OSZ. 

Bosszús  festők,  bús  poéták 
Szegény  őszt  elrágalmazták. 
Festik  bágyadt-,  haloványnak, 
Gyász  színével  a  halálnak. 
Zengik  róla  :  vége,  vége. 
Oda  ég  s  föld  minden  éke, 
S  romjain  mi  föl-íöltámad, 
Csak  az  emlék,  csak  a  bánat. 

Mind  hiába  rágalmaznak. 
Kedves  őszemi,  el  nem  hagylak  ; 
Régi  hived  vagyok  immár. 
Szebb  vagy  nékem  a  tavasznál. 
A  tavasz  száz  vágyat  ébreszt : 
Izgalomban  a  természet. 
Ég  megújul,  föld  feléled. 
Mindenütt  forr,  küzd  az  élet. 
Szétszakítja  rabbihncsét. 
Pazarolja  összes  kincset ; 
Minden  fényes,  oly  sugárzó, 
Föl-fölcsattog  víg  madárszó. 
Rügy  kipattan,  nyit  bimbója, 
Rengeti  a  szellő  csókja. 
De  szellőből  vihar  támad, 
összetör  sok  hiú  vágyat, 
De  a  fény  is  gyakran  éget. 
Hervasztja  a  remény.séget, 
S  a  föld  keble,  az  ég  napja, 
Mennyit  ígért,  meg  nem  adja. 

Kedves  ősz,  te  nem  ígérsz,  adsz, 
Amit  hoztál,  mindent  itt  hagysz. 
Nincs  aszályod,  nincsen  vészed, 
Bölcs  közép  az  osztályrészed  ; 
Sátrad  az  ég  szelíd  kéke. 
Csendes,  vidám,  mint  a  béke  ; 

Fényed  egy  nyájas  mosolygás, 
Nem  zavarja  a  csalódás, 
Mert  való  lett  már  a  vágyból : 
Érett  gyümölcs  a  virágból. 
Ott  piroslik,  kékül,  sárgul, 
Harmattul  és  napsugártul, 
S  ameddig  a  szem  csak  ellát, 
Nyújtja  gazdag  koszorúját. 
Mennyi  összhang  a  sok  színben, 
Hogy'  kibékül  benned  minden. 
Köd  meglebben,  de  eloszlik, 
Észrevétlen  szerte  foszlik  ; 
Halkal  itt-ott  a  levél  hull, 
önként,  nem  a  fájdalomtul  ; 
A  szellő  is  méla  zajjal. 
Suttog,  mint  az  altató  dal, 
S  mintha  édes  nyugalomban. 
Szenderegne  félálomban. 
Meghatná  lágy,  enyhe  érzet  : 
Álmodozik  a  "természet. 


AZ  ERDEI  LAK. 

Kies  völgyben,  a  Bükk  tövén. 
Egy  kis  lakban  tanyázom  én  ; 
Mohos  sziklák,  erdők  védik. 
Bár  lakhatnám  itt  mindétig! 

Csendes  hely,  csak  a  patak  zúg. 
Erdőn  csak  a  vadgalamb  búg. 
Reggel  ébreszt,  este  ringat. 
Világ  zaja  ide  nem  hat. 

Oh  ne  is!  Volt  benne  részem, 
Kifáradtam  már  egészen, 
Ugy  szeretnék  megpihenni. 
Egyedül  magamé  lenni. 


204 


( 


Sebeim,  mint  itt  a  fának, 
Lassanként  begyógyulnának, 
Derülnék  a  napsugárral, 
Dallanék  vidám  madárral. 

Hiú  ábránd!  .  .  .  erdős  kis  lak, 
Alig  jöttem  s  már  itt  hagylak! 
Sors  eUen  küzdök  hiába. 
Mennem  kell  világ  zajába. 
1887 


A  PATAK  ÉS  NEFELEJCS. 

Kis  pataknak  nagy  a  kedve, 

Vígan  szökken,  csergedezve, 

S  mintha  űzné  heves  vágya. 

Rá  se  tekint, 

Mely  felé  int. 

Parton  a  sok  szép  virágra. 

Kék  nefelejcs  azt  suttogja  :  Jl 

«Hova  sietsz,  bérc  patakja?» 

«Ki  e  zugból  messze,  messze. 

Csak  előre, 

Sík  mezőre, 

Nagy  folyóba,  tengerekre.* 

♦Maradj  köztünk,  jobb  neked  itt. 
Enyhe  lombok  árnya  fed  itt. 
Madár  vidít  reggel,  estve  ; 
Boldog  élet, 
Szíved  éled. 
Virágokkal  enyelegve. » 


«Majd  ha  folyó,  tenger  lettem, 
S  végtelen  az  ég  felettem. 
Boldog  leszek,  célom'  érve. 

Mi  egy  virág 
A  nagy  világ 
Gazdag  kincstárához  mérve  ?» 

Könnyezve  mond  a  nefelejcs  : 
«Büszke  patak,  el  ne  felejtsd  : 
Tenger  nem  léssz,  benne  elvessz, 
Hiú  vágyad 
Késő  bánat,  — 
Másnak  csak  a  szolgája  léssz». 
1887 


DALAIMRÓL. 

Az  ifjúság  legszebb  korát 
Mély  honfibúban  éltem  át ; 
Megtört  vágy,  széttépett  remény 
Úszott  a  kétség  tengerén, 
S  kitört  a  rejtett  fájdalom  : 
Azért  oly  bús,  komor  dalom. 

A  honra  hogy  szebb  nap  derűit, 
Hajh  örömem  búval  vegyült ; 
Új  bú,  új  gyász  szakadt  reám, 
Ott  sírtam  nőm  ravatalán. 
Elnyelt  mindent  egy  sirhalom  : 
Azért  oly  bús,  komor  dalom. 

Év  gyorsan  telt  el  év  után, 
Enyhültem  lyányom  mosolyán  ; 
Az"  anyjáé  volt  az  nekem, 
S  most  árny  vagy,  kedves  gyermekem! 
Enyésző  árny,  én  puszta  rom  : 
Azért  oly  bús,  komor  dalom. 

Az  élet  ősze  int  felém  ; 
Derűl-e  még  rám  enyhe  fény. 

Vagy  új  vihar  tarolja  szét 
Reményim  hulló  levelét  : 
Uj  honfibú,  új  fájdalom? 
Azért  oly  bús,  komor  dalom. 
1887 


BARÁTI  KÖRBEN. 

Biztos  hely  e  vadásztanya, 
Zuhoghat  kinn  a  fergeteg!  — 
Mint  gyermekét  a  hű  anya, 
Vidám  kedvünk  úgy  védi  meg. 
Hadd  folyjon  szó,  csengjen  pohár, 
Bár  az  idő  éjfélre  jár! 
Ki  tudja,  lesz-e  még  napunk, 
Mikor  megint  találkozunk? 

Sok  éve,  hogy  nem  láttatok. 
Én  is,  ti  is  megvénülénk  ; 
Úgy  múlnak  évek,  mint  napok 
S  már  életalkony  int  felénk. 
Hadd  folyjon  szó,  csengjen  pohár! 
Az  elhanyatló  napsugár 
Még  gazdagabban  szórja  szét 
Utolszor  fényét,  melegét. 

Eszünkbe  jut,  mi  volt,  mi  múlt  ; 

Emlékké  vált  minden  remény, 

Oh  hány  reményünk  sírba  hullt 

Az  élet  küzdő  mezején! 

Hadd  folyjon  szó,  csengjen  pohár!  j 

Mi  elmúlt,  nem  tér  vissza  már,  ^ 

És  aki  küzdött,  szenvedett. 

Enyhíti  az  emlékezet. 

Hiven  szerettük  a  hazát. 
Küzdöttünk  érte  emberül  ; 

Virrasztottunk  sok  éven  át 

A  sebzett  haldokló  körűi. 

Hadd  folyjon  szó,  csengjen  pohár! 

Ismét  derült  a  láthatár, 

S  mert  nem  hiába  áldozánk, 

Te  élsz  és  élni  fogsz,  hazánk! 

Nem  egy  társunk  kidűlt  korán  ; 

Áldás  lebegjen  sír  jókon! 

Mellettök  a  végső  tusán 

Nem  állott  nő,  gyermek,  rokon. 

Hadd  folyjon  szó,  csengjen  pohár! 

Ha  minket  a  végóra  vár. 

Szelíden  fogja  bé  szemünk' 

Hü  nőnk  vagy  kedves  gyermekünk. 

A  fergeteg  immár  elül, 

A  tiszta  ég  pirkadni  kezd  ; 

Éltünk  is  igy  borul,  derül. 

Egy  testvér  a  hajnal  s  az  est. 

Hadd  folyjon  szó,  csengjen  pohár, 

Ha  búsan  is,  búcsúra  bár! 

lm  búra  fordul  örömünk. 

Legyen,  —  de  el  nem  csüggedünk. 


UTCAI  HÁRS. 

Beszorítva  az  aspháltba, 
Sindevész  a  szegény  hársfa  : 
A  kék  égből  keveset  lát. 
Harmat  helyett  port  nyel, 
Hervadozó  lombja  között 
Bánatos  sóhaj  kel. 

Oh  ha  kinn  az  erdőn  volna, 
Oh  ha  rajt'  madár  dalolna, 

Oh  ha  játsznék  a  szellőkkel 
S  patak  tükrét  nézné  : 
Egy  rövid  nap  viruló vá, 
Boldoggá  igézné! 

Szegény  hárs,  e  nagy  városban, 
Vigasztalódj',  sok  társad  van. 
Sok  ember  él  lígy  itt,  mint  te  : 
Vágy  és  küzd  hiába, 
S  tört  reménnyel,  megtört  szívvel 
Roskadoz  sirjába. 


B.  KEMÉNY  ZSIGMOND  SÍRJÁNÁL. 

Kicsiny  falu,  oly  nyiigalmas  magány, 
Árn\''as  gyümölcsös  a  domb  oldalán  ; 
Három  diófa  a  földig  borúi 
S  benn  mintegy  rejtve  két  sír  domborul. 

Kemény  az  anyja  mellett  nyugszik  ott, 
Még  ifjú  volt,  hogy  innen  távozott  ; 
Sok  zordon  év  telt-múlt  el  azalatt 
S  csak  halni  tért  meg,  honnan  elszakadt. 

Sok  zordon  év!  Emiékök  még  erős. 
Ott  küzde  tollal,  mint  csatán  a  hős, 
S^  mint  ősei  kardja  sok  száz  éven  át  : 
Űgy  védte  tolla  vészben  a  hazát. 

Mily  bánat,  kétség  s  mégis  menn\d  bit 
Rezegte  át  szivét  és  könyveit. 
Rajzolta  az  embert  s  az  államot, 
S  a  sors  titkába  mélyen  behatott. 

Búsméla  rajz!  Az  élet  harcterén 
Egymásba  játszik  gyakran  bűn,  erény 

S  hány  jó  szándék  vétek  szülője  is  : 
Örök  törvény  a  bosszús  Nemesis. 

A  hont  hiven  szeretni  oly  nehéz, 
Csordultig  a  szív  s  elvakul  az  ész  ; 
És  a  szabadság  önmagának  árt 
S  új  szolgaság,  ha  nem  ismer  határt. 

És  álla  őrt  egy  ország  romjain, 
Arcán  közöny,  sebzett  szivébe'  kín, 
S  ostromlá  bátran  a  kettős  veszélyt  : 
Királyi  önkényt  és  népszenvedélyt. 

S  midőn  egy  nap  föléled,  győz  a  jog, 
Eltiprott  zászlónk  újra  fenlobog. 
Nem  érzé  már  a  diadalgyönyört 
Lélekbe'  testbe'  végkép  összetört. 

És  elfeledték  .  .  .  Immár  alkonyul, 
A  tájra  lassan  köd,  homály  borúi, 
Estcsillag  fénye  rezg  a  bérc  fokán 
És  megzendül  bokrán  a  csalogány. 

E  dal,  e  fény  oly  édes  enyhadó. 
Megillet  téged,  fáradt  szunnyadó, 
S  még  itt  viraszt  hiven  sirod  felett 
Testvéri  és  baráti  kegyelet! 


NAPIREND. 

Mennyi  szitok,  milyen  lárma, 
Országház-e,  avagy  csárda 
Ez  a  tisztes  nagy  terem? 
Hát  a  ház-szabály  s  az  elnök? 
Nem  hallgatnak  rá  ő  kelmök. 
Dulakodnak  szüntelen. 

Gyulai  Pál  munkái.  I.  14 

Ki  a  legény  a  csárdában? 
Jelszó  az  ország  házában. 
Utca-csíny  a  honfi-tett ; 
Durva  éle  a  legszebb  eszme, 
A  szabad  szó  zajba  veszve, 
Reng  belé  az  épület. 

Semmi  joga  a  többségnek. 
Hódolat  a  kisebbségnek  : 
Új  tudomány,  megsegits! 
Szakítunk  a  múlt  világgal, 
Széchenyivel  és  Deákkal 
S  eszményképünk  Starcsevics! 


KERTEMBEN. 

Szép  tavaszi  nap  van, 
Merengve  magamban, 
Kertemben  sétálok. 
Fáim  virágszemmel 
Néznek  rám  s  víg  kedvvel 
Üdvözlik  gazdájok. 

♦Mért  búsulsz,  jó  gazdánk? 
Hátha  felvidítnánk! 
Vége  már  a  télnek  : 
Kék  ég,  fénysugárzó, 
Zöld  fü,  víg  madárszó  .  .  . 
örülnek  kik  élnek.» 

♦Jó  fák,  nem  búsultam. 
Csak  arra  gondoltam  : 
Ti  hogy'  megifjodtok. 
Bár  tűnnek  az  évek. 
Ameddig  csak  éltek, 
Üjra  virágoztok. 


Tavaszát  az  ember. 
Éli  csupán  egyszer, 
S  tele  sírba  zárja  ; 
Újabb  tavasz  zöldjét, 
Ujabb  ősz  gyümölcsét, 
Mind  hiába  várj  a. » 
1890 


A  FELHŐK. 

El-elnézem  a  felhőket. 

Ügy  szeretem  nézni  őket, 

Amint  szállnak  fenn  az  égen  ; 

Üj  alakot 

Váltanak  ott 

S  eltűnnek  a  messzeségben. 

Sötéten  a  hegyre  gyűlnek. 

De  napfénytől  fehérűlnek, 

S  vidám  kedvvel  oszolva  szét, 

Mint  báránykák 

Be-bej  árják 

Az  ég  tágas  kék  mezejét. 

Néha  hajtja  őket  a  szél  ; 

Vándorfelhő,  megpihennél! 

Hajh  szállnod  kell,  most  mint  gálya. 

Majd  mint  sárkány. 

Bércek  ormán  : 

Száz  alak  a  szél  dagálya. 

De  hova  oly  seregestül? 
Háborúba,  villám  dördül. 
Zúg  a  harc,  majd  ki-kifárad 
S  fénnyel,  könnyel 
Szivárvány  kel : 
összefoly  az  öröm  s  bánat. 

Szép,  ha  derűit  az  ég  boltja, 
Egy-két  felhő  minden  gondja. 
Rózsaszínt  vált  az  is  lassan, 
S  emlékképen 
Enyhe-szépen 
Visszamosolyg  a  magasban. 

Hajnal,  alkony  egymást  váltja. 

Mindenik  felhő  barátja. 

Biborfényben  felhők  szállnak  : 

Itt  a  hajnal. 

Arany  hajjal, 

ők  hirdetik  a  világnak. 

Alkonyra  is  híven  várnak. 

Tornyaivá  tündérvárnak 

Változva  át,  ott  lebegnek, 

És  ragyogva. 

Lánglobogva 

Őrzik  kapuját  a  mennynek. 

El-elnézem  a  felhőket. 

Úgy  szeretem  nézni  őket. 

Örahosszat  nézem  gyakran, 

S  mint  a  gyermek. 

Elmerengek 

Rajtok  félig  öntudatlan. 

És  úgy  érzem,  mintha  lelkem 
Velők,  bennök  szállna  fennen, 
S^  emlék,  remény,  ábránd,  eszme 
Új  alakot 
Váltana  ott 

S  a  távol  ködébe  veszne. 
1S90 

TISZA-VIDÉKI  DALOK. 
I. 

Zúg  a  patak,  mind  azt  zúgja  : 
Aki  szeret,  sok  a  búja  ; 
Zeng  a  madár,  mind  azt  zengi : 
Nem  szeret  úgy,  mint  én,  senki. 

Hallgat  patak,  hallgat  madár, 
Ha  az  idő  majd  őszre  jár  ; 
Mikor  jő  el  az  én  telem? 
Meddig  üld  még  a  szerelem? 

II. 

Zöld  fű  között  nyilik  már  az  ibolya  : 
Kék  szemedet  látom-e  még  vagy  soha? 
Ha  nem  látom,  csak  tél  nekem  e  világ, 
Hervadjon  el  erdőn,  mezőn  a  virág! 

Száll  a  madár  kelet  felé  sebesen  : 
Ha  szállhatnék  én  is  hozzád,  kedvesem, 
Megzörrentném  szárnyammal  az  ablakod'. 
Tudom,  mindjárt  kitalálnád,  ki  van  ott. 

Ereszkedik  le  a  felhő,  feketén  : 

Épen  olyan  bi'is-haragos,  milyen  én  ; 

De  nekem  csak  könnyem  van,  nincs  villámom, 

Tehetetlen  bolyongok  a  világon! 

Hl. 

«Tudod-e  mit,  szép  leány? 
Szeress  engem'  igazán !» 
«Ha  akarnám  sem  lehet, 
Mert  a  szivem  mást  szeret.» 

«Ej  dehogy  nem,  légy  enyém, 
Drága  gyürüt  adok  én.)> 
♦Amit  küldöz  kedvesem, 
A  virág  drágább  nekem.* 

«Sok  földem,  dús  palotám. 
Oda  viszlek,  szép  leány. 
Selyem  párna,  selyem  ágy, 
S  minden,  mire  szíved  vágy.» 

<(Mit  ér  a  gazdag,  ha  vén. 
Csak  ifjamra  vágyom  én. 
Vele  inkább  kősziklán, 
Mint  veled  selyem  párnán. » 

IV. 

Kakuk  madár,  mondd  meg,  kérlek  : 
Mikor  halok,  meddig  élek? 
Hán}'  hónapot,  hány  esztendőt? 
Sokat,  vagy  csak  egyet-kettőt? 

Sok  év  miatt  nincs  búra  ok. 
Szenvedtem  már  bút,  ami  sok, 
Egy  vagy  két  év  sem  lefz  nagy  baj, 
Ügy  sem  hangzik  utánam  jaj. 


A  szeretőm  vár  reám. 
Induljunk  hát  szaporán. 
Itt  a  nyereg,  siessünk, 
Édes-kedves  paripám! 

Rút  az  idő,  szél  havaz. 
Életemnek  képe  az. 
De  csak  tűrjünk,  jó  lovam, 
Tél  után  jő  a  tavasz. 

Fáradsz,  szenvedsz  ez  útban, 
Mit  csináljunk,  ha  úgy  van! 
Szenvedünk  még  többet  is, 
Én  másért,  te  miattam. 

VI. 

Ifjú  legény,  ifjú  leány, 
Szerették  egymást  igazán, 
De  kőszívű  a  lyány  atyja. 
Szegény  leányt  máshoz  adja. 

«Látlak-e  még,  vagy  soha  sem? 
Isten  hozzád,  hív  kedvesem!)) 
Mond  a  leány  könnyes  szemmel, 
Édes-fájó  szerelemmel. 

«Nem  esküszöm,  de  tudom  azt, 
Tőled  semmi  el  nem  szakaszt. » 
Mond  a  legény  s  utoljára 
Csókot  nyom  a  lyány  ajkára. 

Falu-hosszat  nagy  vigalom, 
Kezdődik  a  lakodalom. 
De  menyasszonyt  senki  se'  lát, 
A  Tiszába  ölte  magát. 

Tenger  nép  a  Tisza  partján. 
Kendő  lobog  ott  a  fűzfán, 
A  lyány  titkos  jegykendője, 
Rá  ismer  a  szeretője. 

«Nem  esküdtem,  de  tudom  azt, 
Tőle  semmi  el  nem  szakaszt* 
Kiált  s  a  hab  közé  rohan, 
Csobban  a  víz  és  oda  van. 

Szeles,  hives  az  éjtszaka, 
Háborogva  foly  a  Tisza ; 

Hull  a  fűzfa-,  nyirfalevél, 
összesodri  mindet  a  szél. 


ÍRÓI  RECEPT. 

Ad  notam  :  Poétái  recept. 

Látóhatár,  évad,  járóka,  szélhámos, 
Lesőhely,  útvesztő,  ünnepség,  pénztáros. 
Mérnök  helyett  mérő  ...  ha  mind  egybevészed  : 
Jó  magyar  nyelven  irsz,  dicsőség  a  részed. 

Mintegy  ráadásul :  hordár  helyett  hordó  ; 
Ne  cifrázz  rendjellel,  ott  a  régi  ordó, 
Mit  tanár?   Professor.   Mit  jellem?   Karakter. 
Csak  ezt  érti  meg  az  igaz  magyar  ember. 

De  azért  ne  hódolj   latinnak  vagy  fránsznak, 
írd  csak  magyarosan  nuance-ot  nüánsznak, 
A  quasi-t  kvázinak,  codex-et  kodeksznek  : 
Ez  az  Írásmódja  az  új   régieknek. 

Szedj  ki  régi  könyvből  mindent,  mi  kissé  nyers, 
Megtűri  a  próza,  ha  nem  tűri  a  vers  ; 
Tanuld  el  a  néptől  falun,  mi  betyáros, 
Mivelődjék  tőle  elkorcsosult  város. 

Keresd,  halmozd  mindezt,  légy  réginél  régibb. 
Magyarnál  magyarabb,  a  népinél  népibb  ; 
Pödörd  ki  jól  bajszod',   szedte-vettézz    nagyon. 
Nemzeti  genius  hadd  csókoljon  agyon! 

ENYHÜLET. 

Régi  leveleket  olvasok,  rendezek, 
Fakultak  a  betűk,  elsárgult  papirja. 
Már  rég  porladoznak,  kik  irták,  a  kezf^k, 
Minden  csomag  egy-egy  szerettemnek  sirja. 
Mennyi  sir  körülem,  mennyi  seb  keblemen. 
Megújul  emléked,  barátság,  szerelem! 

Barátság  vezetett  éltem  rögös  útján, 

Szerelem  áldása  boldogítá  szívem', 

Az  élet  vész  közt  is  enyhén  mosolygott  rám, 

Ez  a  két  istennő  oltalmazott  híven. 

Múlt  idők  szép  napja,  sóhajtok  utánad, 

S  rám  borúi  ködével  csendes,  méla  bánat. 

Rohannak  az  évek,  őszbe  csavarodunk, 

Vége  felé  fordul  lejtőjén  a  pálya, 

Alig  voltunk  ifjak,  már  öregek  vagyunk, 

Nyugovóra  int  az  alkonyat  sugara. 

De  mért  zúgolódnánk  természet  rendjére? 

Boldog  az,  ki  vidám  öregséget  ére. 

Hetven-nyolcvan  évet  oh  mi  szép  megérni 
Bár  fogyó  erővel,  de  még  mindig  épen. 
Nőnkkel,  barátinkkal  a  multakban  élni, 
Jövőnek  örülni  gyermekink  körében, 
S  nyájasan  mosolygva,  mint  hun^^ó  nap  fénye 
Elenyészni  lassan  a  csillagos  éjbe. 

De  ritkán  ez  sorsunk.   Kidűlnek  mellőlünk 
Egyenként  mind,  akik  szeretteink  voltak, 
Lét  s  nem-lét  közt  ingó  árny  válik  belőlünk 
Élők  közt  nincs  helyünk,  vonzanak  a  holtak. 
Elhagyva,  ridegen  szivünk  úgy  elfásúl, 
S  rég  halva  múlunk  ki  a  megunt  világbúi. 

Nem,  nem  ...  az  én  szívem  nem  tud  elfásúlni, 
Most  is  dobogtatja  emléked,  szerelem! 
örömed,  bánatod  soh'  sem  fog  elmúlni 
És  örök  álomnak  a  sírba  száll  velem. 
A  hő,  igaz  érzés  s  boldog  emlékezet 
Betölt  melegével  egy  egész  életet. 

S  ti  elhunyt  barátim,  hazám  büszkeségi. 
Ti  még  éltek  nekem,  folyvást  éltek  bennem  : 
Eszményem,  küzdelmem  még  mindig  a  régi, 
Példátok  mutatja,  most  is  mit  kell  tennem. 
Bár  csekély  erőm  volt,  de  oda  áldozám  .  .  . 
Hadd  küzdjek  síromig,  éretted,  oh  hazám! 
1891 


PIROSLIK  A  CSERESZNYE  .  .  . 

Piroslik  a  cseresznye  a 

Fán, 

Ilyen  piros  még  soh'  se'  volt 

Tán. 

Rigó  füttye  üdvözli  is 

Már, 

Rája  szegény  olyan  régen 

Vár. 

Megcsipkedi,  megénekli : 

«Ó! 

Milyen  piros,  milyen  édes 

Jó! 

Ne  haragudj",  édes-kedves 

Fám, 

Egy-két  szemért  ne  haragudj' 

Rám. 

«Az  Isten  ezt  így  rendelte 
El, 

Énnekem  is  enni,  élni 

Kell. 

Aki  szegény,  miért  legyen 

Bús? 

Neki  is  jut,  ez  a  világ 

Dús. 

«Lám,  reád  is  ingyen  süt  a 

Nap, 

Töved,  lombod  ingyen  esőt 

Kap, 

S  amit  bárki  kész-örömest 

Hall, 

Csak  úgy  ingyen  szól  neked  e 

Dal.» 

POLITIKAI  XÉNIÁK. 

I. 

Mennyi  szó  s  mily  kevés  eszme! 
Mennyi  zaj  s  mi  lassú  tett! 
Mért  teszitek  fecsegővé 
A  jó  magyar  nemzetet? 
Igaz,  egykor  nagy  pipáju 
És  kevés  dohányu  volt  ; 
De  legalább,  össze-vissza. 
Ennyit  soh'sem  szónokolt. 

II. 

Megromlottak  az  erkölcsök! 
—  Hirdetik  a  hírlapok  — 
A  fejétől  bűzhödt  a  hal. 
Lesznek-e  még  jobb  napok? 
Lesznek  bizony,  csak  kezdjétek 
Magatok  a  javulást : 


írjatok  lélek  hevéből. 
Csak  igazat,  semmi  mást, 
S  hagyjatok  fel  így  azonnal 
Hízelgéssel,  rágalommal, 
És  ne  légyen  végre  fő 
Üzlet  s  előfizető. 


III. 

Csúfosan  elárult  téged' 

Ez  is,  az  is,  oh  hazám, 

Hogy  még  állasz,  nincsen  véged. 

Csodálhatni  igazán, 

S  azt  még  inkább  —  sok  nem  véli' 

Hogy  ki  árulód  vala, 

—  Klió  majdan  megítéli  — 

Érted  híven  lángola. 

Ne  játszódjunk  e  nagy  szóval. 
Mert  bizony  beteljesül 
S  a  valódi  árulóval 
Az  idő  megterhesűl. 
Nem  kétkedve  jelszavában, 
Míg  zajongva  álmodunk. 
Az  eszméknek  zavarában 
Rá  ismerni  sem  tudunk. 


IV. 

Nehéz  a  magyar  közélet. 

Minden  másnál  nehezebb  ; 

Hiú  remény  hamar  éled 

S  megfájdul  sok  régi  seb. 

A  viszonyok  bonyodalma 

Annyiféle  s  oly  nehéz. 

Hogy  egy  könnyen  meg  nem  oldja 

S  ketté  nem  vághatja  kéz. 

És  e  mellett  régi  átkunk 
Folyvást  reánk  nehezül : 
Hajh  erőnknél  több  a  vágyunk 
S  vérünk  könnyen  fölhevül : 
Rázzuk,  még  mikor  nem  érett, 
Küzdelmünk  gyümölcseit, 
S  nemzetibbel  —  siker  végett  — 
Megrontjuk  a  nemzetit. 


Nem  rejt  gyertyát  már  a  véka, 
Kiálthatjuk:  Heuréka! 
Nagy  dicsőség  ez  nekünk. 
ím  egyszerre  mily  nagy  eszme  : 
Bölcsek  köve  fölfedezve  : 
Boldog  lesz  már  nemzetünk. 

Eddig  hogyha  törvényt  hoztunk. 
Egymásnak  sok  bajt  okoztunk, 
Bosszúságot,  bánatot  ; 
Legalább  is  két  párt  harcolt 
S  amelyik  a  legyőzött  volt, 
Dúlt-fúlt,  meg  nem  nyugodott. 

Ezután  már  másképen  lesz. 
Minden  pártnak  egykép  kedvez 
Az  új  eszme,  úgy  bizony! 
Ám  a  többség  hozzon  törvényt, 
De  kerüljön  mmden  örvényt, 
S  fejlődjék  ki  jó  viszony. 

Érje  be  a  győzelmével, 

Szentesített  törvényével, 

De  ne  hajtsa  végre  azt. 

így  minden  párt  vesztett  és  nyert, 

Ez  megnyugtat  minden  embert, 

S  békességben  megmaraszt. 

Földerül  ránk  örök  béke, 
Országunk  a  világ  éke  : 
Éljen  az  új  eszme,  elv! 
Mily  egyszerű,  mily  világos. 
Ordíts  kapu,  kiálts  város! 
Hadd  hirdesse  minden  nyelv! 


LETHE  PARTJÁN. 

Hatvan  évnél  többet  éltem, 
Sok  betölt,  mit  nem  reméltem, 
Kevés  abból,  mire  vágytam. 
Most  fekszem  halálos  ágyban. 
Még  egy  nap,  talán  utolsó. 
Aztán  elfed  a  koporsó, 
Aztán  hamar  elfelednek,  — 
Én  is  mindent  hadd  feledjek! 

Mintha  Lethe  vizét  innám. 
Enyhe  szender  száll,  borúi  rám, 
Világ  képe  elhalványul 
S  mint  a  függöny  ha  aláhull, 
Szinpad  dísze  meg  nem  látszik. 
Senki  immár  rajt'  nem  játszik. 
Szív  nem  búsul,  szív  nem  örvend  : 
Ugy  vesz  kömyül  pusztaság,  csend. 
Nem  hallok  panaszszót,  átkot. 
Melyet  elnyomott  kiáltott ; 
Ártatlannak  síró  jaj  ját, 
A  gonosznak  vad  kacaj  ját  ; 
Szegény,  gazdag  bó'sz  küzdelmét, 
Ösvitájok  durva  nyelvét  ; 
Szeretők  közt  bús  sóhajtást. 
Megsebezve  folyton  egymást, 
Siralmát  a  megcsalottnak. 
Néma  vádját  a  halottnak  ; 

Lármáját  a  sok  nyeglének, 
És  amely,  mint  sellő-ének, 
örvényt  készít  szívnek,  észnek. 
Csalfa  hangját  tettetésnek. 
Nem  látom  rút  érdek  harcát. 
Szenvedélyek  torzult  arcát ; 
Tettet  a  végzetből  nőve, 
Bűnt,  erényt  egymásba  szőve  ; 
Balga  reményt,  mely  sikert  vár, 
Küzdést,  melynek  kincs  az  oltár, 
S  hova  hő  vágyak  vezetnek, 
Unalmát  az  élvezetnek  ; 
Hiúságot  száz  alakban, 
S  mely,  mint  szent  tüz,  fel-fellobban, 
Buzgalmát  nemes  sziveknek, 
Áldozat  ját  a  hiveknek. 

Mily  édes  mindent  feledni. 
Elfáradva  megpihenni! 
Nyugtomat  hol  feltalálom, 
Szállj  reám,  szállj,  örök  álom!  .  .  . 
Mégis,  mégis  mit  hallok?   Neszt, 
Gyermekimnek  hangja  ébreszt  ; 
Mégis,  mégis,  ím  ott  látom 
Újra  egy-két  hü  barátom'  ; 
Álom  oszlik,  keblem  éled. 
Visszahív  megint  az  élet, 
S  fel-feltűnik  hazám  képe 
Hajnal  vagy  alkony  ködébe', 
Vaj'  melyik?   Hogy'  tudhatnám  én, 
Régi  rajtunk  e  kétes  fény  : 
Hányszor  hittünk  hajnalfénybe' 
És  sülyedtünk  vészes  éjbe, 
És  kétségbe  hányszor  estünk 
S  hajnallá  vált  borús  estünk. 
Oh  magyar!  meg  nem  bünhődted 
Még  se  multad',  sem  jövődet 
S  jelen  harcát  amint  vívod, 
A  Nemesist  ki-kihívod. 

Nem  elég  a  hont  szeretni, 
Tudni  kell  mit,  mikor  tenni 
Érte  folyvást,  nem  hűhóval, 
Hegy  ke  tűzzel,  léha  szóval, 
De  szilárdan  és  eszéllyel. 
Szembe  szállva  száz  veszéllyel 
Mért  innál  ábránd  borából?^ 
Ébredj,  ébredj  mámorából 
öntudatra,  önérzetre  : 
Ne  bizd  sorsod'  véletlenre! 


TELÉN. 
I. 

Beh  jó  világ  a  hóvilág, 
De  csak  meleg  szobában  ; 
Virulhat  kinn  a  jégvirág, 
Ha  kézben  telt  pohár  van! 

Fel  is  köszöntöm  tél  apót, 
Hogy  újra  visszatére  : 
Terítsen  enyhe  takarót 
Vetésre,  venyigére  ; 

Vidor  tavasz  keljen  nyomán. 
Nyár  is,  ősz  is  dicsérje, 
S  jó  új  bor  és  kenyér  után 
Hálánk  hiven  kisérje. 

II. 

Az  egész  táj  egy  hótenger, 
Rajt'  egy-két  bágyadt  sugár. 
De  nyugodt,  mint  öreg  ember, 
Akinek  nincs  vágya  már. 

Lomb,  virág  és  víg  madárdal 
Eltűnt,  mint  a  szerelem  ; 
Az  emlék  is  lassan  elhal, 
Száraz  koron  s  levelén. 

Nyári  hő  és  enyhe  éje 
És  villám  elköltözött, 
Mint  a  becsvágy  szenvedélye. 
Küzdve  annyi  vész  között. 

Minden  nyugodt  és  kifáradt. 
De  nem  vénség  ez  s  halál, 
Ami  nyugszik,  újra  támad. 
És  tavasz,  nyár  visszaszáll. 

Csak  te  vagy  más,  oh  emberszív,  — 
Tél  ha  egyszer  behavaz. 
Hiú  vágyad  hasztalan  vív. 
Nincs  számodra  új  tavasz! 

III. 

Erdő  alján,  hegy  tövében 
Van  egy  kicsiny  házam  nékem, 
Nyáron  jobb,  de  télen  is  jó, 
Bár  befújja  olykor  a  hó. 

Most  is  fújja,  most  is  víjja. 
Szegény  kis  ház  alig  bírja. 
De  azért,  ha  erősb  lenne. 
Sem  alunnám  jobban  benne. 

Jókor  fekszem,  későn  kelek, 
Egész  évet  kipihenek  ; 
Egy  kis  nyugtom  mért  ne  légyen? 
Természet  is  nyugszik  télen. 

De  ki  zörget,  vaj'  mit  akar?  .  .  . 
Senki,  csak  a  bősz  zivatar. 

Gyulai  Pál  munkái.  I.  I5 

Hogy  '  fú,  jajgat,  hogy  elvadul! 
ösvényt,  utat  befú,  feldúl. 

Már  a  sok  hó  egész  özön. 
Egy  hétig  most  posta  se'  jön  ; 
Se  baj,  jobb  is,  rekedjen  ott. 
Nem  olvasok  így  hírlapot. 

S  nem  boszant  meg  léha  szellem. 
Hosszú  cikkben,  nagy  beszédben. 
Hamis  pathos,  rossz  magyarság, 
S  több  ilyen,  most  divó  kórság. 

1893 


EGY  IFJÚ  EMLÉKKÖNYVÉBE. 

Szólj,  tégy,  törekedj',  hass. 
Világra  ne  hallgass. 
Ha  dicsér,  ha  gyaláz  ; 
Mit  tartasz  igaznak. 
Szolgálj  hiven  annak, 
S  csak  erre  vigyázz. 

Bús  harc  ez  az  élet. 
De  vídoran  éled, 
Ha  győzzük  a  bajt  ; 
Állj  bátran  a  gátra 
Mert  gyáva,  ki  hátra 
Fordulva  sóhajt. 

S  mégis  ha  csalódva, 
Szerencse  se'  volna 
Sokára  hived  : 
Új  kedvvel,  erénnyel. 
Hű  régi  reménnyel, 
Tápláld  a  hited'. 

Az  elvhez  a  hűség 
örök  kötelesség, 
S  ha  messze  a  cél, 
Enyhítsen  önérzet : 
Bár  kebeled  vérzett. 
Az  eszme  —  az  él. 

1893 


KÉSÓ  BÁNAT. 

«Hol  jártál  ma,  kedves  fecském?* 
««Kinn  az  erdőn,  szép  hölgyecském.w) 
«Mit  láttál  ott?»  ««Ifju  legényt, 
Búbánatba  esve,  szegényt. 
Nevedet  sóhaj  tá. 
Mindegyre  azt  hajtá  : 
Boldog  nem  lehettem, 
Csalfa  lyányt  szerettem. »» 

«Csalfa,  csalfa  ...  oh  hogy  is  ne ! 
Egy  szó  igaz  sincsen  benne. 
Féftését  már  ki  nem  álltam. 
Minap  kissé  megtréfáltam  : 
Hozzá  alig  szóltam, 
Mind  mással  táncoltam  ; 
Hogy  boldog  lehessen, 
Ne  féltsen,  szeressen !» 

A  fára  most  egy  holló  száll. 
«Hát  te  holló,  mi  hírt  hoztál ?» 
<(«Hü  szeretőd,  te  kacér  szív. 
Táncosoddal  most  párbajt  vív. 
Minap  a  tánc  után. 
Egy  sértő  szó  mián. 
Emésztve  haragtul, 
összevesztek  rútul. »» 

«Nem  hiszek  én,  holló,  neked, 
Rossz  hirt  költesz,  azt  szereted, 
Neked  hiszek,  te  kis  patak. 
Igaz-e,  mondd,  hogy  vívtanak?» 
««Vívtak  és  elesett 
Partomon  kedvesed. 
Vizemben  a  vére, 
Nincsen  ír  sebére. »» 

«Jaj  Istenem,  jaj  mit  tettemi 
Megöltem,  kit  htín  szerettem  ; 
Szivemben  mily  szent  tüz  ége. 
Egy  kis  szeszély  s  mindnek  vége 
Nincsen  ír  sebére, 
Lelkemen  a  vére  ; 
Mardosva  rám  támad 
A  kései  bánat.)) 

UTCÁN. 

Hogy  épül  Pest  minden  soron, 
Hogy  sürr-forr'  benn'  a  néptömeg! 
Ki  lakta,  látta  egykoron, 
Immár  alig  ösméri  meg. 

Ez  utca  is  megváltozott, 
Hol  ifjúságom  idején 
Sok  szép  órát,  sok  víg  napot 
Barátim  közt  töltöttem  én. 

Eltűnt  a  régi  ház  emitt. 
Gazdája  is  már  föld  alatt. 
De  hűn  őrzöm  emlékeit, 
A  múltból  már  csak  az  maradt. 

Híjába  áll  szép  palota 
Az  egyszerű  kis  ház  helyén, 
Nem  léphetek  be  én  oda, 
A  múlt  emlékét  sérteném. 

Megállok  és  eszembe  jut, 
Ha  elmegyek  mellette  még  : 
Az  idő  mily  rohanva  fut. 
És  mily  közel  a  messze  vég! 

Fut-fárad,  küzd-ví  a  világ. 
Sok  földi  kincset  esdve  kér  ; 
Vidám  kedély  és  ifjúság 
Minden  más  kincsnél  többet  ér. 
1894 

KANDALLÓMNÁL. 

őszi  eső  kopogása 
Zörget  kinn  a  födelén. 
Benn  kandalló  pattogása 
Enyhít  s  elmulat  velem. 

Itt  ülök  a  fél-sötétben 
És  elnézem  a  tüzet, 
Vörösen,  majd  fehér-kéken 
Amint  lángot  ereget. 

Szikraként,  amely  kiszökken 
S  ép  oly  gyorsan  elenyész, 
Emlékemben  is  sok  minden 
Fel-felvillan  s  ködbe  vész. 

A  tüzet  mind  nézem  s  nézném. 
De  immár  hamvába  hal 
És  megzendül  lelkem  mélyén 
Mélán  egy  bús  régi  dal. 

Arról  zeng,  hogy  mi  az  élet : 
«Árnyék,  amely  játszik  véled, 
Egy  kis  szerelem,  egy  kis  bor. 
Sok  nagyravágyás,  végre  por.» 


VIGASZTALÓ. 

Ej  ne  búsulj,  hogy  öregszel, 
A  természet  rendje  az  ; 
Ettől  ám  meg  nem  menekszel. 
Nem  virul  örök  tavasz. 
Évszak  és  kor  egymást  váltja. 
Amit  bír,  enyészni  látja, 
S  bár  a  múltért  sír  szeme. 
Van  azért  új  öröme. 

Nem  örülsz-e?  Immár  nem  bánt 
Hiú  vágy  és  küzdelem, 
Szenvedély  örvénybe  nem  ránt, 
Nem  kínoz  a  szerelem. 
Megszűnt  a  sok  össze-vissza. 
Szíved  nyugodt,  elméd  tiszta, 
S  vidáman  megáldhatod 
Őszi  fényű  szép  napod'. 

Ne  bánd,  hogy  már  hagyogatnak 
A  remények  hűtlenül. 
Szép  emiékid  megmaradnak 
S  rajok  újabb  fény  derül. 
Hány  reménynek  rabja  voltál, 
Hányszor  hittél  és  csalódtál! 
Egy  szép  emlék  pályabér. 
Száz  reménynél  többet  ér. 

Ne  erőlködj'  ifjú  lenni, 
Vén  szerelmes  rút  alak, 
Festett  hajjal  bálba  menni .  .  . 
Jaj  csak  így  ne  lássalak! 
Maradj,  ami  vagy,  csak  annak  : 
öreg  úrnak,  tisztes  aggnak. 
És  emelje  lelkedet 
Az  őszinte  tisztelet. 

Hadd  lyányodnak,  hagyd  fiadnak 
Az  ifjúság  örömét, 
örömid  neked  is  vannak. 
Csak  kezed  ne  dúlja  szét : 
Természet  s  művészet  bája 
Lelked  gyönyör  közt  himbálja, 
S  kit  szeretsz,  a  hű  család. 
Gond  mellett  sok  élvet  ád. 

Hát  hazád?  Egész  haláhg 
Lekesűl  a  honü-szív  ; 
Mássá  csak  a  módja  válik, 
Maga  élve-halva  hív. 
Érett  ésszel,  józan  fővel. 
Lépést  tartva  az  idővel, 
Ha  a  nép  bölcs  véne  vagy. 
Szavad  tett  és  súlya  nagy. 

Hát  ne  búsulj,  hogy  öregszel. 
Itt  a  bor,  kocints  velem! 
Lánghevétől  fölmelegszel, 
Ez  hozzád  nem  hűtelen. 
Bor  öregnek  éltető  nedv, 
Mámor  helyett  egy  kis  jó  kedv 
—  Töltsd  színültig  a  pohárt  — 
Néha-néha  meg  nem  árt. 

1895 

HÖLGYEINKHEZ. 

(Árvaház  javára  rendezett  bazárban.) 

Aki  soh'se  voltál  árva, 
Hűn  emlékszel  jó  anyádra  : 
Mily  szeretve  ápolt  téged', 
Gondja  őrzött,  gondja  védett, 
Mind  tied  volt,  szava,  tette, 
Élted  útját  egyengette. 

Hát  te,  aki  anya  vagy  már! 
Gyermekid  közt  ezer  gond  vár. 
Mert  a  g\'ermek,  hajh,  idővel, 
Testi,  lelki  baj  közt  nő  fel, 
S  aki  óvja,  el  nem  hagyja, 
Mindig  csak  az  édes  anyja. 

ím  legjobban  ti  tudjátok. 
Árva  sorsa  mily  nagy  átok  ; 
Enyhítsétek  szeretettel, 
Nem  fáradva,  szóval,  tettel ; 
Munkátokra  siker  szálljon. 
Gyermek-szájjal  Isten  áldjon! 


EMLÉKSOROK  EGY  NÓ  TÜKRÉRE. 


Szépséged  vonz,  igéz, 
Jóságod  elragad  : 
Tükrödben  így  csupán 
Félig  látod  magad'. 

II. 

Tükröd  mindig  híven  legszebbet  mutasson. 
Aki  szép  is,  jó  is,  az  a  legszebb  asszony. 

III. 

Tükör  a  nőnek  leghívebb  barátja, 
Nem  hízeleg,  s  ha  báját  múlni  látja, 
Némán  meginti :  hajh,  elhervadunk, 
Szép  termet  és  arc  nem  legfőbb  javunk. 

1 8gG 


GERNYESZEGEN. 

Maros,  Maros  s  te  vén  kastély  a  dombon, 
Látlak  megint  hát  oly  sok  év  után! 
A  régi  nyárfák  még  mind  ott  virulnak. 
De  hajh,  ti  már  nem  ismertek  reám  ; 
Ifjú  helyett,  akit  ti  ismerétek. 
Előttetek  most  egy  agg  férfi  áll. 
Járjak  be  újra  minden  régi  helyet, 
A  hunyó  emlék  végsugárinál ! 

Megismerem  a  lépcsőt  csarnokával, 

A  kis  szobát,  a  tölgyfa-ablakot  ; 

Hányszor  keltett  föl,  hányszor  ringatott  ei 

Nem  messze  a  malom  zúgása  ott. 

Hányszor  bolyongtam  a  nagy  árnyas  kertben 

A  rigó  füttye  most  is  üdvözei, 

S  a  rózsa,  jázmin  bokra  hosszú  sorbaii 

Lehajlik  hozzám  s  mintegy  átölel. 

Oh  ifjúság  korán  hervadt  virági, 
Emléketök  nem  örömet  fakaszt! 
Akkor  hazám  halálos  sebbe'  vérzett, 
Zord  tél  követte  a  rövid  tavaszt. 
Hü  gyermekként  virasztottam  felette. 
És  mardosott  kegyetlen  fájdalom, 
Mindent,  de  mindent  végkép  veszni  hittem, 
S  el-elsiratta  bús-komor  dalom. 

De  vígasztalt  a  kastély  grófja  gyakran. 

Tanúm  reá  ez  a  tágas  terem. 

Ez  asztalnál,  ha  későn  fenmaradtunk, 

Hazánk  ügyéről  elbeszélt  velem. 

♦Bízz'  a  jövőben  —  mondogatta  többször  — 

Nagyobb  vészt  is  már  átküzdött  hazánk  ; 

Ha  hű  marad  a  nemzet  önmagához, 

Egy  újabb  hajnal  fog  derülni  ránk.» 

És  úgy  történt.   Maga  is  küzdött  híven, 
Ki  nem  fáradva,  amíg  csak  lehelt. 
Bort  adjatok,  bort,  Celna  ó  borából. 
Ürítsem  emlékére  a  kehelyt! 
Oly  honfi  volt,  milyen  kevés  van  köztünk, 
Akit  nem  önzés,  hiúság  vezet, 
Hanem  az  erkölcs  és  a  kötelesség. 
őrizze  sírját  hű  emlékezet! 

Ti  unokái,  szép  reményű  ifjak, 
Haladjatok  mindig  az  ő  nyomán. 
Gonddal  nevelt  föl  erre  jó  anyátok, 
A  fenkölt  lelkű,  ritka  honleány. 
Még  egy  kehelyt!   Hadd  ürítsem  reátok! 
Multat,  jövőt  im  egybe  foglalom. 
Olvadjon  össze  folyton  újabb  fényben  .  .  . 
Sok  nem  lehet,  mit  értetök  iszom. 

S  te  vén  kastély,  maradj,  állj   fenn  sokáig! 
Kinek  kitártad  egykor  kebeled'. 
Az  ifjú,   mint  agg,  újra  látni  vágyott. 
Hálás  szivével.   Hajh,  Isten  veled! 
Yaj'  látlak-é  még?  .  .  .  Már  kevés  időm  van, 
Érzem,  közelget  síri  éjjelem  ; 
De  emléked,  mélyen  szivembe  vésve. 
Holtig  kisér  s  a  sírba  száll  velem. 
1897 


AZ  ÉV  VEGÉN. 

Oh  ez  a  düh,  ez  a  pártdüh 
Tart-e  még  sokáig? 
Avagy  immár  eljutottunk 
A  végső  határig? 
Nem  jutottunk,  sőt  félnünk  kell, 
Vége  csak  akkor  lesz, 
Amikor  a  honfiszívnek 
Minden  kincse  elvesz. 

Jó  magyar  nép,  ősi  kincsed' 
Ily  könnyen  fecsérled? 
Szíved,  elméd  megromlását 
Nem  érted,  nem  érzed? 
Pártok  felett  leng  egy  zászló, 
A  haza  zászlója  : 
Pártoké  csak  addig  jogos, 
Míg  ezt  védi,  ójja. 

Régen  két  nagy  párt  elég  volt, 

Kevés  az  most,  több  kell, 

íme  négy-öt  küzd  nevedben. 

Szilaj  gyűlölettel. 

És  mily  küzdés!  Veszni  indul 

Régi  híred  éke, 

S  léssz  magadnak  folyton  kisebb, 

Csúfos  töredéke. 

Kinn,  benn  annyi  ellenséged, 
Magad  mért  légy  azzá? 
Sorsod  elég  bajt  hozott  rád. 
Ne  tégy  te  is  hozzá! 
Ne  idézz  fel  ádáz  harcot 
Szenvedély  hevében, 
De  mit  nyújthat  jó  szerencse, 
Ragadd  meg  serényen. 

Vége  felé  jár  e  század, 
Mely  újjá  szült  téged'. 
Van-e  lelked,  megtagadni 
Annyi  szent  emléked'? 
Van-e  lelked,  mit  kivívott 
Erő,  szent  akarat, 
Elgázolni,  tönkre  tenni 
Egy  rövid  év  alatt? 

Nem  azért  küzdött  a  honvéd 

Sok  véres  csatában, 

És  szakadt  meg  annyi  hű  sziv 

Honíi-bánatában, 

Hog}^  az  utód,  vak  dühében, 

Ahelyett,  hogy  védje, 

Megújult  ősalkotmányát 

Darabokra  tépje. 

Sokszor  tiprá  alkotmányunk' 
Zsamokkény,  de  mindég 
Visszavívta,  új  erővel, 
Honükar  és  hűség  ; 
De  ha  egyszer,  oh  magyar  nép. 
Magad  tiprod  azt  el, 
Hasztalan  a  késő  bánat, 
Nem  éled  többé  fel! 
189S 


ROSSZ  TERMÉS. 

♦Kedves  fáim,  azt  kérdem  én  : 
Mi  dolog  az,  hogy  az  idén 
Semmit  sem  termettetek? 
Ha  ez  így  tart,  bizony  Isten, 
Boszuságra  immár  itten 
Többé  fát  nem  ültetek. » 

««Jó  gazdánk,  ne  pörölj  velünk, 
Hát  mi  arról  nem  tehetünk, 
Nálunk  jobb  te  sem  vagy  áml 
Te  is  semmit  sem  termettél. 
Még  egy  kis  dalt  sem  költöttéi : 
Költs,  s  mi  is  termünk  talán. »>» 


GY  ANYA  EMLÉKKÖNYVÉBE. 

Ott  virasztál  gonddal,  bajjal, 

Nagy  beteg  h'ánykád  felett, 
Ott  talált  az  est,  a  hajnal : 
Az  anyai  szeretet 
Szívedet  erőssé  tette, 
S  a  haldoklót  megmentette. 

Szép  szemed  és  nemes  arcod' 
Aki  látja,  megcsodál, 
De  midőn  megvívtad  harcod' 
Lyányodért,  legszebb  valál : 
Bútól,  gondtól  aggva,  dúlva, 
S  örömödben  megifjúlva. 
1899 

FIAM  FÁJA. 

őszi  nap  szelid  sugara 
Mosolyog  az  almafára, 
S  játszi  fénnyel  enyeleg. 
Nézi,  bár  a  lombok  hullnak. 
Almák  mily  szépen  pirulnak, 
S  őket  csókkal  áldja  meg. 

Nézem  én  is  e  fát  gyakran. 
De  nem  vidám  hangulatban, 


Mert  fiam  ültette  azt, 
És  gyümölcsét  meg  nem  érte, 
Hajh  korán  szakadt  meg  élte, 
Nem  lát  többé  őszt,  tavaszt. 

Oh  fiamnak  kedves  fája, 
Fájó  emlék  vagy  te  rája. 
Minél  dúsabb  koronád! 
De  ha  nézek  is  rád  búsan, 
Csak  virulj  sokáig  dúsan, 
Szálljon  ég  áldása  rád. 

Nékem  ültetett  ő  téged'. 
Majd  mikor  a  hő  nap  éget. 
Lennél  árnyas  nyughelyem, 
És  a  holdas  szép  estéken, 
Itt  alattad  karos-széken 
Álmodozzam  csöndesen. 

Hüs  árnyadba  hadd  üljek  hát! 
Tán  a  szellő  fiam  hangját 
Suttogja  lombod  között, 
S  fel-feltünik  vidám  képe, 
Amint  olykor  jó  kedvébe', 
Hogy  virulj,  megöntözött. 


ESTÉLY  ELŐTT. 

Az  est  leszállt,  öltözni  kéne, 
Estélybe  hívtak,  menni  kell! 
De  a  kandalló  közelébe'. 
Jól  nyugszom  itt,  mért  menjek  el: 

Derítni  mást  hajh  hogyan  tudjak. 
A  méla  bú,  ha  meglepett? 
Hogyan  fecsegjek,  mosolyogjak, 
Mikor  nem  érzek  örömet? 

Kandallóm  lángja  föl-föllobban, 
S  fölgyúlnak  im  emlékeim  : 
Egykor  nem  ültem  így  magamban 
Itt  ültek  nőm  és  gyermekim. 

Bennünk,  körülünk  mily  kedv  éledt, 
öröm  dagasztá  a  kebelt! 
Oh  mily  derűit,  mily  szép  az  élet, 
Szivemnek  vágya  mind  betelt. 

De  kedv,  öröm  madárként  rebben. 
S  virágként  hervad  el  korán  : 
A  kandallót  mind  kevesebben 
Ültük  körül  évek  során. 

Minden  tiz  év  egy-egy  új  gyászom. 
Lesújt  a  sors  kegyetlenül. 
Előbb  nőm,  azután  leányom, 
Fiam  is  végre  sirba  dül. 

A  mély  seb  is  emlékké  gyógyul, 
Ám  mégis  folyton  seb  marací. 
Koronként  újra  meg-megfájdúl, 
Mig  csak  sirunk  nyugtot  nem  ad. 

De  zaj  riaszt  föl!  .  .  .  Nincs  hát  mentség. 
A  bérkocsi  megérkezett ; 
öltözzünk  gyorsan!  Kötelesség, 
Tartsuk  meg  az  Ígéretet. 

Bizony  kinos  lesz  a  mulatság, 
Kinos"  nekem,  kinos  nekik  ; 
Társalgásom'  hamar  megunják, 
S  egymást  suttogva  kérdezik  : 

<(Mi  ez?  Hová  lett  szíve,  lelke? 
Ez  az  ember  nem  volt  soha, 
—  Rég  ismerem  .  .  .  vajon  mi  lelte?    - 
Ily  ízetlen,  ily  ostoba. » 
1900 

